text:
ክርስቶስ ተንስኣ እሙታን
በኣብይ ሃይል ወስለጣን
ኣሰሮ ለሰይጣን
ወ ኣግኣዞ ለኣዳም
ሰላም
እምእዝየሰ
ኮነ ፍስሓ ወሰላም
ብርግጽ ሓይሊ ሞት ተሳዕረ . . .
ነዚ ነገር ክብሃል እንከሎ፡ ኩሉ ግዜ ኣብ ኣእምሮይ ቅጅል ዝብለኒ ነገር፡ ወጋሕታ ተንሲእና ምስ ወለደይ ናብ እንዳ ማርያም ቤተክርስትያን ከድና መስቀል ክንስዕምን ኣቦይ ቀሺ ድማ «. . . ክርስቶስ ተንስኣ እሙታን» ይብሉና። ብርግጽ ትርጉሙ፡ ኣይርድኣኒን እዩ ነይሩ።
ግን ክንደይ ኮን ጥዑም እዩ ተረዲኡካ እትገብሮ ነገር!
ዓርቢ ስቕለት ክኸውን እንከሎ፣ ማይ ክንሰቲ ወይ’ውን ገለ ነገር ክንበልዕ ኣይፍቀደልና። በዚ ምኽንያት ጾምካ ምውዓል እዩ ኔሩ። ኣብቲ እዋን እቲ ዝዓበየ ሕቶ ዝኾነኒ ዝነበረ “ስለምንታይ እዮም ንየሱስ ቀቲሎሞ፣ ገባሪ ጽቡቕዶ ኣይነበረን፧” ዝብል ሕቶ እዩ ኔሩ። ንቐተልቱ ድማ ብጣዕሚ እጸልኦም ኔረ። ዓርቢ ስቕለት ከም ናይ ጓሂ መዓልቲ ኮይና እያ ትስምዓኒ ኔራ። ከመይሲ እቲ ሕያዋይ የሱስ ስለ እተሰቕለን ዝሞተን። ንዕኡ ክሓስብ እንከለኹ ድማ ጓሂ ይስምዓኒ፡ ስለ ዝነበረ ብዝተኻእለኒ መጠን ጾመይ ክውዕል እየ ዝፍትን ኔረ። ሰንበት፣ ትንሳኤ ወይ ፋሲካ ምስ ኮነ ግና እቲ ናይ ዓርቢ ስምዒታት ኩሉ ይጠፍእ’ሞ ጐይታ ተንሲኡ ብዝብል ሓጎስ ይትካእ።
ደቀ-መዛሙርቲ የሱስ’ውን፡ ኣብ እዋን ስቕለቱ፣ ኣብ ከመይ ዝበለ ኩነታት ከምዝነበሩ እስከ ንሕሰብ። ተስፋ ጌሮምዎ ዝነበሩ፣ ብዙሕ ድንቅን ተኣምራትን ዝገበረ መራሒኦም እዩ፡ ናብ ኢድ ሮማውያን ኣሕሊፉ እተዋህበ። ከም ናብ ማሕረዲ እትኹብከብ በጊዕ ስቕ በለ እምበር፡ ንርእሱ ክከላኸል ኣይፈተነን። ጴጥሮስ እኳ ኣይሰለጦን እምበር ክከላኸለሉ ፈቲኑ ኔሩ። ምስ ሞሟት ክርስቶስ ድማ ኩሉ ነገራቶም እዩ ተቐቢሩ። ትንሳኤ ዝብሃል ነገር ኣይረኣዮም እዩ ነይሩ።
ድሕሪ ደጊም እንታይ እዮም ክገብሩ፣ ናበይ እዮም ክኸዱ፣ ዝፈልጥዎ ኣይነበሮምን። ኩሉ ነገራቶም ሓዲጎም እዮም ስዒቦሞ፡ ድሕሪ‘ዚ ግና ንቕድሚት ከኺዶም ዝኽእል ተስፋ ኣይነበረን። ስለዚ ድማ ኩሎም ናብቲ ናይ ቀደም ተግባራቶም ክምለሱ ጀመሩ። ተስፋ ሃዋርያት ግና ጸልሚቱ ኣይተረፈን። እቲ ተስፋ ጌሮምዎ ዝነበሩ የሱስ፡ ሞት ኣጽኒዑ ክሕዞ ኣይከኣለን። ንሞት ስዒሩ ተንስኤ። ተስፋኦም ድማ ተሓደሰ።
“ክርስቶስ ዘይተንስኤ እንተ ዀይኑስ፡ እምነትኩም ከንቱ እያ፡ ንስኻትኩም ገና ኣብ ሓጢኣትኩም ኣሎኹም። እምብኣርሲ እቶም ብክርስቶስ ዝደቀሱ ድማ ጥፉኣት እዮም። ኣብዛ ህይወት እዚኣ ጥራይ ብክርስቶስ ተስፋ እንተ ገበርናስ፡ ካብ ኲሉ እነደንግጽ ምዀንና ኔርና።” 1 ቆረ 15፡17-19
ንክርስትና ትርጉም ካብ ዘልብስዎ እመነ-ኵርናዕ እምንትኡ፡ ካብቶም ቀንዲ ሓደ ትንሳኤ እዩ። ብኣንጻሩ ድማ ዘይምህላዉ ትንሳኤ፡ ንክርስትና ትርጉም ኣስኢኑ፡ ነቶም ሰዓብቱ ካብ ኹሉ ሰብ ዘደንግጹ ውጹዓት ምገበሮም ነይሩ። ግናኸ
“. . . ጐይታ ብሓቂ ተንሲኡ፡ . . .” ሉቃ 24፡34።
ንክርስትና ካብ ካልእ እምነታት ፍልይ ዘብሎ፡ ሓደ ዓቢ ትምህርቲ ምትንሳእ ጐይታና የሱስ ክርስቶስ፡ ከም ቦኽሪ ኩሎም ምውታንን ማእሰር ሞት በቲኹ ካብ ሞት ምትንስኡን እዩ። ይኹን እምበር ርዝነትን ኣገዳስነትን ትንሳኤ ክሳብ ክንደይ ምዃኑ ካብቲ ዲያብሎስ ነዚ ሓቂ’ዚ ኣብ ምዕባጥ ዝገብሮ ላዕልን ታሕትን፡ ምስትብሃል ጥራይ ኣኻሊ እዩ። ክርስቶስ ተንሲኡ ዘይኾነስ ተሰሪቑ እዩ ብምባል ነቲ ሓቂ ክዓብጦ ፈቲኑን፡ እዚ ወረ እዚ ክሳብ ሕጂ ኣብ ኣይሁድ ይውረ ኣሎ።
ሃዋርያ ጳውሎስ
“ንሱ (ክርስቶስ) ብሰሪ ሓጢኣትና በጃ ተዋህበ፡ ስለ ጽድቅናውን ተንስኤ።” ሮሜ 4፡25
ኢሉ ይምህረና።
“. . . ክርስቶስ ምእንቲ ሓጢኣትና ሞተ፡ ተቐብረ ኸኣ፡ ከምቲ እቶም ጽሑፋት ዚብልዎ፡ ብሳልሰይቲ መዓልቲውን ተንስኤ፡” 1ቆረ 15፡3-4
ትንሳኤ ክርስቶስ ምስ ሓጢኣትን ሞትን (ማለት መንፈሳዊ ሞት) ከምኡውን ምስ ጽድቂ ብቀጥታዊ ምትእስሳር ኣለዎ። ስለዚ ብዛዕባ ኣመጻጽኣ ሞት ምፍላጥ ናይ ግድን ክኸውን እዩ። ፍጥረት ደቂ ሰብ ከምኡውን ሓጢኣት ካብ ኣዳምን ሄዋንን ከም ዝጀመረ እንርድኦ ሓቂ እዩ። ብሰሪ ሓጢኣት ድማ ሞት፡ ሞት ናብ ኩሉ ሰብ፡ ናብቶም ከም ሙሴ ዝኣመሰሉ ማዕረ እቲ ኣበሳ ኣዳምውን ዘይግበሩ ሓለፈ። ኩሉ ሰብ ሓጢኡ ክብሪ ኣምላኽ ድማ ስኢኑ።
እዚ ሞት’ዚ፣ እቲ ብኣምላኽ፡ ካብኣ ምስትበልዑ መዓልቲ ሞት ክትሞቱ ኢኹም ዝተባህለሎም – መንፈሳዊ ሞት እዩ።
“እግዚኣብሄር ኣምላኽ ድማ ንሰብ፡ ካብ ኵሉ ኦም ገነት ከም ዝደሌኻ ብላዕ፡ ካብታ ጽቡቕን ክፉእን እተፍልጥ ኦም ግና፡ ካብኣ ምስ እትበልዕ መዓልትስ ሞት ክትመውት ኢኻ እሞ፡ ካብኣ ኣይትብላዕ፡ ኢሉ አዘዞ።” ዘፍ 2፡16-17
በታ ነታ ኦም ዝበልዓላ መዓልቲ እዚ ሞት ኣብኡ ትፍጸመ፡ ስጋዊ ሞት ግን ኣይነበረን።
ሞት ማለት ብመሰረቱ ምፍላይ ማለት እዩ። ሰብ ብስጋ ካብ ማእከልና ምስ ዝፍለ፣ ሞይቱ ንብሎ። እዚ ድማ ምፍላይ ነፍሱን መንፈሱን ካብ ስግኡ የመልክት። ብእኡ መንጽር ከኣ እቲ ኣብ ኣዳምን ሄዋንን ዝተፈጸመ (መንፈሳዊ) ሞት፡ ብሰንኪ ሓጢኣት ምፍላይ ካብ ኣምላኽን ህላውነቱን የመልክት። ከም መርኣያኡ ድማ ካብ ገጽ እግዚኣብሄር ካብ ገነት ሃልሃል እትብል ሴፍ ብዝሓዘ ኪሩቤል ተሰጉ ወጹ፡ ዘፍ 3፡24።
ነብዪ ኢሳይያስ ከምዚ ኢሉ፡
“. . . ንኣኻትኩምን ንኣምላኽኩምን ኣብ መንጎኹም ኰይኑ ዝፈላለየኩምሲ ኣበሳኹም እዩ፡ . . .” ኢሳ 59፡2
ብሰሪ እዚ ዘይምእዛዝ ሰባት ኣብ ትሕቲ ባርነት ሓጢኣት ክነብሩ ጀምሩ። ምክንያቱ ነቲ እትእዘዞ ዘበለ ኩሉ ብግብሪ ባርያኡ ኢኻ እትኾኖ። ሃዋርያ ጳውሎስ ነዚ ሓቂ ክገልጾ ከሎ ከምዚ ይብል
“ንምእዛዙ ባሮት ክትኰኑ ርእስኹም ንትህብዎ፡ ንሓጢኣት እንተ ዀይኑ ንሞት፡ ንምእዛዝ እንተ ዀይኑ ንጽድቂ፡ ነቲ እትእዘዝዎስ ባሮቱ ኸም ዝዀንኩምዶ ኣይትፈልጡን ኢኹም፧” ሮሜ 6፡16
ንባርያ ምውጻእ ሓራ ከም ዘድልዮ፡ ሰባት ድማ ሓርነት ዘድልዮም ፍጥረት ኾይኖም ተረኽበ። ምውጻእ ሓራ ድማ ብዘይ ኣውጻኢ ሓራ ስለዘይሕሰብ፡ መድሕን (deliverer) ኣድለየ። እንተኾነ ፍጹም ሓርነት ከውህብ ዝኽእል ምብጃው ዝፍጽም መድሕን ኣብ ሰማይ ይኹን ኣብ ትሕቲ ሰማይ ንዝኾነ ፍጡር ኣይትዋህቦን እሞ፡ እቲ ካልኣይ ኣካል ስላሴ ባዕሉ ብኣካል ሰብ ኮይኑ፣ ካብ ድንግል ማርያም ክውለድ ናይ ግድነት ኾነ። ስለዚ እዚ ነገር ንፈጣሪ ዙፋኑ ገዲፉ ንኽመጽእ ክሳብ ዘገድዶ ዓሚቅ ምስጢር፡ ከቢድ ርዝነት ዘለዎ ዋጋ ኣኽፈሎ እዩ።
“ብእኡ ኽንድሕን ዚግባእ ካልእ ስም ኣብ ትሕቲ ሰማይ ንሰብ ኣይተዋህበን እሞ፡ ምድሓን ብሓደ ኻልእ ከቶ የልቦን።” ግብ 4፡12
ካብ ሞት ምድሓን ብእኡ ጥራይ ማለት፣ ብክርስቶስ እዩ።
ከምቲ ኣቀድም ኣቢልና ዝተመልከትናዮ፡ ክልተ ዓይነት ሞት (ማለት መንፈሳውን ስጋውን) ከም ዘሎ፡ ክልተ ዓይነት ትንሳኤውን ኣሎ (መንፈሳውን ስጋውን)። ከምቲ ብሰሪ ኣበሳ ኣዳም መንፈሳዊ ሞት ቅድሚ፣ ድሒሩ ድማ ስጋዊ ሞት እተጋህደ፡ ብምክንያት ምእዛዝ ክርስቶስ እቲ መንፈሳዊ ትንሳኤ ድማ ተረኪበ። ክርስቶስ ሞት ስዒሩ ተንስአ። ሓይሊ ሞት ተሳዕረ
“ዎ ሞት፡ ኣበይ ኣሎ ብልሕኻ፧ ኣታ ሲኦልከ፡ ኣበይ ኣሎ ዓወትካ፧ ብልሒ ሞት ሓጢኣት እዩ፡ ሓይሊ ሓጢኣትውን ሕጊ እዩ።” 1ቈረ 15፡55-56
ሓይሊ ሞት ተሳዕረ ፡ ብግልጺ ሓይሊ ሞት ስዒሩ፡ ነቶም ብእኡ ዘበሉ ድማ ኣብ ምጽኣቱ ብዝግለጽ ናይ ትንሳኤ ሓይልን ውሕስነትን ሃቦም። ኣብ ላዕሊ ከም ዝተጠቅሰ ክርስቶስ ምእንቲ ሓጢኣትና ሞተ፡ ምእንቲ ጽድቅናውን ተንስኤ። ስለዚ ትንሳኤ ካብቲ ብፍቓድና ኣብ ልዕሌና ዝሸምናዮ ሓጢኣት ዘናገፈና ዓብዪ ፍጻሜን መገዲ ኣምላኽን እዩ። ትንሳኤ ክርስቶስ ብዝዘክርናሉ እንእውጆ ናይ እምንትና ኣዋጅን ናይ ክርስትናናን ሓቅን እዩ።
ካልእ ትንሳኤ ኣዋጅ ሰላምና እዩ። እቲ ሓደ ሰላም፡ ሰላም ምስ ኣምላኸ እዩ። እቲ ካልኣይ ድማ ሰላም ኣብ ንሓድሕድና እዩ። ብሰሪ ሓጢኣት ኣዳምን ሄዋንን እቲ ቀዳማይ ዘጥፍእዎ ነገር እቲ ምስ ኣምላኽ ዝነበሮም ሰላም እዩ። ኣስዒቡ ድማ እቲ ኣብ ንሓድሕዶም ዝነበረ ሰላም’ውን ጠፊኡ እዩ። ብሕፍረት ካብ ንሓድሕዶም ኽርሓሓቁ፡ ካብኡ ሓሊፎምውን ኽካሰሱ ጀመሩ። ካብኦም ናብ ደቆም፡ ካብ ውለዶ ናብ ወለዶ ድማ ሰገረ። ብትንሳኤ ጎይታ ከም ዝረኸብናዮ እንእውጆ ዓቢ ጸጋ ድማ ሰላም እዩ። ሰላም ምስ ኣምላኽ፡ ሰላም ድማ ምስ ስብ።
“እምብኣርሲ ብእምነት ካብ ጸደቕና፡ ምስ ኣምላኽ ብጐይታና የሱስ ክርስቶስ ሰላም ይሃልወና።” ሮሜ 5፡1
ነዚ ብሓይሊ ትንሳኤ ዝተዋህበና ሰላም ንነብረሉ’ዶ ኣሎና፧ እንተዘይኾይኑ ቃል ኣምላኽ ከምዚ ይብለና
“ገበርቲ ሰላም፡ ውሉድ ኣምላኽ ኪበሀሉ እዮም እሞ፡ ብጹኣን እዮም።” ማቴ 5፡9
ናይ ውሉድ ኣምላኽ መርኣዪ እዩ’ሞ ኣብ ከባቢና ንሰላምን ምህዳእን ምኽንያት ክንከውን ይግብኣና እዩ።
ዓለም ብብዙሕ ነገራት ትናወጽ ኣላ። ምንቅጥቅጥ መሬት፣ ምዕልቕላቕ፣ ህቦብላ፣ ውግእን ናዕብን ፌራን … ወዘተ፣ መኽፈቲ ናይ ነፍሲ-ወከፍ ማዕከን ዜና ዓለም ድማ ኮይኑ ኣሎ። ብዙሓት ጠፊኦም፣ ብዙሓት ዝነበሮም ስኢኖም፣ ብዙሓት ፈተውቶም ሓሊፎም እናተባህለ ይውረ ኣሎ። ህዝብና‘ውን ካብዚ ኣደዳ መዓት ኣየምለጠን። ኣብ ፍቖዶ ባሕርን ምድረበዳን ይጠፍእ ኣሎ፣ ገለ ድማ ከርተት ይብል ኣሎ። ሞትን ስቓይን ዝነገሰ ዀይኑ እዩ ዝስምዓካ። ኣብዚ እዋን እዚ፡ እቲ እንኮ ተስፋ ክኾነና ዝኽእል እቲ ንሞት ስዒሩ ዝተንስኤ ክርስቶስ እዩ። ጸላኢ ክሓርድን ከጥፍእን እዩ ዝመጽእ፣ ክርስቶስ ግና ህይወት ምስ ተረፉ ክህብ እዩ ዝመጽእ።
ክርስቶስ ብመስማር ክሽንከር እንከሎ እምበኣር ንሓይሊ እቲ ብሰንኪ ሓጥኣትና ዝመጸ ሞት እዩ ካባና ዝወሰዶ። ሓይሊ ሞት ተሳዕረ ። ነዚ እተረድአ ጳውሎስ ከምዚ ይብል፣
“ዎ ሞት፡ ኣበይ ኣሎ ብልሕኻ፧ ኣታ ሲኦልከ፡ ኣበይ ኣሎ ዓወትካ፧ ብልሒ ሞት ሓጢኣት እዩ፡ ሓይሊ ሓጢኣትውን ሕጊ እዩ። ግናኸ ነቲ ብጐይታና የሱስ ክርስቶስ ገይሩ ዓወት ዚህበና ኣምላኽ ስብሓት ይኹኖ።” 1ቈረ.15.55-57
እምበኣርከስ ንዘክር፣ ድሕሪ ሕጂ እቶም ዘሎና ነቲ ምእንታና ዝሞተን ዝተንስኤን እንበር ንርእስና ምእንቲ ከይንነብር ኢሉ እዩ፡ ክርስቶስ ኣብ ክንዳና ዝሞተ እሞ ብኹሉ ናብራና ንዕኡ ብምኽባር ንንበር (2ቈረ.5.15)።
“እቲ ንየሱስ ካብ ምዉታት ዘተንስኤ መንፈስ ኣባኻትኩም ሐዲሩ እንተ ኣልዩ ግና፡ እቲ ንክርስቶስ የሱስ ካብ ምዉታት ዘተንስኦ፡ ንሱ ነቲ መዋቲ ስጋኹምውን፡ በቲ ኣባኻትኩም ሐዲሩ ዘሎ መንፈሱ ገይሩ፡ ህያው ኪገብሮ እዩ።” ሮሜ 8፡11
ኣሜን!!


c: text/html

text:
ኣብ መዕራባዊ ገማግም ክተማ ቤተለሄም ብፍልስጤማውያን ኣዋልድን ኣወዳትን ዝተመርሐ ክብረ-በዓል ክካየድ ከሎ ካብ ዙርያ ዓለም ዝመጹ ነጋዶ ይዕዘቡ ኔሮም። ናብ`ቲ " ክርስቶስ ዝተወልደሉ ክትቀርብ ከላኻ ነቲ ሕጻን ብኢዱ ሒዝካ እንቋዕ ብደሓን መጻእካ ትብሎ ዘለኻ ኾይኑ ይሰመዓካ " በለት ካብ ደቡብ ኣፍሪቃ ዝኸደት በታኒ ዎከር።
ዘይዝውቱር ምትሕብባር እስራኤልን ፍልስጤኤማውያንን ኣብ`ቲ በዓል ይንጸባረቕ ኔሩ።
ኣብ`ዚ ኣብ ኣመሪካ ፕረሲደንት ባራክ ኦባማ ኣብ ናይ ትውልዲ ክፍለ-ግዝኣቶም ዝኾነት ሃዋዪ ምስ መሓዙቶም ብምዝንጋዕ ኣሕሊፎሞ።
ተመራጺ-ፕረሲደንት ዶናልድ ትራምፕ ድማ ኣብ ፍሎሪዳ፡ ኣብ`ታ ኣብ 2005 ምስ ማላንያ ቃል-ኪዳን ዝኣሰረሉ ቤተክርስትያን ተሳሊሙ። ኣብ ክንዲ ርሑስ ልደት ምባል ርሑስ በዓል ምባል ኣብ ልዕሊ ክርስትና ዝዓለመ መጥቃዕቲ`ዩ ናብ ቦትኡ ክመልሶ`የ ኢሉ ትራምፕ።

robotstxt: allowed

filter: keep


text:
ፕረዚደንት መንግስቲ ትግራይ ዶ/ር #ደብረፅዮን ገ/ሚካኤል ተፈጥራዊን ሰብ ስራሕን ፀገማት ተፃዊረን መስተንክራዊ ስርሒታት ንዝፍፅማ ዘለዋ ዋዕሮታት ትግራይ ሕዚ እውን ዓወት ህዝቢ ትግራይ ሙሉእ ብሙሉእ ክሳብ ዝረጋገፅ ቃልሰን ከሕይላ ፀዊዖም፡፡
ኣብ ከተማ #መቐለ ንልዕሊ ክልተ መዓልቲ ክካየድ ዝፀነሐ መድረኽ ምኽክር ደቂ ኣንስትዮ ተጋደልቲ ትግራይ መዕፀዊ ኣብ ዝነበረ መድረኽ ዝተረኸቡ #ፕረዚደንት መንግስቲ ትግራይ ዶክተር ደብረፅዮን ገ/ሚካኤል፣ ፀላእቲ ህዝቢ ትግራይ ብሓይሊ ጨፍሊቆም ምስ ሙሉእ ዓቅሞምን ጋዕ ገልጦሞምን ተሃንጠዮም ዋላ እኳ እንተመፁ #ህዝቢ ትግራይ ከም ህዝቢ ብሓደ ልቢ ሰሚሩ ብዝገበሮ ቃልሲ ዓበይቲ ዓወታት ብምጭባጥ ፀላእቲ ስዕረት ተጎልቢቦም መልሓሶም ክሓይኩን ጅግንነት ህዝቢ ትግራይ ከይፈተው ክዛረቡ ገይርዎም ኢሉ ኢሎም፡፡
ፀላእቲ ፃዊዒት #ሰላም ህዝብን መንግስትን #ትግራይ እንድሕር ዘይተቀቢሎም ሕዚ እውን ክንቀብሮም ኢና ዝበሉ ፕረዚደንት መንግስቲ ትግራይ ዶክተር ደብረፅዮን ገ/ሚካኤል ሕዚ እውን ከም ትማሊ ሓድነትና ብምስጣም ጠጠው ክንብል ከም ዝግበአና እውን ወሲኾም ሓቢሮም።
ቃልሲ ህዝቢ ትግራይ ተጀሚሩ እምበር ገና ኣይተዛዘመን ዝበሉ ፕረዚደንት ዶክተር ደብረፅዮን ገ/ሚካኤል #ዋዕሮታት ትግራይ ብዙሓት ፀገማት ሰጊርክን ዘመዝገብክንኦ መስተንክራዊ ዓወታት ፍፃመ ክሳብ ዝርከብ ቃልስኽን ክተጠናክራ ይግባእ ድማ ኢሎም፡፡
ህላወን ድሕንነትን ህዝቢ ትግራይ መሊኡ ክሳብ ዝረጋገፅ ቃልስና ብምሕያል ፃላእቲ ንትግራይ ዳግም ቆላሕ ኢሎም ንከይሪእዋ ቃልስና ክነሕይል ኢና ዝበላ ድማ ሓደሽትን ነባራት ተጋደልትን እየን፡፡
ብኣስቴር ገብረስሉስ
ፕረዚደንት መንግስቲ ትግራይ ዶ/ር ደብረፅዮን ገ/ሚካኤል፣ መስተንክራዊ ስርሕቲታት ንዝፍፅማ ዘለዋ ዋዕሮታት ትግራይ ኣመስጊኖም
ፕረዚደንት መንግስቲ ትግራይ ዶ/ር #ደብረፅዮን ገ/ሚካኤል ተፈጥራዊን ሰብ ስራሕን ፀገማት ተፃዊረን መስተንክራዊ ስርሒታት ንዝፍፅማ ዘለዋ ዋዕሮታት ትግራይ ሕዚ እውን ዓወት ህዝቢ ትግራይ ሙሉእ ብሙሉእ ክሳብ ዝረጋገፅ ቃልሰን ከሕይላ ፀዊዖም፡፡


text:
መተኣታተዊ
ናይ ሓባር ስራሕ ምስ ኣላይ ወይ ምስ መባታዊ ቤትምህርቲ ኣገዳሲ እዩ። ስለዚ እቶም ኣለይቲ ምስ ደኮም ኪስዕቡዎም ይግደዱ ኣብ መጀመርታ ግዜ ክሳብ ደኮም ዝለምዱ ባዕሎም።
ሰዓታት
ንስኻ ከም ወላዲ መጠን ደቅኻ ተምጻሉን ትወስደሉን ግዜ ኪትጽሕፈልና ኣገዳሲ ኡ ነዓና ።
ምዱንጋይ ምስዘጋጥመካ ሓበረታ ሃብ ንሰራሕተኛታት።
ብዘይ ንስኻ ኻልእ ሰብ ምስ ትልእኽ ወድኻ ዝወስዶ ሓበረታ ሃብ።
ሓብር ንሰራሕተኛታት እንተ ደኣ ምቕይያር ናይ ቁጽሪ ተለፎን ወይ ኣድራሻ ወይ ስራሕ።
ተተጸሊኡካ ወይ ሓሚምካ
ወዲኻ ምስዝሓምም ሓበረታ ሃብ ንሰራሕተናታት። ኣገዳሲ ኡ አቲ ኮልዓ ሙሉእ ጥዕና ምስ ረከበ ን ትምህርቲ ክምለስ። ወድኻ ተምላስ እንድሕር ገርሉ 48 ሰዓታት ኣብ ገዛ ክጽንሕ ኣለዎ ። ወዲኻ ዚኮነ ኣለርጂክ ወይ ሓሳሲያ ተገሩሉ ሓበረታ ሃብ ንሰራሕተኛታት።
ክዳን ወይ ልባስ
ኣብ መባእታ ቤትምህርቲ መዓልታዊ ትወጽእ ደገ ብዘይየገድስ ኩነታት ኣየር። ኣገዳሲ ዩ ቅያር ክዳን ክህልዎ ክዳኑ ምስ ዝጥልቂ። ወለዶም ወይ ኣለይቶም ባሎም ይማልእሎም ብሎያ ንደኮም።
ናይምዕባለታት ዘተ ወይ ምይይጥ
ተማሃራይን ኣላይኡን ብዉሑድ ሓንሳብ ኣብ ነብሲወከፍ ሰሚስተር ጻውዒት ይረክቡ ኩነታት ምዕባለ ንምዕዛብ። ብናይ ዌብሳይት (webbverktyget Unikum) ብዝተፈለየእቲ ተማሃራይ ወይ ኣላይ ክከታተሎ ይኽእል እቲ ምዕባለታቱ ካብ መባእታዊ ትምህርቱ ክሳብ ካልኣይ ደረጃ ትምህርቱ።


text:
ኣብ ኢትዮጵያ ቀዳማይ ምንስቴር ኣብይ ናብ ስልጣን ድሕሪ ምምፅኦም ብዙሓት ዝተመነይዎ ለውጥን ሰላምን እንታይ ዕንቅፋት ገጠሞ፧ ኣብ መንጎ ክልላዊ መንግስቲ ትግራይን ፌደራል መንግስትን ዘሎ ወጥሪ ከመይ ክፍታሕ ኣለዎ፧ኣብ ክልላዊ መንግስቲ ትግራይ ክካየድ ተታሒዙ ዘሎ ምርጫ ስለምንታይ ምንጪ ምስሕሓብ ክኸውን ክኢሉ ዝብሉን ዶክተር ሓጎስ ኣብርሃን ኣርክቴክ ኤርሚያስ ኣማረን ትንታንኦም ሂቦም ኣለው።
ዶክተር ሓጎስ ኣብርሃ ኣብ ዩኒቨርስቲ መቐለ ቅዱስ ያሬድ ማእኸል መፅናዕታት ብራናን ጥንታዊ ስነፅሑፋት ኢትዮጵያን ዝሰርሐ ኣብ ሕዚ እዋን ንፖስት ዶክተራል ምርምር ኣብ ሃምቡርግ ዩኒቨርስቲ ጀርመን ይርከብ።ንፖለቲካዊ ኩነታት ከባቢ ቀርኒ ኣፍሪቃ ብቀረባ ዝከታተል ዶክተር ሓጎስ ኣብ ታሪኽ፣ባህሊ፣ስነልሳንን ምጣነን የፅንዕ።
ኢንጂነር ኤርምያስ አማረ ድማ ቅድም ክብል ኣብ ዩኒቨርስቲ መቐለ መምህር ኣርክተክቸር ዝነበረን ኣብዚ ሕዚ እዋን ኣብ ኒውዮርክ ኣብ ዝርከብ ሓደ ዓብይ ናይ ኮንስትራክሽን ኩባኒያ ዝሰርሕን ከምኡ እውን ንፖለቲካዊ ኩነታት ኢትዮጵያ ዝምልከቱ ዛዕባታት ኣብ ዝተፈላለዩ መርበብ ሓበሬታታትን ማሕበራዊ ሚዲያን ዝፅሕፍን እዩ።


text:
ኣብ እቲ እትነብሩሉ ከባቢኹም ዝርከብ ማሕበር ዘዳለዎ ናይ ምዕላልን ቡንን ሻሂን ምስታይን ሓደሽቲ ሰባት ምልላይ።
ምስ ኣብ ሰኩር ካቶሊክ ቡርጎኝ (Secours Catholique Bourgogne)
እንታይ ኢዩ?
ሓደሽቲ ሰባት ክትላላዩ ትደልዩ ዶ? ማሕበርና ማሕበር ካቶሊክ ሰኩር ናባና መጺኹም ቤተሰባዊ ዝኾነ ጽቡቕ ናይ ምልላይን ዕላልን ምዝርራብን ብዛዕባ ካልኦት ሰባት ባህልን ልምድን ምልላይን ናታትኩምውን ብተማሳሳሊ ኣብ ምልልላይን ዝዓለመ ናይ ፍቕርን ሕውነትን ጽቡቕን ደስ ዝብልን ግዜ ከተሕልፉ ይዕድመኩም።
ንመን ኢዩ ፧
ዞባ\ ዴባርትሞ
21 - Côte-d'Or
ዞባ\ ዴባርትሞ
21 - Côte-d'Or
ስለምንታይ እዩ እዚ ጉዳይ ኣገዳሲ ኾይኑ፧
ምስ ሰባት ብቐሊሉ ክትላለዩ ምእንቲ፣
! ንዑ ኣብዚ ኣብዚ ናይ ቡን ሻሂ ! ናይ ወካዕካዕ እዋን ፣ ሓደሽቲ ሰባት ክትላለዩን ጽቡቕን ደስ ዝብልን ግዜ ከተሕልፉ ኢህን-ምሂን ክትብሉ ንዕድመኩም።
ብ ኸመይ ኣብርክቶይ ይሳተፍ
ኣብ ጥቓኹም ዝርከቡ ኣባላትና ርኸብዎም፣
ኣብዚ መሐበሪ ካርታ እትርእይዎ ዘለኹም ቀይሕ ነጥቢ ብምጥዋቕ፣ ሓበሬታ ኽትርከቡ ትኽእሉ ኢኹም።
ኣገዳሲ ሓበሬታ፣ ብምኽንያት እዋን ለበዳ ኮሮና፣ ገለ ጉጅለታትና ካብ ንጥፈታተን ደው ኢለን ስለ ዘለዋ፣ ናብቲ ቦታ ቅድሚ ምኻድኩም፣ ብምድዋል ኣጣልሉ። እቲ ኹነታት ብምርዳእኩም ኣቐዲምና ነመስግን ።


text:
Radio Erena: 25 August, 2014
ብሚኒስተር ጉዳያት ወጻኢ ሰርጌ ላቭሮቭ ዝምራሕ ላዕለዋይ ልኡኽ መንግስቲ ሩስያ፣ ኣብ ኢትዮጵያ ዑደት ከካይድ ምዃኑ ተገሊጹ።
እቲ ብሚኒስተር ጉዳያት ወጻኢ ሩስያ ሰርጌ ላቭሮቭ ዝምራሕ ልኡኽ መንግስቲ ሩስያ ኣብ ኢትዮጵያ ኣብ ዘካይዶ ወግዓዊ ዑደት ምስ ቀዳማይ ሚኒስተር ኣቶ ሃይለመርያም ደሳለኝን ካልኦት ዝተፈላለዩ ሰበ ስልጣን እታ ሃገርን፣ ብምዝርራብ፣ ኣብ ሓያሎ ጉዳያት ስምምዕ ክኽትም ትጽቢት ከምዘሎ ዘ ሪፖርተር ካብ ኣዲስ ኣበባ ሓቢሩ።
ሩስያ፣ ኣቐዲማ ኣብ ኢትዮጵያ ክልል ዓፈር፣ ኣብ ዳህሳስን ኩዕታን ነዳዲ ዘተኮረ ውዕል ከምዝኸተመት ዝፍለጥ ኮይኑ፣ ኣብ ርእሲ’ዩ’ውን ኣብ ጸዓትን ዕደናን ዘተኮረ ሓያሎ ውዕላት ንምኽታም ውጥን ኣሎ።
ብመሰረት ጸብጻብ ዘ ሪፖረትር፣ ኣብ ኢትዮጵያ ኣስታት 30 ዝኾና ኩባንያታት ሩስያ ኣብ ዝተፈላለየ ጽላታት ወፍሪ ኣብ ምክያድ ይርከባ።
እዚ ናይ መንግስቲ ሩስያ ተበግሶ፣ ነታ ኣብ ዞባ ቀርኒ ኣፍሪቃ ብፍላይ ድማ ኣብ ኢትዮጵያ ናይ ነዊሕ እዋን ምትእትታው ዝነበራ ሩስያ፣ ነቲ ብቻይናን ሃገራት ምዕራብን ተባሒቱ ዝርከብ ወፍሪ ዕደና፣ ንግዲ፣ ቁጠባን ዲፕሎማስያዊ ጽልዋታትን ዞባ ቀርኒ ኣፍሪቃ ዳግም ትምለሶ ምህላዋ ዝእንፍት’ዩ ክብሉ’ውን ተንተንቲ ፖለቲካ ይገልጽዎ።
ላዕለዋይ ልኡኽ መንግስቲ ሩስያ ኣብ መፋርቕ ወርሒ መስከረም ናብ ኢትዮጵያ ዑደት ከካይድ ምዃኑ ዝግለጽ ዘሎ’ውን ሓድሽ ኣምባሳደር እታ ሃገር ኣብ ኣዲስ ኣበባ፣ ስርሑ ካብ ዝጅመር ሰሙን ኣብ ዘይመልኣሉ ግዜ’ዩ።
ሩስያ ብዘይካ ምስ ኢትዮጵያ፣ ምስ ኤርትራ’ውን ኣብ ዕደናን ካልእ ወትሃደራዊ ጉዳያትን ዘተኮረ ስምምዓት ከምዘካየደት ዝዝከር’ዩ።
ብሚኒስተር ጉዳያት ወጻኢ ኤርትራ ኣቶ ዑስማን ሳልሕ ዝምራሕ ልኡኽ መንግስቲ ኤርትራ፣ ኣብ ውሽጢ ኣርባዕተ ኣዋርሕ ክልተ ግዜ ናብ ሩስያ ዑደት ብምክያድ ምስ ሚኒስተር ጉዳያት ወጻኢ እታ ሃገር ሰርጌ ላቭሮቭን ካልኦት ሰበ ስልጣንን ዝርርብ ምክያዱ ኣይርሳዕን።
ብጉዳይ ዩክሬን፣ ምስ ሃገራት ምዕራብ ኣብ ፖለቲካዊ ቁርቁስ እትርከብ ሩስያ፣ ብዘይካ ኣብ ኤርትራን ኢትዮጵያ፣ ኣብ ጅቡትን ሱዳንን’ውን ተመሳሳሊ ውዕላት ንምክያድ መደብ ከምዘለዋ’ዩ ዝንገር።
መብዛሕቱ ወትሃደራዊ ንዋት እዘን ኣብ ቀርኒ ኣፍሪቃ ዝርከባ ሃገራት ብፍላይ ድማ ሓይሊ ኣየርን፣ ካብ ሩስያ ዝተሸመተ ምስ ምዃኑ’ውን፣ ወትሃደራዊ ሓይለን ንምድልዳል ኣብ ዝደልያሉ እዋን፣ እቲ ምስሩስያ ዘለወን ርክብ ከሐድሳ’የን ዝርኣያ።
ኢትዮጵያ፣ ብፍላይ ኣብ እዋን ስርዓት ደርግ፣ ካብ ሩስያ ብልቓሕ ዝሸመተቱ ኣጽዋር፣ ቢልዮናት ዶላራት ዕዳ ዝጸንሓ ክኸውን እከሎ፣ ኤርትራ’ውን ኣብቲ ዳግም ስም ኢትዮጵያ ዝተወልዐ ኵናት፣ ሚግ 29ን ሱ ኸይ 27ን ዝዓይነተን ዘመናውይን ነፈርቲ ኵናትን ጸረ ነፈርቲ ሚሳይላትን ካብ ሩስያ ከምዝዓደገትን’ዩ ዝግለጽ።
ሩስያ፣ ኣብዚ እዋን’ዚ ድማ ነተን ገና ካብ ውግእን ወረ ውጋን ዘየዕረፋ ሃገራት፣ ብመልክዕ ወፍሪ ኣብ ዕደናን ጸዓትን ምሕዝነታ ኣብ ምድልዳል ትርከብ።
==================================


text:
ኣብ ህንዲ፡ 10 ኣባላት ስድራ ተሓኒቖም ተረኺቦም
ኣብ ደልሂ ዓሰርተ ሓደ ኣባላት ስድራ ሞይቶም ተረኺቦም፤ ካብዚኦም እቶም 10 ድማ ኣብ ገዝኦም ተሓኒቖም ከምዝተረኸቡ ፖሊስ ህንዲ ኣፍሊጡ።
ሓንቲ ጓል 70 ዓመት ኣባል እቲ ስድራ ጥራሕ እየን ኣብ ባይታ ወዲቐን ዝተረኸባ።
መብዛሕተኦም 'ቶም መወትቲ ዓይኖም ብጨርቂ ተሸፊኑ፤ ኣፎም 'ውን ተዓቢሱን ኢዶም ንድሕሪት ተኣሲሮምን 'ዮም ተረኺቦም።
መንቀሊ ናይቲ ቅትለት ዛጊድ ንፁር ኣይኮነን፤ ፖሊስ 'ውን እንተኾነ ገበን መቕተልቲ እዩ ተፈፂምዎም ኣይበለን።
ግን ድማ እቶም ስድራ "ጥንቆላዊ ተግባራት" ይፍፅሙ ምንባሮም ዘመላኽት መረዳእታ ከምዝተረኸበ ተገሊፁ።
ፖሊስ ውፅኢት ምርመራ ሬሳ እናተፀበየ፣ ንጎረባብቲ ይሓትትን ኣብቲ ከባቢ ዝርከቡ ስውር ካሜራታት ይፍትሽን እዩ ዘሎ።
እዞም ኣባላት ስድራ ኣብቲ ቡራሪ ዝበሃል ኸባቢ ንልዕሊ 20 ዓመት ተቐሚጦም እዮም፤ ዋላኳ መቦቆሎም ኣብ ራጃስታን እንተኾነ።
ኣብ እግሪ እቲ ዝነብሩሉ በዓል ሰለስተ ደብሪ ህንፃ ክልተ ድኳናት የመሓድሩ ነይሮም።
ሰንበት ንጉሆ ፀባ ክገዝእ ናብ ገዝኦም ዝተቐልቀለ ጎረቤቶም እዩ ንሬሰኦም ረኺብዎ።
"ናብቲ ድኳን ምስኣተኹ፤ ኩሎም ማዕፆታት ክፉታት ነይሮም፤ ናይ ኩሎም ሬሳ ድማ ተንጠልጢሉን ኢዶም ተኣሲሩን ነይሩ" ብምባል ጉርችራን ሲንግ ንቢቢሲ ደልሂ ተዛሪቡ።
ካብ መንጎ 'ቶም መወትቲ ክልተ ኣሕዋት፣ ኣንሽቶምን ደቆምን ከምኡ ድማ ሓንቲ በዓልቲ ፀጋ ዕድመ ከምዝርከብዎም ተዘሪቡ።
ከልቦም ግን ብሂወት ተረኺቡ እዩ። ሬሳታቶም ምስተረኸበ ጎረባብቲ ኣብ ሓያል ስንባደ ኣትዮም'ዮም።
ናይቲ ኸባቢ ነበርትን ኣዝማዶምን እቶም ስድራ ሕጉሳትን ምስ ማሕበረሰቦም ዝተሓዋወሱን ከምዝነበሩ ተዛሪቦም።


text:
ወራሲ ዓራት ኢማራት ዓረብ ሸክ መሓመድ ቢን ሳይድ ኣል ናህያ መዳልያ ሽልማት መሪሕነት ንፕረዚደንት ኢሳያስ ኣፈወርቂን ቀዳማይ ሚኒስተር አብይ ኣሕመድን ሂቦም።
ሸክ መሓመድ ቢን ሳይድ ኣል ናህያ ነቲ ብሽልማት ዛይድ ዝፍለጥ ናይታ ሃገር ዝዓበየ ሽልማት ንመራሕቲ ኤርትራን ኢትዮጵያን ዝሃቡ፤ ኣብ ሞንጎ መንግስታት ኤርትራ ኢትዮጵያን ሕቡራት ኢማራትን ስሉሳዊ ዘተ ድሕሪ ምቅንዑ ክኸውን እንከሎ፤ ኣብቲ ኣጋጣሚ ሕቡራት ኢማራት ዓረብ ኣብ ትሕቲ መሪሕነት ሸኽ ከሊፋ ቢን ሳይድ ኣል ናህያ ኩሉ ጻዕርታት ሰላም ጸጥታን ምርግጋእን ኣብ ኩሉ ኩርናዕ ዓለም ከምእትድግፍ ኣፍሊጦም።
እቶም ወራሲ ዓራት ብዘይካዚ: ብትዊተር ኣብ ዝለኣኽዎ መልእኽቲ: "እቲ ብመራሕቲ ክልቲኦም ሃገራት ዝተወስደ ዓብይን ታሪኻውን ምቁራጽ ኩናትን ምኽፋት ትስፍው መጻኢ ኣብ ምትሕግጋዝን ምውህሃድን- ካልኦት ሃገራት ኣብ ምፍታሕ ግጭት ክጥቀማሉ ዝኽእላ ሞደል እዩ "ክብሉ ገሊጾም።
ሚኒስተር ዜና ኤርትራ ኣቶ የማነ ገብረመስቀት ኣብ ዘውጽእዎ ናይ ትዊተር መልእኽቲ ብወገኖም : እቲ ብ' ሽልማት ዛይድ' ዝፍለጥ ዝዓበየ ሽልማት'ታ ሃገር ንክልቲኦም መራሕቲ ዝተዋህበ: “ ኣብ መንጎ ክልቲኦም ሃገራት ዝጸንሓ ኲናት ብምዝዛም ሰላም ናብቲ ዞባ ንምምጻእ እቶም መራሕቲ ብዘርኣይዎ ራእይን ትብዓትን" ምዃኑ ሓቢሮም።
ክልቲኦም መራሕቲ ብተወሳኺ ንግዳዊ ዝምድናን ወፍሪን ክልቲኣን ሃገራት ዝሕይለሉ መዳያት ከምዝዝትዩ ሓላፊ ቤት ጽሕፈት ቀዳማይ ሚኒስተር አብይ አሕመድ ኣብ ዘውጽእዎ ናይ ትዊተር መልእኽቲ ብተወሳኺ ጠቒሶም።


text:
ቀዳማይ ሚንስተር አብይ አሕመድ ትማሊ ምሸት ንካብ ኤርትራ ዝመጸ ልኡኽ ናይ ድራር እንግዶት ኣብ ዘዳለውሉ ሚኒስተር ጉዳያት ወጻኢ ኤርትራ ኣቶ ዑስማን ሳልሕ: ንዝተገብረሎም ድሙቕ ኣቀባብላ ድሕሪ ምምስጋን "ክልቲአን ሃገራት: ኤርትራን ኢትዮጵያን ሎሚ መዓልቲ በሪ ናይ ሰላም ተኸፊቱልና ኣሎ" ክብሉ ኣብቲ ቤተ መንግስቲ ብቀዳማይ ሚኒስተር ዝተገብረሎም ናይ መቐበሊ ድራር እንግዶት ገሊጾም።
ክልቲአን ሃገራት: ኤርትራን ኢትዮጵያን ሎሚ መዓልቲ በሪ ናይ ሰላም ተኸፊቱልና ኣሎ" ሚ/ ጉ/ ወ/ ኤርትራ ኣቶ ዑስማን ሳልሕ
ሚኒስተር ዑስማን ሳልሕ ብተወሳኺ "እዚ ተኸፊቱ ዘሎ ናይ ሰላም ናይ ልምዓት ክኾነልና ድማ ንምነ"ድሕሪ ምባል "እቲ ሰላም ሕጂ መጺኡ ደው ዝብል ዘይኮነ ዘለኣለማዊ ሰላም ክኾነልና ድማ ንምነ" ኢሎም።
ሚኒስተር ዑስማን ብዘይካ'ዚ "ክልተ ህዝብታት ዘይኮነ ሓደ ህዝቢ ኢና "ድሕሪ ምባል "ብሓባር'ውን ክንነብር ንደሊ ኢና። ዶብ ዝጋርደና ዓይነት ክኸውን ኣይክእልን እዩ " ክብሉ ኣብቲ ናይ ድራር እንግዶት ኣብ ዘስምዕዎ ቃል ገሊጾም። ከምቲ ኣብ ኣዲስ ኣበባ ዝረኣዩዎ ናይ ሓጎስ ስምዒት ኣብ ኣስመራ'ውን ተመሳሳሊ ስምዒት ከምዘሎ ብተወሳኺ ሓቢሮም።
ምስ ኤርትራውያን ኣሕዋትና ዘዋጽኣና ፍቕሪ ጥራይ እዩ" ቀ/ ሚ/ ኢትዮጵያ ዶ/ር ኣብይ ኣሕመድ
ኣማኻሪ ፕረዚደንት ኤርትራ ኣቶ የማነ ገብረኣብ ወገኖም "ሓደ ዘሕዝን ምዕራፍ ታሪኽ ዓጺና ናብ ሓድሽ ምዕራፍ ኣቲና ዝብል እምነት ኣሎና" ኢሎም። እዚ እምነት ዝምርኮሶ ድማ "ኣዚ ዝተጀመረ ጉዕዞ ናይ ክልቲኡ ህዝብታት ናይ ክልቲኡ ሃገራት ናይ ክልቲኦም መራሕቲ ቆራጽ ውሳነን ድሌትን ብምዃኑን እዩ ክብሉኣቶ የማነ ገብረኣብ ኣብቲ ኣጋጣሚ ጠቒሶም።
ኣብቲ ዝተገብረ ናይ ድራር እንግዶት "ኢትዮጵያውያን ዘምሕረልኩም ፍቕሪ ጥራይ እዩ" ዝበሉ ቀዳማይ ሚኒስተር ኢትዮጵያ ዶክተር ኣብይ ኣሕመድ፤ ኣብ ዘመሓላለፍዎ ናይ ሰላምን ሰናይን መልእኽቶም ስነጥበባውያን ኣብ ዝመጽእ መስከረም ኣብ ዝግበር በዓል ሓድሽ ዓመት ኣብ ኣዲስ ኣበባን ኣስመራ ስለዝኾነ ኣቐዲሞም ምድላው ክገብሩ ኣዘኻኺሮም። ኣብ ባጽዕ ምዝዋር ንዝናፈቖም ኢትዮጵያውያን ድማ መንገዲ ኣየር ኢትዮጵያ ስራሕ ከምዝጀምር ብምግላጽ ክዳለውን ካብ ኤርትራ ንዝመጹ ኣሕዋትን ኣሓትን ድማ "እንቋዕ ደሓን መጻእኩም" ኢሎም ክቕበሉ ኣዘኻኺሮም።
"ምስ ኤርትራውያን ኣሕዋትና ዘዋጽኣና ፍቕሪ ጥራይ እዩ" ዝበሉ ቀዳማይ ሚኒስተር ኢትዮጵያ ዶክተር ኣብይ ኣሕመድ "እቲ ጽልኢ ፈቲናዮ ኢና ብኽልቲኡ ወገን ኣኽሳሪ እዩ" ድማ ኢሎም።


text:
መግለጺ ብኣጋጣሚ ዓመታዊ ዝኽሪ መስዋእቲ ሓርበኛ ዶር. ሃብተ ተስፋማርያም
መስዋእቲ ዓቢ ሃገራዊ መራሒ ተጋዳላይ ዶር. ሃብተ ተስፋማርያም ድሮ እነሆ ሓደ ዓመት ኣቕጺሩ ይርከብ። ስዉእ ዶር. ሃብተ ብዕለት 13/01/2017 ኣብ ከተማ ቦን (ጀርመን) ድሕሪ ነዊሕ ሕማም ብመሳዋእቲ ተፈልዩና። ሓርበኛ ስዉእ ዶር. ሃብተ ሓደ ካብ’ቶም ልሉያት መራሕቲ ሰውራናን ውድብናን ኮይኑ፡ ምእንቲ ህዝብን ሃገርን ዕድሜኡ ብምሉኡ ዘወፈየ ሃገራዊ ኢዩ።
ኤርትራ፣ ድሕሪ መሪር ቃልሲ፣ ብ1991 ነጻነታ ድሕሪ ምጉንጻፍ፣ ስዉእ ዶር. ሃብተ፣ በቲ ዝነበሮ ዓቕምን ተመክሮን ልዑል ሃገራውነትን፣ ምስ’ቶም ከምኡ ዝኣመሰሉ ሃገራውያን ተቓለስትን መራሕትን፡ ትካላት ሓዳሽ ሃገረ ኤርትራ ኣብ ምቛም ዓቢ ግደ ንክጻወቱ ተስፋ ተነቢርሎም ካብ ዝነበሩ መራህቲ ኢዩ። መላኺ ኢሳይያስ ዝመርሑ ገባቲ ጉጅለ ግን ኣብ ኤርትራ ስልጣን ብምብሓት፡ ኣስተዋጽኦ ውፉፍያት ሃገራውያን ኣብ ዳግመ ህንጻ ሃገር ንከይውዕል ዓቢ ዕንቅፋት ኮይኑን ክሳብ ሕጂ’ውን ይቕጽሉን ኣሎ።
ውድብ ግንባር ሃገራዊ ድሕነት ኤርትራ፡ ዓመታዊ ዝኽሪ መስዋእቲ ሓርበኛ ዶር. ሃብተ ተስፋማርያም የኽብረሉ ኣብ ዘሎ እዋን፡ ንሃገራዊ ውርሻ መራሒና ክዕቅቦን፡ ካብ ሃገርና ጭቆና ለጊሱ፣ ዲሞክራስን ፍትሕና ንኽነግስ ይካይዶ ኣብ ዘሎ ቃልሲ፣ ሓርበኛዊ ታሪኹ ደራኺ መንፈስን ሓይልን ከም ዝህበና ብምርግጋጽ፡ ቃልስና ብዝያድ ክሓንን ምዃኑ ሎሚ ንብጻይና ዶር. ሃብተ ተስፋማርያምን ንኩሎም ስውኣትናን መብጻዓና እነሕደሰሉ ዕለት ኢዩ።
ክቡር ስዉእ ዶር. ሃብተ ተስፋማርያም፣ ኣብ ልዕሊ ግሃድኤ ዝተኣልመ፣ ውሽጣውን ግዳማውን፣ ውዲት ኣብ ምፍሻልን፣ ውድብና ኣብ ንቡር መሪሕ ናይ ቃልሲ ቦትኡ ኣብ ምምላስን፣ ዓቢ ተራ ዝነበሮ ውፉይ መራሒ ኢዩ። ተቓለስቱ ብጾቱ ከኣ፣ ኣሰሩን ኣሰር ኩሎም ጀጋኑ ስዉኣትና ብምኽታል፣ እነሆ ግንባር ሃገራዊ ድሕነት ኤርትራ ዕዉት 3ይ ውድባዊ ጉባኤ ኣሰላሲሉ፣ ኣብ መስርሕ “ምድሓን ህዝብን ሃገርን” ከም ዝምርሽ ገይሮሞ ይርከቡ።
ልዑል ሃገራዊ መትከላት ስዉኣትና ህያው ኮይኑ ንክነብር፡ ኩሎም ሃገራውያን ሓይልታት፡ ሓድነትን ሃገራዊ ጥርናፌ ኤርትራውያን ክዕቀብን፡ መትከል ልዝብን ተጻዋርነትን ኣንጊሶም ምፍልላይ ወጊዶም፡ ንያታውን ንዋታውን ዓቕምታቶም ብሓባር ጸሚዶም፡ ህዝብና ካብ ኣርዑት ምልካዊ ስርዓት ንምድሓንን፣ ዲሞክራስን መሰል ደቂ ሰባት ዝኸብረሉ ስርዓት ንምቛምን፣ ሓያል ቃልሲ ከካይዱ ጻዊዕትና ነቕርብ።
ደጊምና ንኽብርቲ በዓልቲ ቤት ስዉእ ዶር. ሃብተ ብጸይትና ኣድያም ተኽሊትን፣ ክቡራት ደቁን ኩሎም ስድራ ቤቱን ኣባላት ግ.ሃ.ድ.ኤን ከምኡ’ውን ንኩሎም ኤርትራውያን ተቓለስቲ በዚ ሰፍ ዘይብል ክሳራ ናይ ብጻይናን መራሒናን ዶር. ሃብተ ጽንዓትን ኣኻእሉን ክህብና እናተመነና፡ ኣሰሩ ተኸቲልና ቃልስና ክንቅጽል ምዃና ነረጋግጽ።
ጅግንነታዊ ታሪኽ ሓርበና ስዉእ ዶር. ሃብተ ንዘልኣለም ኣብ ልብና ነባሪ ኢዩ !!
ክብርን ዝኽርን ንኹሎም ስውኣትና !!
ፈጻሚ ኣካል ግንባር ሃገራዊ ድሕነት ኤርትራ
13/01/2018
Short URL: https://english.farajat.net/?p=10922


text:
Housing in Austria
ኣውስትራያ ምስ ኣተኹ ብኸመይ ይእንገድ ፡ ገንዘባዊ ሓገዝ ይዋሃበኒ ዶ?
ፈለማ ኣውስትርያ ምስ በጻሕካ ፡ ብምቅጻል ጠለብ ዓለም ለኻዊ ዑቅባ እንተሓቲትካ ፡ኣብ ሓደ ካብቶም ክልተ ቀንዲ መቀበሊ ማእከላት ትውዛዕ ፡ብምቅጻል ናብ ካልእ ኣብ ዞባታት ኣውስትርያ ዝርከብ መቀበሊ ማእከል ትምደብ። ብሓፈሻ ሓተትቲ ዑቅባ ኣብ ዝተፈላለዩ ዞባታት ይምደቡ።
ከም ሓታቲ ዓለምለኻዊ ዑቅባ ኣብ ኣውስትርያ ፡ ክሳብ ውሳኔ ናይ ጠለብካ መዕለቢ ዝረክብ ኣብ መቀበሊ ማእከል ዘድሊ እንግዶት ምስ ቀንዲ ቀረባት ትእንገድ።እንተኾነ ግን ፡ ውሳኔ ናይ ምጽባይ ግዜ ካብ ኣዋርሕ ክሳብ ዓመታት ክወስድ ይኽእል።እዚ ዝተጠቅሰ ዕድላት ድማ እንተደኣ ገንዘባዊ ዓቅሚ ንምእላይ ህይወትካ ዘይብልካ ፡ ይወሃበካ።
መንበሪ ገዛ ኣብ ናይ ሓባር መዕረፊ ማእከል ክኸውን ይኽእል፡ ከምእውን ኣብ ገለ ኣጋጣሚታት ዝተፈልየ መንበሪ ክኸውን ይኽእል። እቲ ዝወሃብ ኣገልግሎት ድማ “Grundversorgung”ተባሂሉ ይፍለጥ።
ብመንግስቲ ዝተመወለ ኣገልግሎት፡“Grundversorgung”
ኣብ እዋን ምጽባይ ውሳኔ ዑቅባ ናይ ብመንግስቲ ዝተመወለ ኣገልግሎት፡“Grundversorgung” ማለት ድማ መንግስቲ መሰረታዊ ጠለባት ዘማልእ ኣገልግሎት ይወሃበካ። ብሓፈሻ ፡ ኣብ እዋን ምጽባይ ውሳኔ ፡ ሰብ መዚ ዑቅባ ፡ጉዳይ ዑቅባኻ ዝምርምሩ ፡ ኣብ ዝደለይዎ እዋን ክረኽቡኻ ክኽእሉ ኣለዎም ። መሰረታዊ ኣገልግሎት ክንክን ጥዕና፣ ኣዘናጋዕን ፣ መሃርን ፣ ሞያውን ንጥፈታት ድማ ተዳልዮም ይርከቡ። ብልምዲ፡ ማሕበረ- ኣእምራውን ሕጋውን ሓገዛትን ደገፋትን ብዝተፈላለዩ ማሕበራትን ይወሃብ፡ መዕረፊ ማእከል እውን እዞም ኣገደስቲ ጠለባት ብኸመይ ክትጥቅመሎም ከምእትኽእል ምኽሪ ይህብ።
እቲ ዝወሃብ ኣገልግሎታት ነዞም ዝስዕብ ይሽፍን፥
- ናይ መግቢ ሰሌዳን መንበርን (ብመቀበሊ ማእከል ዝተዳለወ)
- ኣልባሳት/ክዳውንቲ (ክሳብ 150 ዩሮ ዝውድእ)
- ውሕስነት ጥዕና ብመሰረት ኣገልግሎት ናይ ውሕስነት ጥዕና ምወላ
- ሓገዛት ንተማሃሮ ህጻናት(ኣስታት 200ዩሮ ዓመታዊ ንሓደ ተመሃራይ)
- ናይ ጁባ ገንዘብ
- ማሕበራዊ ክንክን፣ ሓበሬታን ሓፈሻዊ ምኽርን
ንሓደጋ ዝተቃልዑ ሰባት ፍሉይ ሓገዛት ኣሎ ዶ?
ኣብ መቀበሊ ማእከል እንግዶት ምስተገበረልካ ፡ውልቃዊ ኩነታትካ ኣብ ግምት ይኣቱ። ስድራቤታት ብሓባር ይእንገዱ። ውልቂ ደቀንስትዮን ኣላይ ዘይብሎም ህጻናትን ነንበይኖም ይእንገዱ።እንተደእ ካብ ንሓደጋ ዝተቃልዑ ሰባት ኮንካ፡ (ዝስዕብ ዝርዝር ተመልከት) ንዝምልከቶም ሰበስልጣናት ፡ ጠለብ ዑቅባ ዝምርምሩ፣ ንሓለፍቲ መቀበሊ ማእከል፣ ወይ ድማ ንስነ-ኣእምራዊ ሓገዛት ዝህቡ ሰባት፡ ብርእሰ ተኣማንነት ክትሕብር ይግባእ።
ኣባላት ንሓደጋ ዝተቃልዑ ጉጅለ እዞም ዝስዕቡ እዮም፥
- ስንክልና ዘለዎ ሰብ ወይ ተመላላሲ ወይ ብርቱዕ ሕማም፣
- ነፍሰ ጾር ደቀንስትዮ፣
- ዓበይቲ ሽማግለታት፣
- ውልቀ ወላዲ ምስ ትሕቲ ዕድመ ህጻናት፣
- ግዳይ ስቅያት፣
- ግዳያት ምግራዝ/ምኽንሻብ ደቀንስትዮ፣
- ግዳያት ኣካላውን፣ ጾታውን፣ ስነኣእምራውን ዓመጽ
ንክንደይ እዋን ዝኣክል ብመንግስቲ ሓገዝ ይረክብ(“Grundversorgung”) ?
ብመንግስቲ ዝተመወለ ኣገልግሎታት ምስ ምዝዛም መስርሕ ጠለብ ሕቶ ዑቅባ የብቅዕ፡ ዛጊት ግን ናይ 4 ወርሒ መሰጋገሪ እዋን ይህሉ።ብሓፈሻ እቲ ሓገዝ ምስ ምሕባር መስርሕ ውሳኔ ዑቅባ ድሕሪ 4 ወርሒ የብቅዕ።
ድሕሪ ምብቃዕ ብመንግስቲ ዝተመወለ መንበሪ ገዛ “Grundversorgung” እንታይ የጋጥም?
ድሕሪ ምብቃዕ ብመንግስቲ ዝተመወለ መንበሪ ገዛ “Grundversorgung” ነብስኻ ባዕልኻ ክትኣሊ ይግባእ። ዝኾነካ መንበሪ እውን ክትረክብ ይግባእ። ደረጃ ስደተኛ ምስ ተቀበልካ ናይ 4 ወርሒ ዕድል ምወላ ካብ መንግስቲ ይህልወካ። ብውሑዱ ኣብ ፈለማ እዋን ካብ መዕረፊ ማእከል መንበሪ ቦታ ኣብ ምርካብ ሓገዛት ይህሉ።
ጠለብ ውሑድ ሓገዝ ካብ መንግስቲ ከተቅርብ ይግባእ (“Mindestsicherung”) ። ነዚ ጠለብ ውሑድ ገንዘባዊ ሓገዝ ዝምልከት ሓበሬታ ኣብ መቀበሊ ማእከል ክትረክብ ትኽእል።
ሓበሬታ ብዛዕባ መንበሪ ገዛ ኣብ ኣውስትርያ ኣብዚ ዝስዕብ ክርከብ ይከኣል፥
ብልምዲ ሰባት መንበሪ ገዛ ተኻርዮም ይነብሩ።ገለ ድማ መንበሪ ይውንኑ ፡ እንተኾነ ግን ደረጃ መነባብሮ ኣብ ኣውስትርያ ኣዝዩ ክቡር ስለ ዝኾነ፡ መንበሪ ክውንኑ ስለዘይክእሉ ተኻርዮም ክነብሩ ይመርጹ።ብብዝሒ 2-4 ሰባት ብሓባር ኣብ ሓደ ክፍሊ( ክሽነ፣ ዓይነ ምድርን 1-2 መደቀሲ ክፍሊ) ዘለዎ ይነብሩ። ኣብ ገለ ኣጋጣምታት ድማ ዓበይቲ ክፍልታት ብምክራይ ብዙሓት ሰባት ብሓባር ክነብሩ ይኽእሉ።
ምክራይ ክፍሊ ማለት ውዕል ምፍራምን ምውሳድ ሓላፍነት ናይ ኩሉ ወጻኢታት መንበሪ ከም አሌክትሪክ፣ ጋዝ፣ መውዓይ፣ ማይን የጠቃልል።
ብከመይ መንገዲ መንበሪ ገዛ ይርከብ
ኣብ ኣውስትርያ መንበሪ ገዛ ንምርካብ ብልምዲ ብመንገዲ ቀጥታ/online መስመራት መወዓውዕን ብመንገዲ ትካላት ምክራይ ኣባይቲ ይኸውን። ብመንገዲ ትካላት ምክራይ ኣባይቲ ዝካየድ መስርሕ ምርካብ መንበሪ ገዛ ግን ዝተወሰነ ክፍሊት ብምኽፋል ይካየድ።ገለ ናይ ምክራይ ኣባይቲ ኣገባባት እውን ብመንገዲ ጋዜጣታት ክርከብ ይካኣል።
ኣብ ክራይ ገዛ ትቕመጥ እንተደኣ ኮንካ ተኻራያይ ኢኻ። ተኻረይቲ ገዛ ካብ ዋናታት ገዛ ይካረዩ፡ ዋናታት ድማ ትካላት፣ ወይ ድማ ውልቀ ሰባት ክኾኑ ይኽእሉ። ኣካራይን ተኻራይን ድማ ውዕል ገዛ ክፍርሙ ይግባእ። እዚ ውዕል ገዛ ድማ ንምምዝጋብ ኣድራሻ ከድልይ ይኽእል።ምዕራፍ ውዕልን ምቅያድን ተመልከት፡
መሰላትን ግቡኣትን ተኻራያይ እንታይ ይመስሉ?
ውዕል ስምምዕ ክራይ ገዛ ከም ተኻራያይ መሰላትካን ግቡኣትካን ብግልጺ ኣቀሚጡ ይርከብ።
ኣብ እትነብረሉ ክፍሊ ዝኾነ ንብረት እንተ ተባላሽዩ ወይ ካብ ጥቅሚ ወጻኢ ኮይኑ፡ (ንኣብነት፡ ፍሪጅ ወይ መኸሸኒ መግቢ)፡ ዋና ገዛ ክፈልጥ ይግባእ ፡ክትትክኦ ወይ ከተዐርዮ ድማ ይግባእ።ከም ተኻራያይ፡ ናይ ዝተበላሸወ ንብረት ተሓታቲ ባዕልኻ ምስ ዘይትኸውን፡ ወጻኢታት ምዕራይ ወይ ምስትኽኻል ዝተበላሸወ ንብረት ኣይምልከተካን። ቅድሚ ምክራይ ገዛ ተኻራይን ኣካራይን ዝጎደለ ንበረት ከይህሉ የጻርዩ፡ እዚ ድማ ዝኾነ ጉድለት ናይ ቀረብ ንኸይህሉ ንምርግጋጽ ይኸውን።
ገንዘብ ክራይ ብልምዲ በቲ ውዕል መሰረት ወርሓዊ ይኽፈል። ወጻኢታት ናይ ሃለኽቲ ኣገልግሎታት ከም አለክትሪክ፣ ማይ፣ ጋዝ፣ ጽገናን ኣብ ወርሓዊ ክፍሊት ክራይ ዝኣተወ ኣይኮነን።እንተደኣ እዞም ወጻኢታት ተጠቃምነት ናይዞም ዝተጠቅሱ ኣገልግሎታት ኣብ ውሽጢ ወርሒ ዘይተኸፊሉ፡ ሓበሬታ መቅጻዕቲ ዘካተት ክፍሊት ይህሉ።
እንተደኣ ናብ ካልእ ቦታ ክትንቀሳቀስ ደሊኻ ፡ መሰልካ ከም ተኻራያይ ውዕል ንምስራዝ ውሑስ ይኸውን። እንተኾነ ግን በቲ ውዕል መሰረት ካሳብ 3 ወርሒ ዝዝርጋሕ ክራይ ክትከፍል ይግባእ።
በዞም ዝስዕቡ ነጥብታት ዋና ገዛ እውን ውዕል ምስራዝ ይኽእል፥
- እንተደኣ ተጠቃምነት ኣገልግሎታት ኣብ ግዚኡ ዘይተኸፍለ
- ክራይ ገዛ ብዘይ ኣፍልጦ ዋና ገዛ ምስዝሰጋገር
- ጎረባብቲ ምርባሽ
- ብዘይ ኣፍልጦ ዋና ገዛ ንነዊሕ ግዜ ሰብ ኣብ ገዛ ክነብር ምፍቃድ፡ ብፍላይ ድማ እቲ ሰብ ናይ ቀረባ ቤተሰብ ፡ ብሕጊ መሰረት ድማ ክትኣልዮ ዝግባእ እንተዘይኮይኑ
- እቲ ክፍሊ ንካልእ መዓላ ምውዓል ፡ንኣብነት፡ ገበናዊ ንጥፈታት ወይ ሰፊሕ ናይ ንግዲ ንጥፈታት ኣብ ምክያድ
ቅድመ ኩነት ምስራዝ ውዕል ክራይ ገዛ ኣብ ስምምዕ ውዕል ገዛ ሰፊሩ ይርከብ። ተኻራያይ ይኹን ኣካራያይ ቅድሚ ምስራዝ እቲ ውዕል ኣቀዲሞም ነሓድሕዶም ክሕብሩ ይግባእ።
ትነብረሉ ገዛ ምስ ዘይህሉ እንታይ ክትገብር ትኽእል?
እንተደኣ ክትነብረሉ ትኽእል ገዛ ዘይብላካን ኣብ ትነብረሉ ዝነበርካ ገዛ ክትቅጽል ዘይከኣልካን ፡ ግዝያዊ ፍተሓት ኣለዉ።
ኣብ ከምዚ ኣጋጣሚ ብህጹጽ ናብ እትነብረሉ ከባቢ ዝርከብ ቤት ጽሕፈት ማሕበራዊ ድሕነት ክትሕብር ይግባእ። ማሕበራዊ ሰራሕተኛ ድማ ግዝያዊ መንበሪ ከዳልወልካ እዩ።
እንተደኣ ብቁዕ መለልይ ካርድን መንበርን ኣለካ፡ መሰል ዝተማለኣ መሳለጥያ ዘለዎ መዕቆቢ ይህልወካ ፡ እዚ ህይወትካ ክትመርሕ ኣብ ትጽገመሉ ግዜ ይኸውን።
ንሓደ እዋን እትእንገደሎም መዕቆቢ ቦታታት ፡ ማለት ቀረብ መግብን፣ መውዓልን ፡ ዘማልኡ መዕቆቢታት እውን ኣለዉ። ኣብ ከምዚ ኩነት ሓደ ክፍሊ ይምደበልካ። ክዝንጋዕ ዘይብሉ ነገር ግን እቲ ክፍሊ ምስ ሓደ ሰብ ብሓባር ይወሃበካ ማለት ይኸውን። ዝተዳለወ ቀረብ መግቢ ይህልወካ። እንተኾነ ግን ፡ መሰል ናይ ገንዘባዊ ሓገዝ ኣይህልወካን ፡(እንተደኣ ትወስድ ኔርካ ማለት እዩ)።
እዞም ዝተጠቅሱ ኣማራጺታት ንዝግብኦምን ኣድላይነት ምሕጋዝ ንዝምልከቶምን ሰባት ይኸውን። ኣብ መዕቆቢ ክሳብ ነብስኻ ከተማሓድር ትኽእል ክትጸንሕ ትኽእል።
ቦታ ምስዝቅይር ዶኩመንት ክቅይር ይግባእ ዶ?
ካብ ቦታ ናብ ቦታ ምስ እትንቀሳቀስ ኣብ ውሽጢ 3 መዓልታት ንዝምልከቶም ክትሕብር ይግባእ። እዚ ድማ ኣብ ቤት ጽሕፈት ምዝገባ ቅጺ ብምምላእ ክፍጸም ይከኣል።
ናይ መንነት ካርድን ብቁዕ ፓስፖርት ክህልወካ ይግባእ። ተኻራያይ እንተ ኾንካ ድማ ውዕል ክራይ ገዛን ናይ ደገፍ ጽሑፍ ካብ ዋና ገዛን ከተምጽእ ይግባእ።
ዝያዳ ሓበሬታን ሊንክታትን
ድያኮኒ/Diakonie:
https://www.diakoniewerk.at/was-wir-tun/wohnen/wohnen-fur-menschen-auf-der-flucht
ቀይሕ መስቀል/Rotes Kreuz / red cross:
https://www.roteskreuz.at/i18n/en
ካሪታስ/Caritas:
https://www.caritas-salzburg.at/hilfe-angebote/asyl-und-integration/grundversorgung-fuer-asylwerbende/
ምንጭታት/Sources:
https://www.caritas-salzburg.at/fileadmin/storage/salzburg/eldi/asyl_und_integration/grundversorgung_fuer_asylwerbende/grundversorgung.pdf
https://diakonie.at/kleines-asyl-lexikon
http://asylwohnung.at/hrf_faq/wie-viel-geld-bekommt-ein-fluechtling/


text:
ኤርትራዊ ኣሜሪካዊ ኣትሌት መብራህቶም ክፍለዝጊ፡ ድሕሪ ናይ 26 ግዜ ማራቶን፡ 5 ሕዳር,2017 ኣብ ዝተኻየደ ማራቶን ኒው ዮርክ ንመወዳእታ ግዜ ብምውድዳር ጉዕዝኡ ዛዚሙ`ሎ።
ኣትሌት መብ ክፍለዝጊ ናይ 2004 ውድድር ኦሎምፒክ ተሸላሚ ብሩር፡ ኣብ 2012 ዓ.ም ኣብ ዝተኻየደ ናይ ሓጋይ ውድድር ኦሎምፒክ ራብዓይ ደረጃ ዝረኸበ ክኸውን ከሎ፡ ኣብ 2009 ዓ.ም ናይ ኒው ዮርክ ማራቶን ኣብ 2014 ዓ.ም ቦስቶን ማራቶን ድማ ቀዳማይ ብምኳን ዝተዓወተ ኣትሌት እዩ።
መብ ክፍለዝጊ ኣብ ናይ 2014 ዓ.ም ቦስቶን ማራቶን ድሕሪ 1983/84 ኣብ ውድድር ማራቶን ንመጀመርያ ጊዜ ዝተዓወተ ኣሜሪካዊ እዩ።
ኣትሌት መብራህቶም ክፍለዝጊ ኣብ 1975 ዓ.ም ኣብ ኤርትራ ተወሊዱ ኣብ 1987 ዓ.ም ናብ ኣሜሪካ ምምጽኡ ይፍለጥ።
መብ ክፍለዝጊ፡ ዝተረፈ ዕድሚኡ፡ ንመንእሰያት ኣብ ምስልጣንን፡ ኣብ`ታ ናይ ትውልዲ ዓዱ ዝኾነት ኤርትራ ድማ ንስፖርተኛታት ኣብ ምሕጋዝ ከምዘሕልፎ ገሊጹ`ሎ።
ምስ ኣትሌት መብ ክፍለዝጊ ዝተኻየደ ቃለ መጠይቅ ኣብዚ ምስማዕ ይክኣል።


text:
ሓደ ሃብታም ሰብኣይን ወዱን ኣሳእል ምእካብ ኣዚዮም የፍቅሩ ነበሩ፣ ካብ እቲ ኣስኣል ፉሉጥ ሰኣላይ ፒካሶ ክሳብ እቲ ጉንን ራፋኤል ዝሰኣልዎ ኩሉ ስእልታት ከኣ ኣከቡ፣ ኩሉ ግዜ ኸኣ ብሓንስብ ኮፍ ኢሎም ነቲ ዝኣከብዎ ስእልታት መዓልታዊ የድንቕዎ ነበሩ፣
ኣብ መንጎ ኣሜርካን ቪትናውን ውግእ ምስ ተባርዐ ድማ እቲ ወዲ እቲ ሃብታም ሰብኣይ ናብ ውግእ ከደ፣ ኣዚዩ ተባዕ ነብረ እሞ ኣብ ኩናት ከሎ ንኻልእ ሰብ ከድሕን ክብል ብጅግንነት ተሰወኣ፣ ኣብኡ ኸኣ ሞት ወዱ ሰምዐ እሞ ኣዚዩ ሓዘነን ጎሃየን፣
ድሕሪ ወርሒ ኣቢሊ ቅድሚ በዓል ልደት ማዕጾ ቤት እቲ ሰብኣይ ተኻሕኮሐ፣ ሓደ ጎበዝ መንእሰይ ከኣ ኣብ ኢዱ ሓደ ዓቢ ጥቕላል ወረቐት ሒዙ ደው በለ፣ ከምዚ ድማ በለ “ጎይታይ ንዓይ ኣይትፈልጡንን ኢኹም ኣነ ግና ካብቲ ወድኹም ብኽብሪ ዝተሰዋኣሉ ዓውደ ኩናት እየ መጺየ፣ ኣብታ ዝሞተላ መዓልቲ ንቡዝሓት ሰባት እዩ ኣድሒኑ፣ ንዓይ ተሰኪሙ ናብ ዉሑስ ቦታ እናወሰደኒ ከሎ ኸኣ እዩ ልቡ ብጥይት ተወጊኡ ሹዑ ሹዑ ዝሞተ፣ ብዛዕባኹም ኩሉ ግዜ እዩ ዝዛረብ. ብፍላይ ብዝዕባ እቲ ዝነበረኩም ናይ ስእሊ ፍቕሪ ኩሉ ሳዕ እዩ ዘዕልል”፣
እቲ መንእሰይ ነቲ ኣብ ኢዱ ሒዝዎ ዝነበረ ጥቕላል ወረቐት ናብኣም እናዘርገሐ “እዚ ዓቢ ስእሊ ከም ዘይኮነ እፈልጥ እየ፣ ንፉዕ ሰኣላይ እውን ኣይኮንኩን እንተ ኾነ ወዱኹም እዛ ስእሊ እዚኣ ንዓኹም ክህበኩም ከም ዘሎኒ ሓቢሩኒ” በሎም፣ እቶም ኣቦ እቲ ወዲ ኸኣ ነቲ ጥቕላል ወረቐት ገንጸልዎ እሞ ብኢድ እቲ መንእሰይ ዝተሳእለ ናይ ወዶም ስእሊ ረኣዩ፣ ናብቲ ወተሃደር እናጠመቱ ኸኣ ብኸመይ ዓይነነት ስብእና ንወዶም ከም ዝሰኣሎ ብምግራም ጠመትዎ፣ ንብዓት ኣቦ እቲ ወዲ ኸኣ ከም ውሒዝ ክዛሪ ጀመረ፣ ነቲ ጎቦዝ መንእሰይ ከኣ ኣመስግንዎ ገንዘብ ክህብዎ ከኣ ደለዩ፣ እቲ መንእሰይ እዚ እሞ ንዕኡ ዝበቅዕ ኣይኮነን ዋግኡ ኸኣ ኣይውጽእን እዩ፣ እዚ ንዓኹም ናተይ ህያብ እዩ በሎም፣ ኣብኡ ኸኣ ነቲ ስእሊ ወዶም ኣብ መንደቖም ኣንጠልጠልዎ፣
ኩሉ ግዜ በጻሕቲ ናብቲ ንሶም ዝኣከብዎ ናይ ፉሉጣት ሰብት ኣስእል ክርእዩ ክመጹ ከለዉ ኣቕዲሞም ዘርእይዎም ስእሊ ናይ ወዶም ነበረ፣ ኣቦ እቲ ወዲ ኸኣ ድሕሪ ቑሩብ ኣዋርሕ ካብዛ ዓለም ብሞት ተፈልዩ፣ እቲ ዝኣከብዎ ኣስኣል ከኣ ናብ ዓቢ ዝኾነ ጨረታ ወረደ፣ ብዙሓት ምርኡያትን ጽልዋ ዘለዎም ሰባትን ከኣ ኣብቲ መጫረቲ ቦታ ተኣከቡ፣ ነቲ ስእልታት ምስ ረኣዩ ኸኣ ኣዚዮም ተመሰጡ ንኽዕድጉ ኸኣ ህንጥይነቶም ኣዚዩ ዓበየ፣
ብቐዳምነት ከኣ ነቲ ናይቲ ወዲ እቲ ሃብታም ዘለዋ ብኢድ እቲ ወተሃደር ዝተሳእለት ስእሊ ደው ኣበልዎ፣ እቲ ዘጫርት ሰብ ከኣ እምበኣር ጨረታና በዚ ናይዚ ወዲ ስእሊ ኢና እንጅምር በሎም፣ ነዛ ስእሊ ብጨረታ ዝወስዳ መን ኣሎ በለ? ኣብቲ ጉባኤ ጽጥታ ሰፈነ፣ ካብቲ ድሕሪት እቲ ኮፍ መበሊ ኸኣ ሓደ በጃካ እንዶ ናብቲ ካልእ ስእሊ ኣሕልፈና ነቶም ፉሉጣት ኣሳእል ኢና ክንገዝኦምን ክንጫረቶምን እንደሊ በለ፣ እቲ ዘጫርት ሰብኣይ እሞ ነዛ ስእሊ ብ100 ዶላር ብ200 ዶላር ዝወስዳ ይተዓወት በለ? ሓደ ካልእ ሰብ ብኣዝዩ ሓርቖት ዝመልኦ ጭድርታ ንሕና ነዚ ክንጫረት ኣይመጻናን። ንሕና ናይ እቲ ፉሉጥ ቫን ጎግስ ስእሊ ኢና ደሊና በጃኻ እንዶ ናብቲ ናይ ብሓቂ ስእሊ ውሰደና በለ? እቲ ዘጫርት ሰብ ግና ዘረብኡ ብምቕጻል ነዛ ስእሊ ናይ እዚ ወዲ መን ይዕወተላ መን ይዕወት መን? ኢሉ ዘረብኡ ቐጸለ፣
ኣብ መጨረሻ ካብ ካብ ኣዚዩ ድሕሪት ቦታ ሓደ ድምጺ መጸ፣ እቲ ድምጺ ኸኣ ቕድሚ ነዊሒ እዋን ኮስካሲ ኣታኽልቲ ናይቲ ዋና ስእሊ ዝነበረ ሃብታም ሰብኣይ እዩ ዝነበረ፣ ኣነ ድኻ እየ 10 ዶላር ኣላትኒ በዛ 10 ዶላር ኣነ ነዛ ስእሊ ክዕድጋ በለ፣ እቲ ኣጫራቲ ኸኣ 10 ዶላር በጺሓ ኣላ 20 ዶላር መን ይወስዳ እንበለ ዘረብኡ ቐጸለ፣ እቶም እኩባት ሰባት ከኣ ድምጾም ኣልዒሎም ብ10 ዶላር ሃብዎ ናብቶም ብሉጻት ስእልታት ኣስግረና በጃኻ፣ ካልእ የለን ብዓሰርተ ዶላር ክንህቦ ብ20 ዝወስዳ የሎን ኢሉ ዘረባ ወሰኸ፣
እቲ ጉባኤተኛ ኩሉ ኣዚዩ ተቖጠዐ፣ ንሳቶም ነቶም ኣብኡ ዝኣከቦም ብሉጽት ስእልታት እምበር ናይቲ ወዱ ዘለዋ ስእሊ ፈጺሞም ኣይደለዩን፣ እቲ ዘጫርት ዝነበር ሰብኣይ ክልተ ምስ ፈቐደ እታ ስእሊ ብ10 ዶላር ናብቲ ድኻ ሰብኣይ ተሸጠት፣ ሓደ ኣብ ቅድሚት ማለት ኣብቲ ካልእይ ተርታ ወንበር ኮፍ ኢሉ ዝነበረ ሰብኣይ ግርም ሕጂ ናብቲ ቐንዲ ጨረታ ቡሉጻት ስእልታት ንኺድ በል ዓው ኢሉ፣ ኣቲ ዘጫርት ዝነበረ ሰብኣይ ግና ኣይትሓዙለይ እቲ ጨረታ ተወዲኡ እዩ በሎም፣
እዋእ እቶም ብሉጻት ኣሳእል ከ ናበይ ምስ ከዱ? በሉ እቶም ንጨረታ ዝተኣከበኡ ሰባት፣ ኣይትሓዝለይ ኣነ ነዚ ጨረታ እዚ ክገብር ከለኹ ሓደ ክገልጾ ዘይግብኣኒ ሚስጥር ተነጊሩኒ ኔሩ እዩ፣ እቲ ሚስጥር ከኣ ክሳብ እቲ ግቡእ ሰዓቱ ኣይገለጽክዎን፣ ነታ ስእሊ ናይቲ ወዱ ዘለዋ ጥራይ እየ ከጫርት ተነጊሩኒ፣ ነዛ ስእሊ ብጨረታ ዝተዓወተ ግና እቲ ኻልእ ስእልታት ኩሉ ብነጻ ክወሃቦ ከም ዝኾነ እየ ተነጊረ፣ እቲ ናይቲ ወዲ ስእሊ ዝዓደገ ኸኣ ኩሉ ስእሊ ክወስዶ በቒዑ ኣሎ፣ በሎም፣
ኣምላኽ ነቲ ሓደ ወዱ ቅድሚ 2000 ዓመት ሂቡና፣ ልክዕ ከምቲ ኣጫራቲ ሕጂ እውን መልእኽቱ ነዚ ወዲ ነዚ ወዲ መን ይወስዶ ነዚ ወዲ? ዝብል እዩ። ምኽንያቱ ነቲ ወዲ ዝወሰደ ኩሉ እዩ ዝረክብ፣ ኣምላኽ በቲ ሓደ ወዱ ዝኣመነ ኩሉ ናይ ዘልኣለም ህይወት ክረክብ እምበር ከይጠፍእ ነቲ ሓደ ወዱ በጃ ክሳብ ዝህብ ንዓለም ክሳብ ክንድዚ ኣፍቀራ፣ ከመይ ዓቢ ፍቕሪ፣ሎሚ እምበኣር ሓለፋ እቲ ቡሉጽ እንብሎ ነገራት ነቲ ዘፍቀረና ሓደ ንሱ ኸኣ እቲ ስለ ሓጥያትና ዝሞተ የሱሱ ንምረጾን ኣብ ልብና ንውሰዶን ሽዑ ኩሉ ክውሰኸና እዩ፣
ኣምላኽ ይባርኽኩም


text:
ሻዱሻይ ክፋል (ሓፈሻዊ ምኽሪ ኣብ ልዕሊ ንጽህና) ወዲ ፍቕሪ ዝሕዞ ብዓይኒ እዩ ክበሃል እንከሎ፣ ኣዋልድ ዓይነን ጽብቕ ኣክዳድናን መልክዕን ክርኣይ የብሉን ማለት ከም ዘይኰነ ክንርዳኣእ ይግባእ። ስለዚ ሰብኡት ካብ ናይ እግሪ ካልሲ ጀሚሮም ክዳኖምን ኣካላቶምን ብንጽህና ክሕልውዎ ይግባእ። ጸግሮም ከስተኻክሉ ጭሕሞም ክላጸዩ ኣስናኖም ብንጽህና ክሕልዉ ይግባእ። ሓደ ሓደ ሰብኡት ጭሕሞም ኣንዊሖም ክኸዱ ከለዉ ናይ ኣንስቶም ስምዒት ከም ዝጐድኡ ኣይርድኦምን
ዉሕስነት ሓዳር 5ይ ክፋል
ኩራ (ካብ ዝሓለፈ ዝቐጸለ) ዕላልን ጸወታን ምኽርን ንምህናጽ መጻምድትኻ ኣብ መንጐ ሰብኣይን ሰበይትን ዝግበር ናይ ዝርርብ ወይ ኰምኒኬሽን ኣምር ብዝተፈላለየ መንገዲ ክግለጽ ይኽእል እዩ። ሰብ ሓዳር ብዘረባ፣ ብጸወታ፣ ብምክሪ ጌሮም ሓሳብ ንሓሳብ ብምልውዋጥ ስሚዒታቶም ክገላለጹ ይኽእሉ እዮም። ኩሉ ግና
ውሕስነት ሓዳር 3ይ ክፋል
ናይ ምዝርራብ ወይ ኰምኒኬሽን ጸገም ! ኣብ ሓደ ዙርያ ዝተኣከቡ ዓበይቲ ይኹኑ ንኣሽቱ ንሓድሕዶም ብሓሳብን ብቓልን ዘይምስምምዖም ሓደ ክፍታሕ ዘይክእል ሕንቅልቅሊተይ ይምሰለና እምበር ብጠበብቲ ናይ ስነ ፍልጠት ምሁራት ግና ሓደ ጸገም ከም ዘሎ ከስተብህሉሉ ጀሚሮም ኣለዉ። ናይዚ ጸገም ድማ ይብሉ
ውሕስነት ሓዳር 1ይ ክፋል
መእተዊ ብዙሓት ናይ ሕብረተሰብና ምሁራትን ጠቢባንን፣ መርዓ ኣብ ትርጉም ዘይብሉን ዘይጠቅምን ደረጃ ከም ዝበጸሐ እዮም ዝዛረቡ። እቲ ምኽንያት እንታይ እዩ እንተ ተባህለ ብዙሓት ሰባት ተመርዕዮም ኣብ ሓዳር ክንዲ ዝጸንዑ ዝፋትሑ ይበዝሑ ስለ ዘለዉ ንምንታይ መርዓ ኣድለየ ዝብል ሕቶ ኣብ ኣእምሮ
ውሕስነት ሓዳር ራብዓይ ክፋል
ራብዓይ ክፋል ኩራ ኩራ ኣብ መንጐ ናይ ሓዳር መጻምድቲ ኣትዩ ንዘሎ ናይ ምዝርራብ ወይ ኰምኒኬሽን መስመር ካብ ዘበላሽዉ እቲ ቀንድን ዋና ምኽንያት እዩ። ኩራ ብሓጺሩ ክንገልጾ ከሎና እቲ ዝሓሰብናዮ ዓላማ ኣብ ግብሪ ስለ ዘይዋዓለ ኣብ ውሽጥና ዝስምዓና ናይ ሕነ ምፍዳይ ስሚዒት ኢልና ክንገልጾ ይከኣል እዩ።
ዉሕስነት ሓዳር 2ይ ክፋል
ናይ ሓደ ጊዜ ዕድል! ቃል አምላኽ ከም ዝሕብረና ናይ ሰብ ዕድመ አብዛ ምድሪ ሱሳ ወይ ሰበዓ ተበዝሐ ድማ ሰማንያ ምዃኑ እዩ ዝነግረና:: ናይ ሰብ ምድራዊ ዕድመ ዘመኑ ምስቲ አብቲ ሰመያዊ ናይ አምላኽ መንግሰቲ ዝነብሮ ዘመን ክወዳደረ እንከሎ ብፍጽም ክነጻጸር አይክእልን እዩ::ብሓጺሩ ጊዚያውን
ቤትኩም ቤት ማርያምን ማርታን ይኹን
ኣብዚ ዓለማውነትን ምግያጽን ዝበዝሖ ዓለም ንኣምላኽ ተገዚእካን ንዕኡ ፈሪሕካ ምኻድ ከመይ ዓወት ይመስለኩም። ብፍላይ ከኣ ኣብዚ ንቤተሰብ ዝፈታተንን ዘፍርስን ዘመን ንኣምላኽ ማእከላይ ዓዲ ቤትካ ጌርካ ኣብኡ ኣሚንካን ተጸጊዕካን ምጉዓዝ ናይ ዓወት እቲ ዝበለጸ ዓወት እዩ። ሎሚ ፋይላት ቤት ፍርዲ ብዛዕባ ጉዳይ


text:
ዕለት 29 ሕዳር 2018 ዓ.ም. ንጐሆ ቅዱስ ኣቦና ር.ሊ.ጳ. ፍራንቸስኮ ኣብ ሃገረ ቫቲካን ቅድስተ ማርታ ሕንጻ ኣብ ዝርከብ ቤተ ጸሎት ኣብ ዘዕረገዎ መስዋዕተ ቅዳሴ ብላቲናዊ ስርዓተ ኣምልዀ፥
ካብ ራእይ ዮሓንስ ምዕ. 18፡ 1-2, 21-23፥ ምዕ. 19፡ 1-3, 9
ወንጌል ሉቃስ ምዕ. 21፡ 20-28
ዝተወስዱ ምንባባት ኣሞርኵይዞም፡ ዕንወትን ኣመኔታን ስዕረትን ዓወትን ኣብ ሕይወት ክርስትና ተንቲኖም፡ ሕይወት ክርስትናን ሕይወት ናይ ዓለም ኰይንካ ምንባርን ዝብል ዓይነት ዝብል ሕይወት ኣፋቲኻን ኣዋዲድካን ምንባር ዘይከኣል እዩ ኢሎም።
ስምዖን ተ. ኣርኣያ - ከተማ ቫቲካን
ናይዚ ሰሙን ሊጡርጊያ ብዛዕባ መወዳእታ ዓለምን ናይ ነፍሲ ወከፍና ፍጻሜ ይዛረብ፡ ሎሚ እውን ብተመሳሳሊ መገዲ እቲ ዝተነበ ቀዳማይ ምንባብን ወንጌልን እውን፡ ራእይ ዮሓንስ ብዛዕባ ዕንወት እታ ጽብቕቲ ናይዚ ዓለም ምዃንን ናይ ጣዕምን ርእሰ ብቕዓትን ናይዚ ዓለም ስልጣንን ትእምርቲ ዝዀነት ከተማ ባቢሎን ይዛረብ፡ ሉቃስ ኣብ ወንጌሉ እውን ናይታ ቅድስቲ ከተማ ውድመት ይዛረብ።
ዕንወት ናይታ ምግባረ ብልሽውቲ ከተማ ባቢሎን
ኣብታ መዓልቲ ፍርዲ ባቢሎን ብዓውታ ዓወት ክትባድም እያ፡ እታ ኣመንዝራ ዝዀነት ከተማ ብጐይታ ዝተረግመት ጐይታ ብዛዕባ እቲ ዝዀነቶ ምዃን፥ መሕብእን ማሕደርን ዲያብሎስን መዕቆብ ርዅሳን መናፍስትን፡ ድሕሪ እቲ ዘደንቕ መልክዓ ምግባረ ብልሽውናኣ ተርእይ፡ በዓላታ ኵሉ ነቲ ናይ ሓሶት ሓሴት ይመስል፡ ዕንወታ ብርቱዕ እዩ ዝኽወን፡ ከቶ ኣይክትርከብን እያ ቢሉ ይዛረብ።
ድምጺ ቓነይቲ መሰንቆን ናይ ደረፍትን ናይ ነፋሕቲ እምብልታን ናይ ሰብ መለኸትን ደጊም ኣባኺ ከቶ ኣይኪስማዕን፡ ኵሉ ጥበብይና ኢደ ጥበብን ደጊም ኣባኺ ከቶ ኣይኪርከብን፡ ድሕሪ ደጊምሲ ደሃይ መጥሓን ኣባኺ ከቶ ኣይኪስማዕን እዩ። ነጋዶኺ መኳንንቲ ምድሪ ነይሮም፡ ኵሎም ኣህዛብ ብጥንቍልናኺ ስሒቶም እዮም እሞ፡ ደጊም ኣባኺ ብርሃን ቀንዴል ከቶ ኣይኪበርህን እዩ፡ ድሕሪ ደጊምሲ ኣባኺ ድምጺ መርዓዊ ድምጺ መርዓትውን ከቶ ኣይኪስማዕን እዩ። ብዙሓት ተዋሲቦም ዝነብሩላ ግናኸ ፍቕሪ ዘይረኣየላ ከተማ፡ እቲ ዕንወት ካብ ውሳጤኣ ይጅምር እሞ ጐይታ ደጊምሲ ይኣክል ምስ በለ ኩሉ ይድምደም፡ ናይዚ ዓለም ደጋዊ ክስተት በቃ ይእኸል ምስ ዝብል፡ እዚ እዩ እቲ እውነተይና ዕንወት ናይቲ ዝሕበን ዝነበረን ብቑዕነቱ ዝተኣማምኖን መላኽን ስልጣነ፡ ፍጻሜኡ ዝኸፍአ ልክዕ ከም ባቢሎን እዩ ዝኸውን።
ኢየሩሳሌም በራታ ንኣረመን ኣርሀወት
ቅዱስ ኣቦና ኣስዒቦም ኢየሩሳሌም ይብሉ፡ ብኻልእ ዓይነት ምግባረ ብልሽውናታት ምኽንያት እውን ናይ ገዛእ ርእሳ ዕንወት ክጋጥማ እዩ፡ ምግባረ ብልሽውናኣ ንፍቕሪ ዘይእምንቲ ኰይና ካብ ዘይምርኻባ ዝነቐለ እዩ፡ ፍቕሪ እግዚኣብሔር ኣብቲ ወልደ እግዚኣብሔር ንምፍላጥ ዘይብቕዕቲ፡ እታ ቅድስቲ ከተማ መራግጽ ኣረመን ኰነት፡ ብጐይታ ተቐጽዔት፡ ስለምንታይ በራት ልባታ ንኣረመን ስለ ዝኸፈተት።
ንጉዳይ ክርስቲያን ምዃንና እንተረኣና ናይ ሕይወት ኣረመኔነት ነስተውዕል፡ ከም ክርስቲያን ዶ ንነብር? ይመስል ይኸውን፡ ብሓቂ እንተረኣናዮ ግና ሕይወትና ሕይወት ኣረመን እዩ ዝመስል፡ ምምራኽ ብባቢሎም ክህሉ እንከሎን፡ ኢየሩሳሌም ከም ባቢሎን ክትነብር እንከላ። ክኸውን ዘይኽእል ጽማሬ ንምግባር ምፍታን እዩ ዝኸውን፡ ክልቴኣተን ከተማታት ዝተረግማ ክዀና እየን፡ ንስኻ ክርስቲያን ዲኻ? ከም ክርስቲያን ንበር። ማይን ዘይትን ሓዋዊስካ ምንባር ዘይኣከኣል እዩ፡ ኣብ ሓደ እውን እንተለዉ ተፈላልዮም እዮም ዝነብሩ። ናይ ሓደ ስልጣኔ ተጋራጫውነት እምበኣርከስ ክርስቲያን እየ እናበለ ከም ኣረመን ምንባር እዩ።
ድሕነት ነቲ ትስፍው ኣብ ጐይታ እዩ
ቅዱስነቶም ነቶም ክልተ ምንባባት ዘቕርብዎ ታሪኽ ምልስ ቢሎም ብምስትውዓል፡ ድሕሪ ፍርዲ ዕንወት እተን ክልተ ከተማታት፡ ድምጺ ጐይታ ክስማዕ እዩ፡ ድሕሪ ዕንወት ድሕነት ኣሎ፡ እቲ መልኣኽ ድማ በለ፥ እቶም ኣብቲ ናይቲ ገንሸል መርዓ ዝተዓደምኵም ብፁዓን ንዑ፡ እዚ እዩ እቲ እውነተይናን ዓቢይን በዓል!
ዓቢይ ዘሕዝን ክስተት ኣሎ፡ ኣብ ሕይወትና እውን እንተዀነ፡ ይኹን ደኣ እምበር ኣብ ቅድሚ ዝዀነ ይኹን ዘሕዝን ክስተት ክንየው ደረት ተመክሮ ምጥማት፡ ስለምንታይ ብጐይታ ስለ ዝደሓናን ከድሕነና ክመጽእ እውን ስለ ዝዀነ! እዚ ኣብቲ ዘጋጥም ፈተና ዓለም ከመይ ክንነብር ከምዘሎና ዝሓንጸና እዩ፡ ምስቲ ናብ ዕንወት ዝወስደና ዓለምነትን ኣረመነነትን ቃል ኪዳን ብምእታው ዘይኰነስ፡ ካብቲ ዘስሕት ዓለምነትን ኣረመነነትን ገዛእ ርእስኻ ኣርሒቕካ ደረት ትርኢት እናማዕደኻ ኣብ ክርስቶስ ጐይታ ተስፋ ኣንቢርካ ብተስፋ ምንባር ዝብል እዩ፡ ሓይልና ተስፋ እዩ፡ ንቕድሚት ንበል፡ ምእንቲ’ዚ ንመንፈስ ቅዱስ ክንልምኖ ይግብኣና።
ኵሉ ክበርስ እዩ፡ ጸኒዖም ዝተርፉ እቶም ትሑታት እያቶም
ቅዱስ ኣቦና ናይ እዋንና ባቢሎናት ንሕሰብ፡ ብዙሓት ሓያላት ስርዓተ መንግስታት፡ ንኣብነት ኣብ ዝሓለፈ ዘመን ዝነበሩ፡ ኵሎም ወዲቖም እዮም፡ ልክዕ ከምኡ ኸኣ ናይ እዋንና ከተማታት ክዓንዋ እያተን ብናይ ኣረመንነት ጐዳና ንመላለስ እንተድኣ ከይንና ሕይወትና እውን ክዓርብ እዩ፡ ዝተርፉ እቶም ተስፋኦም ኣብ ጐይታ ዘንብሩ እያቶም። ምእንቲ’ዚ ካብ ኣረመናውነት ሕይወት ንርሓቕ ልብና ንተስፋ ነርህው ቢሎም ዝለገስዎ ስብከት ዛዚሞም።


text:
እቶም ፕረዚደንትን ኣማሓዳሪ ነበርን፣ነቲ ዛሕቲሉ ዘሎ ቁጠባ ኣሜሪካ ብከመይ ነበራብሮ ኣብ ዝብል ኣጀንዳ ንተስዓ ደቃይቅ ተካቲዖም‘ዮም።
ሚስተር ራምንይ ንፕረዚደንት ኦባማ ብዝትግብርዎ ዝፀንሐ ፖሊሲ ኣትሪሮም ነቂፎምዎም።ብዛዕባ ምንካይ ግብሪ‘ውን በሊሕ ኣፈላላይ ነይርዎም ክልቲኦም ተካታዕቲ።
ሚስተር ራምኒ”ብዛዕባ ዘቅረብክዎ ውጥን ግብሪ፣ፕረዚደንት ዝሃብዎ ሪኢቶ ቃል ብቃል፣ ሓቂ ኣይኮነን።እቲ ንሶም ዝገለፅዎ ውጥን ግብሪ እንተዝኸውንን ትድግፎ ዲኻ ተባሂለ ተዝሕተትን ነይረ ኣይፋለይን ምበልኩ ነይረ።ሓሙሽተ ትሪልዮን ዶላር ናይ ግብሪ ምንካይ ክገብር‘የ ኣይበልኩን“ ኢሎም።
ሚስተር ኦባማ ብወገኖም፣መናሕንሕተይ ዝሓስብዎ ዘሎ ምንካይ ግብሪ ዘይሰርሕ‘ዩ ይብሉ።ወሶኾ ”እቲ ሓቂ፣ከም‘ቲ ንሶም ዝብልዎ ዘለው፣መጠን ግብሪ ክንኪ እንተኾይኑ፣ ኣማሓዳሪ፣ኣብ መወዳእትኡ ክንረኽቦ ኢና ዝበልዎ ድምር ውህሉል ገንዘብ ኣይርከብን‘ዩ።ኣብ ክንድኡ ዲታታት ዝያዳ ተረባሕቲ ዝገብር፣ንማእከላይ እቶት ዘለዎም ተወሳኺ ፆር ዘስክምን‘ዩ ዝኸውን” ኢሎም።
ክልቲኦም ፕረዚደንታዊ ተወዳደርቲ፣ኣብ ልዕሊ‘ቲ ”ኦባማኬር” ተባሂሉ ዝፅዋዕ ሕጊ ክንክን ጥዕና፣ንቁጠባ ኣሜሪካ ሓጋዛይ ድዩ? ሃሳያይ ኣብ ዝብል‘ውን ኣትሪሮም ተካቲዖም‘ዮም።
ኣብ ልዕሊ‘ቲ ፕረዚደንታዊ ክትዕ ሪኢቶኦም ዝሃቡ፣ኣብ ዩኒቨርስቲ ካሊፎርንያ ክፍሊ ትምህርቲ ህዝባዊ ጉዳያት ዘምህሩ ፍራንክ ጊልያም፣ ኣማሓዳሪ ሚት ራምንይ ዝሓሸ ተሳትፎ ገይሮም፣ግን ኣብ ህዝባዊ ድጋፍ መኽሰብ ኣየርክበሎምን ዝብል ገምጋም ኣለዎም።


text:
ኣብ ክልል ትግራይ ቁጽሪ ብቫይረስኮሮና ዝተታሕዙ ሰባት 1137 ምብጽሑ ተገሊጹ:: ካብ ቢሮ ጥዕና እቲ ክልል ዝተረኸበ ሓበሬታ ከምዘመላኽቶ ሓደ ሓኪም ሓዊሱ ብቫይረስኮሮና ህይወት 6 ሰባት ሓሊፉ ኣሎ: ኣብ ክልል ትግራይ ዛጊድ ልዕሊ 26,600 ሰባት ምርመራ ቫይረስኮረና ተኻይድሎም 1137 እቲ ቫይረስ ከምዝተረኸቦም ቢሮ ሓለዋ ጥዕና እቲ ክልል ገሊፁ ኣሎ::
በቲ ቫይረስ ህይወቶም ካብ ዝሓለፈ 6 ሰባት: ሓደ ካብኦም ወዲ 42 ዓመት ብዓል ሞያ ሕክምና ዶክተር ፍስሃዬ ኣለምሰገድ ምኻኑ ቢሮ ሓለዋ ጥዕና ትግራይ ገሊፁ ኣሎ:: ኣብ ዩኒቨርሲቲ ኣክሱም መምህር ጥዕና ሕብረተሰብ ዝነበረ ዶክተር ፍስሃየ ለበዳ ኮሮናቫይረስ ናብ ኢትዮጵያ ድሕሪ ምእታዉ፡ ንቢሮ ጥዕና ክልል ትግራይ ኣብ ምክልኻል እቲ ለበዳ ልዑል ኣበርክቶ ክገብር ዝፀንሐ ሓኪም'ዩ::
ኣብ ክልል ትግራይ ምስፍሕፋሕ እቲ ቫይረስ ንምቁፅፃር ኣብ ኩለን ከተማታት እቲ ክልል መጎልበቢ ኣፍን ኣፍንጫ ማስክ ምጥቃም ግድን ምኻኑ ሓላፊ እቲ ቢሮ ዶክተር ሓጎስ ጎድፋይ ሓቢሮም:: ኣብ ውሽጢ ክልተ ሰሙን ኣብቲ ክልል ልዕሊ 20 ሽሕ ሰባት ምርመራ ከምዝካየድ እውን ሓቢሮም:: ኣብ ትግራይ ካብቶም በቲ ቫይረስ ዝተትሓዙ እቶም 60 ሚእታዊት ኣብ ከተማ መቐለ ምኻኑ ዝሓበረ እቲ ቢሮ ቫይረስኮረና ኣብ ከተማ መቐለ ኣብ ዘስግእ ኩነታት ምህላዉ ኣፍሊጡ::


text:
ኮሚሽን ሰብኣዊ መሰላት ኢትዮጵያ ኣብ ክልላት ኣምሓራን ዓፋርን ሰፊሕ ሰብኣዊ መግሃስታት ምፍፃሞም ብመርመራ ከምዝረጋገፀ ኣፍሊጡ። ሓይልታት ትግራይ ፆታዊ ዓመፅን መጥቓዕትን ናይ ኵናት ዕላምኦም ንመሰጎሚ ከምዝተጠቐምሎም መረዳእታ ከምዘሎ እቲ ኮሚሽን ኣፍሊጡ።
ሓይልታት ትግራይ ካብ ሓምለ 2013 ጀሚሮም ኣብ ክልላት ኣምሓራን ዓፋርን ብዝኸፈትዎ ወታሃደራዊ መጥቓዕቲ ንቦታትት ምቁፅፃሮም ስዒቡ ሰፊሕ ሰብኣዊ መግሃስታት ምፍፃሞም እቲ ኮሚሽን ሎሚ ወግዓዊ ኣብ ዝገበሮ መርመራ ኣፍሊጡ።
ኮሚሽነር ኮሚሽን ሰብኣዊ መሰላት ኢትዮጵያ ዳንኤል በቀለ ብርክት ዝበሉ መግሃስታት ምፍፃሞን ገሊኦም ገበናት ኣብ ልዕሊ ሰብኣውነት ዝተፈፀመ ናይ ኵናት ገበን ክኾኑ ከምዝኽእሉ ደምዲምና ኣለና ኢሎም።
ንሶም ወሲኾም ኣብ ኵናት ዝተሳተፉ ሓይልታት ንዓለምለኸ ሕጊ ሰብኣዊነት ብዝጥሕስ መልክዑ ከቢድ ኣፅዋር ተኲሶም፣ናይ ኣየርን ድሮንን ደብዳብ ፈፂሞም ኢሎም።
እቲ ኮሚሽን ኣብ ክልል ዓፋርን ኣምሓራን መርመራ ኣብ ዘካየደሎም ቦታታት ኮነ ተባሂሎም ዝተፈፀሙ ዘይሕጋዊ መቕተልቲ ከይሓወሰ ኣብ እዋን እቲ ኵናት ዝወረደ ናይ ህይወትን ኣካልን ጉድኣት ብውሑዱ 300 ሰላማዊያን ምሟቶም ካልኦት 39 ድማ ምቑሳሎም ሓቢሮም።
ኮሚሽነር ዳንኤል ናይ ሕቡራት ሃገራት ቤት ምኽሪ ሰብኣዊ መሰላት ሓዱሽ ኣካል ብምጥያሹ ነቲ መርመራ ብሓባር ንምክያድ ከምዘይተኽኣለ ገሊፆም ኣለው።
ህወሓት ቅድሚ ሎሚ ብተደጋጋሚ ከምዝገለፆ ንናይ ኢትዮጵያ ሰብኣዊ መሰላት ኮሚሽን ይኹን ንውፅኢት ምርመራ ኣይቕበልን ምባሉ ይፍለጥ ይብል ።


text:
ቃል ሓዘን ~ ተስፋሁነይ መስፍን
Eritrean national salvation front - Europe Zone
Preparatory Committee of the 25th Eritrean Festival
Kassel 2010
ቃል ሓዘን
ሃንደበታዊ መስዋእቲ ብጻይና ተስፋሁነይ መስፍን ንዘፍቅርዎ ስድራቤቱ ጥራይ ዘይኮነ፡ ንኹሉ ሰላምን ፍትሕን ቅሳነትን ዝምነ ኤርትራውን ካልኦት ዝፈልጥዎን ዘሰንበደ ዓቢ ክሳራ ኢዩ። ብጻይና ተስፋሁነይ ነቲ ኣካል ቃልሱ ዝኾነ ኣገዳሲ ናይ’ዚ እዋን’ዚ ዕማም ጉዳይ ሃገራዊ ዋዕላ ኣብ ምስልሳል ላዕልን ታሕትን እናበለ እንከሎ ዝወረዶ ሓደጋ ብምዃኑ ከኣ ንመስዋእቱ ድርብ ገይሩዎ ኢዩ። ናይ ቀረባ ብጾቱ ዝምስክርሉ ትጉህ ተቓላሳይ ካብ መንጎና ምፍላዩ ዝተሰመዓና ሓዘን ወሰን የብሉን። ንመዋቲ መንግስተ-ሰማያት ከዋርሶ፡ ንዘፍቅርዎ ስድራ-ቤቱ ከኣ ደበሳ ኢዮብ ክገብረሎም ንምነ።
ብሰላም ዕረፍ ብጻይና ተስፋሁነይ መስፍን
ኣሰናዳኢት ሽማግለ
ፈስቲቫል ኤርትራ ካስል


text:
Radio Erena: 27 January 2020
2°C ኣብ ዝዓቐኑ መዝሓሊ (ፍሪጅ) ኣብ ዘለዋ ናይ ጽዕነት መኪና ተሓቢኦም ናብ ብሪጣንያ ክኣትዉ ዝፈተኑ ኣስታት 20 ኤርትራውያን ከምዝደሓኑ ፖሊስ ቤልጁም ኣፍሊጡ።
ሰለስተ ካብኣቶም ደቂንስትዮ ክኾና እንከለዋ፣ ሒደት ዜጋታት ሱዳን’ውን ከምዝርከብዎም’ዩ ተጠቒሱ።
እቶም ኣብ ከቢድ ቀዝሒ ተሓቢኦም፣ ናብ ብሪጣንያን ንምስጋር ብሓሙስ 23 ጥሪ፣ ኣብ ወደብ ዘብሩግ ዝተታሕዙ ኤርትራውያን መንእሰያት፣ ብኡ ንብኡ ህጹጽ ቀዳማይ ረድኤት’ዩ ተኻይድሎም።
ወልሓደ ካብኣቶም ኣብ ናይ ሞት ሓደጋ ከምዘየለ ንኣኽባር ሕጊ እታ ሃገር ብምጥቃስ ማዕከን ዜና ዌስት ፍራንስ ሓቢራ።
ንሳቶም፣ ቅድሚ ምትሓዞም ኣብ ዝነበረ ለይቲ፣ ካብ ከተማ ሊየዥ ንምብራቕ ርሒቑ ኣብ ዝርከብ፣ ከባቢ ዋረም፣ ዋሎንያ ኣብ ዝተባህለ፣ መካይን ዝጽዕናሉን ዝራገፋሉን ቦታ፣ ደው ኢላ ናብ ዝነበረት መግቢ እትመላለስ መዝሓሊ ዘለዋ ናይ ጽዕነት መኪና ዝተሰቕሉ፣ ናብ ብሪጣንያን እትሰግር ስለዝመሰሎም’ዮም።
እንተኾነ እታ መኪና ናብ ብሪጣንያ ዘይኮ፣ ነዊሕ ርሕቀት ከይተጓዓዘት ጽዕንታ ከተራግፍ ደው ስለዝበለት ብህይወት ክድሕኑ ከምዝኸኣሉ እቲ ምንጪ ብተወስኺ የረድእ።
ኣብ ዝሓለፈ ዓመት፣ ኣብ መወዳእታ ወርሒ ጥቅምቲ፣ ብተመሳሳሊ መንገዲ ናብ ብሪጣንያ ዝኣተዉ፣ መብዛሕቶም ዜጋታት ቬትናም ምዃኖም ዝተገልጹ 39 ሰባት ሞይቶም ከምዝተረኽቡ ኣይርሳዕን።
ስእሊ፣- ኣርካይቭስ ኢንተርነት
=================


text:
ብቀዳም ዕለት 18.12.2010 ኣብ ዝተገብረ ክፉት ኣኼባ ፣ ብጉዳይ ሃገራዊ ዋዕላን ኣብ መደብ ዘሎ ሃገራዊ ጉባኤን ንኤርትራውያን ተቐማጦ ከተማ ዙሪክን ከባቢኣን መግለጺ ተዋሂቡ።
እቲ ንዓመታት ብምስምስ ሃገራዊ ክተትን መኸተን ካልእ ውዲታዊ ወፈራታትን፡ ግዜኡን ገንዘቡን እናመዝመዙ ኣብ ነንሕድሕዱ ከይራኸብን ከይዋሳእን ከኣ ብወገንን ሃይማኖትን ፈላልዮም ኣኣብ ገዝኡ ተወሲኑ ክነብር ተገይሩ ዝጸንሐ ኤርትራዊ ከተማ ሎስ ኣንጀለስን ከባቢኡን ትማሊ ቀዳም 9 ጥቅምቲ 2010 ብጉዳይ ሃገሩ ንኽላዘብ ልዕሊ 7 ሰዓታት ዝወድኤ ኣኼባ ገይሩ ውዒሉ።
(ትዕዝብቲ ቁጽሪ 1)
ጉዕዞይ ሃንደበታውን ሓጺርን ኳ እንተነበረ ብኡ መጠን ገለ ኣፍርዩ ክኸውን እትስፎ።
ሕጊ 90 ደቂቕ ኣብ 1567 ብሎሚ ብልክዕ ቅድሚ 943 ዓመታት ዝጀመረ ሕጊ’ዩ። እዚ ሕጊ 90 ደቒቕ ተባሂሉ ዝፍለጥ ኣህጉራዊ ሕጊ ማዕቢሉ፡ እንዳተመሓየሸ ዝመጸ እንተዀነ፡ እቲ ነቲ ዝፈላልዮ ናይ ምዕባለ መስርሕ፡ ኣገባብ፡ ዓይነት ግን ብሕጊ ዝተወሰነ’ዩ።


text:
ሓደ ጊዘ ሓደ ወናኒ ሆቴል ዓቢ ጋሻ ሎሚ ምሸት ክመጸካ እዩ እሞ ተዳሎ ዝብል መልእኽቲ በጽሖ። ወናኒ እቲ ሆቴል ከኣ እቲ ዝመጽእ ዘሎ ጋሻ ኣዚዩ ዓቢ በዓል ስልጣን ምኻኑ ተረድኦ እሞ፣ እቲ ኣሎ ዝብሃል ምግብታትን ዝስተን ብምድላው ካብ ናይ ክልእ እዋን ዝበለጸ ብዙሕ ምድላው ገበረ። ምሸት ምስ ኮነ ኸኣ ሓደ ብላይ ክዳን ዝተኸድነ ሰብኣይ ንማዕጽኡ ካሕኮሖ እሞ፣ ካብ ሩሕቕ ቦታ ከም ዝመጸ እሞ ድማ ንብቲ ዝመጸሉ ቦታ ክይምለስ ድማ ከምዝመሰዮ ሕጂ ግና ኣብ ሆቴሉ ክዓርፍ ከምዝደሊ ነገሮ። ወዮ ዋና ሆቴል ሓሪቑ ሎሚ ምሸት ዓቢ ዝኾነ ጋሻ ስለ ዘሎኒ ንዓኻ ዝኸዉን ቦታ የለን። ስለዚ ከሕድረካ ኣይክእልን እየ በሎ። እቲ ሰብኣይ ከኣ ኣነ እኮ ብጥርሑ ኣይኮንኩን የሕድረኒ ዝብለካ ዘለኹ ገንዘብ ክኸፍለካ እይ በሎ። እቲ ዋና ግና ሎሚ ምሸት ካብቲ ንስኻ ትኸፍለኒ ገንዘብ ንላዕሊ ክኸፍለኒ ዝኽእል ኣካል ስልዘሎ ንስኻ ከፍልካኒ ኣይከፈሊካኒ ንዓይ ዘምጻለይ ምንም ለውጥ ስለ ዘየለ ኣይሕድረካን እየ ኢሉ፣ ነቶም ሰራሕተኛታቱ ክሰጎዎ ነገሮም።
እቲ ድኻ ዝመስል ሰብኣይ ከኣ ናብቲ ዝተመልሶ ቦታ ኸደ። ወየ ሰብኣይ ሙሉእ ምሸት ነቲ ዓቢ ክመጸካ እየ ዝበሎ ሰብኣይ ክጽበዮ ኣምሰየ እንተ ኾነ ክመጽኣ ኣይከኣለን። ዋና እቲ ሆቴል ዓቕሉ ምስ ጸበቦ ነቶም ከምኡ ኢሎም መልእኽቲ ዝሰደድሉ ሰባት ተወከሶም። ከምዚ ዝብል መልሲ ኸኣ ተዋህቦ “እቲ ዝበልናካ ዓቢ ጋሻ መጺኡ ኔሩ ንስኻ ግና ኣይተቐበልካዮን” ሰብኣይ ግር ኢልዎ መዓስ በሎም? “እቲ ካብ ኣፍ ገዛኻ ዝሰጎግካዮ ሰብኣይ ንሱ እዩ በልዎ”። ሰብኣይ ብጣዕሚ ሓዘነ ብዝገበሮ ግብሪ ኸኣ ተጣዕሰ።እዚ ታሪኽ ዘምጻኽዎ ብዛዕባ ሓደ ንገር ክዛረብ ስለ ዝደለኹ እየ። እዚ ከምዚ ዓይነት ታሪኽ፣ ኣባና ብዙሕ እዋን ከም ዝፍጸም ንፈልጥ ዶ? መዓስ ብኸመይ ዶ ንብል ኣሎና? እወ ነቲ ዘፍቀረና ስለኤና ኽብል ኣብ መስቀል ዝሞተ የሱሱ ክንደይ ሳዕ ዲና እናዃሕካሓና ብዝተፈላለየ መንገዲ እናተዛረበና እምብለይ ካልኣ ካባኻ ዝበልጽ ኣሎኒ ኢልና ዝሰጎግናዮ? እስከ ሓደ ታሪኽ ካብ መጽሓፍ ቁዱስ ወሲድና ክንሪኢ።
ሓደ ግዜ የሱሱ ክርስቶስ ኣብ ሓንቲ ጌርጌሴኖን ትብሃል ሃገር ኣተወ። ኣብ ታ ዓዲ ምስ ኣተወ ኸኣ ሓደ ሩኹስ ናይ ሰይጣን መንፈስ ዝኣተዎ እሞ ኸኣ ዝተጸለለ ኣብ መቓብር ዝነብር ሰብኣይ ረኸበ። እዚ ሰብኣይ እዚ ብዝነበሮ ጽላለል ኣብ ብሙሉኣ እታ ዓዲ ዝፍለጥ ዝነበረ። ንቡዙሓት ሰባት ዘሸገረ፣ ብሰንሰለት ዓጺን እኳ እንተ ኣሰርዎ ክትሓዘሎም ዘይከኣለ፣ ዘሕምቖ ዘይተረኽበ ሰብኣይ እዩ ኔሩ። ምስ የሱሱ ከኣ ፊት ንፊት ተራኸቡ። እቲ ሒዝዎ ዘሎ መንፈስ ከኣ ኣብ ቅድሚ እቲ ልዕል ኣምላኽ የሱሱ ክቐውም ፈጺሙ ኣይከኣለን። የሱሱ ከኣ ንደቂ ሰባት ንሓርነትን ንናጽነትን ስለ ዝመጸ፣ ነዚ ሰብኣይ ነጻ ከውጾ ሙሉእ ሰብ ክገብሮ ፈተወ ። እቶም ኣጋንንቲ ኸኣ ወዲ ህያው ኣምላኽ ስለምንታይ ተሳቔና ኣለኻ በጃኻ ናብዘን ሐሰማታት ክንኣቱ ፍቐደልና በልዎ። የሱስ ከኣ ኣብ ድላዩ ክሰዶም ከምዝኽእል ስልጣኑ ከርኢ ናብተን ሓሰማታት ኣተዉ።እቲ ንዓመታት ኣብ መከራን ጭንቅን ዝነበረ ሰብኣይ ሓራ ወጽዩ። ሰብ እታ ሓዲ ኸኣ ተገረመ ፣እቲ ቓል ከምዚ ይብለና “ናብ የሱሱ ምጹ እቲ ሩኹሳት መናፍስቲ ሒዞምዎ ዝነበሩ ለጊዎን ዝነበርዎ ተቐሚጡ ተኸዲኑ ረኣይዎ እሞ ፈርሁ እቶም ዝረኣዩ ድማ እቲ ሩኹስ መንፈስ ዝነበሮ ኸመይ ከም ዝኾነን ብናይቶም ሓሰማታትን ነገርዎም። ካብ ወሰን ምድሮም ኬግልሰሎም ከኣ ኪልምንዎ ጀመሩ። ኣብ ጃልባ ክኣቱ ከሎ እቲ ሩኹስ መንፈስ ዝነበሮ ሰብኣይ ምስኡ ኪኸውን ለመኖ” ማሮቆኣ 5። 1-20። ብፍላይ እታ ካብ ወሰን ምድሮም ከልግሰሎም ለመንዎ ትብል ቃል ኣዚያ ተሰንብድን ተገርምን ቃል እያ። እቲ ሰናይ ዝገበረ የሱሱ፣ እቲ ታሪኽ ዝለወጠ የሱሱ፣ ካብቲ ቦታ ክእለ ተነጊርዎ። የሱሱ ከኣ ፍቓዶም ሰሚዑ ሪሒቕሎም። ዘሕዝን እዩ።መቸም ኣብታ የሱሱ ዝረገጻ ዓዲ ክንደይ ሕሙማት እሱራት ዱኑሳትን ረዲኣኤት ዝደልዩ ዝነበሩ ሰባት ማእለያ ከምዘይብሎም እዚ ዝተፈወሰ መርኣያ እዩ፣ ይኹን እምበር የሱኡ ኣብታ ምድሪ ሓርነትን በረኸትን ከይከውን ተኸልኪሉ።
ሎሚ እዚ ታሪኽ ቃል ኣምላኽ እዚ ኣባና ኣብዞም ሕጂ ዘሎና ወለዶ ደቂ ኣዳም ሓንሳብ ዘይኮነስ ተደጋጊሙ ዝኽሰት ዘሎ ሓቂ እዩ። ነቲ ገባሪ ጹቡቕና የሱስ፣ ነቲ ሰላምናን ደሓናን ዝደሊ ጎይታ፣ ነቲ ንረዲኤታና ዘይዱንጊ መድሓኒ፣ ብኻልእ ነገር ተታሒዝናን ተታሊልናን ካብ ህይወትና ናብራና ከልግስ ግዲ ዝበልናዮ እዋን ዉሑድ ኣይኮነን። ብሰንኪ እዚ ከምዚ ዝዓይነቱ ውሳኔ ምውሳና እውን ዝኸሰርናዮም ክሳራታት፣ ዝጎደሉና ነገራት እንሓልፎም ዘሎና ሓጎጽጎጻት፣ ሒደት መዓስ ኮይኖም? የሱስ ናብቶም ናቱ እስራኤላውያን ምስ መጹ ኣይተቐበልዎን ኣብ ዘመኖም ከኣ ዓቢ ክሳራ ከሲሮም። እዛ ዓዲ እዚኣ ከኣ እቲ የሱሱ ኣብ ማእከላ ዝገበሮ ተኣምራትን ክገብሮ ዝሓሰበ ተኣምራትን ሳእን ምስትውዓላ ዓቢ ክሳራ ኸሲራ ሓሊፋ ኣምላኽ ካብዚ ኸምዚ ይሰውረና።እዞም ሰባት እዚኣቶም ንየሱሱ ክርሕቐሎም ዝደለዩ ቐንዲ ምኽንያት ካብቲ የሱሱ ዝገበሮ ንላዕሊ፣ ብዛዕባ እተን ኣብ ቀላይ ዝጠሓላ ሓሰማ ግዲ ስለ ዝበሎም እዩ። ብዙሕ ግዜ ንየሱሱ ካብ ህይወትና ከልግሰልና እንደልዮ ቐንዲ ምኽንያት ኣብ ልብና ካብኡ ንላዕሊ ዝሓዝናዮ ሓላፊን በራስን ነገር ስለ ዘሎ እዩ። እቲ ብሩኹሳት መናፍስቲ ዝተኣስረ ሰብኣይ ክብሩ ካብተን ዝጠሓላ ሓሰማታት ንላዕሊ ይዓብን ይኸብርን እዩ። ግና እንትርፎ ንሱ እቶም ካልኦት ኣይተረድኦምን። ንሕና ቡዙሕ ግዜ እንጋገዮ ነገር፣ እቲ ንሕና ሒዝናዮ ዘሎና ኣብ ልብና ኸኣ ዓቢ መሲሉና ኣቐሚጥናዮ ዘሎና ነገር ካባና ከም ዘይዓቢ ስለ ዘይንፈልጥ ኢና። ኣምላኽ ከኣ ብፍቓድና ኣብ ህይወትና ኣትዩ ክዓይ ክሳብ ዘይፈቐድናሉ ሰዓትን ግዜን ኣባና ድላዩ ክገብር ፍቓደኛ ኣይኮነን።
የሱሱ ካብ ምድሮም ከልግስዎ ምስ ኣዘዝዎ ምስኦም ክካታዕ ኣይንርእዮን ፍቓዶም መሊኡ እዩ ዝወጸ፣ ስለዚ ኸኣ እዩ ንሃዋርያት ንወንጌል ክልእኾም ከሎ ከምዚ ዝበሎም “ኣብ ዝኾነ ኸተማ ወይስ ዓዲ ኣቲኹም ኣብኡ እቲ ቡቑዕ መን ምኻኑ ሕተቱ ክሳዕ እትወጹእውን ኣብኣ ተቐመጡ። ናብ ቤት ምስ ኣተኹም ሰላም በሉ እታ ቤት ነዚ እትበቅዕ እንተ ኾይና ሰላምኩም ይሕደራ ዘይትበቅዕ እንተ ኾይና ግና ሰላምኩም ናባኹም ይመለስ። እንተ ዘይተቐበልኹም ድማ ወይስ ኣብቃልኩም እንተ ዘይሰምዑ ካብታ ቤት እቲኣ ወይ ካብታ ከተማ እቲኣ ዉጺእኩም ተጐጓ ኣእጋርኩም ንገፉ። ብመዓልቲ ፍርዲ ኻብ ነታ ኸተማ እቲኣስ ንምድሪ ሶዶምን ጎሞርና ከም ዝቐልል ብሃቂ እብለኩም ኣለኹ” ማቴ 10።11-15 ሎሚ ንየሱስ ካብ ደንቤኤን ሃገርን ስለ ዘውጸኦ ጥራይ ኣብ ውሽጠን ዝረኣ ኢኮንዮምያዊ፣ ማሕበራዊ፣ መንፈሳዊ ስጋዊ፣ ሕንፍሽፍሽን ዕንወትን ክንደይ ኮን እዩ? እዘን ከምዚኣተን ዝኣመሰላ ሃገራትን ዓድታትን ኩሉ ግዜ መሕደሪ ሩኹሳት መናፍስቲ ኮይነን እየን ዝርከባ። እስከ ሕጂ ኸኣ ኣንጻር እዚ ዝኾነ ታሪኽ ካብ መጽሓፍ ቁዱስ ንርኣ። የሱሱ ክርስቶስ ሓደ ግዜ ብሰማርያ ክሓልፍ ግዲ ኾኖ እሞ ናብ ሰማርያ ምስ በጽሔ ኣብ ሓንቲ ማይ ዝቕደሓላ ዔላ ኮፍ በለ። ኣብኡ ኸኣ ሓንቲ ኣመንዝራ ሰበይቲ ረኸበ እሞ ናይ ልባ ኹሉ ገሊጹ መድሓንን መሲሕን ምኻኑ ነገራ፣ ሰበይቲ ኸኣ ተገሪማ ዕትሩኣ ዓዲጋ ናብታ ኸተማ ኣተወት እሞ ነቶም ህዝቢ ዝረኣየቶን ዝሰማዓቶን ኩሉ ነገረቶም።
እቶም ህዝቢ ኸኣ ግልብጥ ኢሎም ናብ የሱስ መጸኡ እቲ ጹሑፍ ሽዑ ከምዚ ይብለና “ስለቲ እታ ሰበይቲ ዝገበርክዎ ዘበለ ነጊሩኒ ኢላ ዝመስከረቶ ቓል ካብታ ከተማ ቡዙሓት ሳምራውያን ብእኡ ኣመኑ። እቶም ሳምራውያን ናብኡ መጽእዮም ምሳታቶም ክቕመጥ ለመንዎ። ኣብኡ ኸኣ ክልተ መዓልቲ ወዓለ” ይብለና ወንጌል ዮውሃንስ 4 ኩሉ ኣንበብዎ። ዘገርም እዩ እዞም ህዝቢ ነቲ ምንጪ ህይወትን ሰላምን ዝኾነ የሱሱ ምስ ረኸብዎ ክሰድዎ ኣይደለዩን ከመይሲ ነገር ኩሉ ኣብ ኢዱ ከምዘሎ ተረድእዮም እዮም። የሱሱ ከኣ ምስኦም ንኽልተ መዓልቲ ዊዕሉ። ርግጸኛ እየ የሱሱ ኣባታ ኸተማ ብምውዓሉን ብምቕናዩን ጥራይ እታ ኸተማ ክንደይ ሰላም ፣ክንደይ ተኣምራት፣ ክንደይ ምጽንናዕ፣ ኮን ሰፊንዋ ይኸውን? ዝሓዘነት ነፍሲ ተጸናኒዓ ኣላ፣ ዝሓመመት ነፍሲ ተፈዊሳ፣ ብሕቶ ዝተመልኣት ነፍሲ እውን ሕቶኣ ተመሊስላ፣ ታሪኽ እታ ሕስርቲ ኸተማ ተቐየሩ። ከምይ ዘይልወጥ ዘይቕየር የሱሱ እምበር እዩ ኣብ ሕምብርቲ እታ ኸተማ ተቐሚጡ።
ሎሚ ከም ሃገር፣ ከም ውልቒ ሰባት፣ ከም ቤትሰብ፣ ኮታ ኩላትና ነዚ ናይ ከተማ ሳውራውያን ምርጫ ክንመርጽ ኣሎና። ነዚ ኣምላኽ ኽብሪ ካብ ዶብና ኣፍደገና ክእለየልና ክንልምኖ ዘይኮነስ ምሳና ክኸውንን ክውዕልን ክንልምኖ ኣሎና። ኣምላኽ ምሳና ክኸውን ባህጊ ልብና ሃረርታ ውሽጥና ድሊት ኩለመናና ክኸውን ይግባኣ። ዳዊት እቲ ለባም ናይ ኣምላኽ ሰብ ነዚ ስለ ዝተረደኣ እዩ ኣብ መዝሙር ዳዊት 27 4-5 “ብመዓልቲ ጸበባ ኣብ ዳሱ ክሓብኣኒ ኣብ ውሽጢ ድዱንኑ እውን ኪኽውለኒ ኣብ ከውሒ ልዕል ከብለኒ ንእግዚኣብሄር ሓንቲ ነገር ለሚነዮ ውቃበ እግዚኣብሄር ንምርኣይ መቕደሱ እውን ንምምርማር ሙሉእ ዕድመይ ኣብ ቤት እግዚኣብሄር ክነብር ደልየ ኣለኹ ይብለና። እዚ ማለቱ ዳዊት ኣምላኽ ካባይ ክርሕቕ ኣይደልን እየ፣ ካብ ጎነይ ክፍለ ኣይብህግን እየ። ብዘይብኡ ክብሪ ከምዘይብለይ ይፈልጥ እዩ። ካብኡ ወጻኢ ምስላጥ ከምዘይለ ይፈልጥ እዩ። እሱ ዘይብሉ ዓወትን በረኸትን ከም ዘይስዕበን ይርዳኣ እየ፣ እዩ ዝብል ዘሎ። ምስ ኣምላኽ ኩሉሳዕ ክኸውን ደልዩ። ደጊሙ ደጋጊሙ ኸኣ ኣምላኸይ ካባይ ኣይትርሓቕ እናበለ ዝዝምር ። ኩቡራት ሰማዕቲ ንሕና ኸ? ምስ መን ክንከውንን ክንውዕልን ንደሊ ባህግና እንታይ እዩ ምስ ኣምላኽ ዶ ወይ ምስቲ ገዛኣ ርእስና ተጣቢቓቶ ዘላ ሓላፊ ነገር? ስለዚ ሎሚ ብምንታይ ብምንታይ መንገዲ ኮን ኢና ንየሱሱ ክርስቶስ ካብ ህይወትና ክእለየልና ወይ ከልግሰልና ንሓቶ ዘሎና? ሎሚ ፈውሲ፣ ምጥዓይ፣ ምጽንናዕ፣ በረኸት፣ ምትእኽኻብ ምሕዳስ ክመጸልና ንየሱሱ ምሳና ክውዕል ኣብ ኩሉመናና ምሳና ኽኸውን ንጸውዓዮ ሽዑ ታሪኽ ክልወጥ ተኣምር ክኸውን ክንሪኢ ኢና።
ከም ምስ የሱሱ ምንባር ዝጥዕም እንታይ ኣሎ? ካብ ምስኡ ምኻን ዝበልጽ ከ እንታይ ኣሎ? ኣምላኽ ምስ ሰባት ክኸውን ኩቱር ድሌት ኣለዎ ግና ኽ ብግዲ ኣይኮነን። ሎሚ ኣምላኽ ኣብ ህይወትና ክሰርሖ ዝደሊ ስራሕ ክልውጦ ዝደሊ ነገር ዓቢ እካ እንተ ኾነ ንሕና ግና ምሳና ክኸውን ከምንም ስለ ዘይቆጸርናዮ ንኻሊኢት ትኹን እኳ ቦታን ዕድልን ኣይንህቦንን ኢና። የሱሱ ዘለዋ ቤት ግና ክንደይ ሰላምን ሓርነትን ኣለዋ መስለኩም። ርኣይ እሞ ኩቡራት ሰማዕቲ እቲ ንዓመታት ዝተጸለል፣ ሰላም ዝሰኣነ፣ ናይ ምንባር ትርጉም ዘይነበሮ፣ የሱስ ኣብታ ኸተማ ምስ ኣተወ ግና፣ ታሪኽ እዚ ሰብኣይ እዚ ሓደ ብሓደ ኩሉ ተለዊጡ፣ ኣረጊት ዛንትኡ ተቐይሩ፣ ሰብ ኮይኑ ኣሰር ኣሰር የሱሱ ክስዕብ ከኣ ወሲኒ። ኣብዚ እዋን እዚ ነገርና ዝልዉጥ፣ ሑሱር ታሪኽና ዝቕይርን፣ ንዝከበደና ዘቕልልን፣ ንዝጸበባና ከርሁ ዝኽእልን፣ ነቲ ሰማይ ዝፋኑ ምድሪ ኸኣ መርገጺ እግሩ ዝኾነ ኣምላኽ ምስ ኣንፈቕደሉ ጥራይ እዩ። ክሳብ መዓስ ብሕቶና ክንመላለስ ክሳዕ መዓስ ከ ምስ መኣሰርትና ክንጓዓዝ? እንታይ ገዲስና ኸ መፍትሕ ከሎ ብዕጹው ዝኾነ ማዕጾ ንመላለስ? እሞ እንታይ ንግበር መልሱ ቀሊል እዩ ነቲ ኣብ ህይወትና ከይኣቱ ዝኸልከልናዮን ዘርሓቕናይን የሱሱ ደጊምና ንደልየካ ኣሎ፣ና ብዘይብኣኻ ህይወት ትርጉም የብልናን እሞ ተመለሰና ንበሎ። ነቲ ሓደ ግዜ ዘይረብሕ መሲሉና እናዃኻሓና ኣይተድልየናን ኢኻ ዝበልናዮ የሱሱ፣ ሕጅ ግና ተድልየኒ ኢኻ ንበሎ። ንሱ ኸኣ ኣብቲ ንሕና ንዓ ዝበልናሉ እዋን ደበኽ ክብለልና እዩ።
ንየሱሱ ኣይንስጐጎ
Typography
- Font Size
- Default
- Reading Mode


text:
ኣነ ኣብዚ ቦታ እዚ ክኸውን ፈጺሙ እዩ ዘይግብኣኒ፣ እዚ ኹሉ ኣጸያፊ ስራሕ ሰሪሔ። መወዳእታይ ኣብ መንግስተ ሰማይ ክኸውን እዩ ኢለ ሓሲበ ኣይፈልጥን እየ፣ ግና ከመይ ጌረ ኣብዚ ቦታ ከም ዝመጻኹ ክነግረኩም እየ፣ እቲ ሰራቒ ኣብቲ ሓደ መስቀል ኣነ ኣብዚ ቦታ እዚ ክኸውን ፈጺሙ እዩ ዘይግብኣኒ፣ እዚ ኹሉ ኣጸያፊ ስራሕ ሰሪሔ። መወዳእታይ ኣብ መንግስተ ሰማይ ክኸውን እዩ ኢለ ሓሲበ ኣይፈልጥን እየ፣ ግና ከመይ ጌረ ኣብዚ ቦታ ከም ዝመጻኹ ክነግረኩም እየ፣ ኣነ ኣጽዋር ዝተዓጠቕኩ ሽፍታ እየ ኔረ፣ ኣነን እቶም ከማይ ዝበሉ ብጾተይን ኣብ ብዓትታት ይሁዳ ኣብ ጥቓ መንገዲ ዮርሳሌምን ያሪኮን ኢና እንነብር፣ናብራና ኹሉ ንሰባት ምዝራፍን ምቕታልን እዩ ዝነበረ፣ ሰባት ሓቢሮም ክጓዓዙ ከለዉ ኣይንዝምቶምን ኢና፣ ግና ቁሩብ ኮይኖም በቲ መንገዲ ክሓልፉ ኸለዉ ሽዑ ኢና መፈንጥራና እነጻውደሎም፣ መቸም ዓሻ እንተ ዘይኰይኑ በቲ ንሕና እንቕመጦ ስፍራ ደፊሩ በይኑ ዝጓዓዝ የልቦን፣ ሓደ ግዜ ካብ ሓደ ወተሃደር ዝሰረቕክዋ ካራ ነበረትኒ እሞ። በዛ ኻራ እዚ ጌር እየ ነቶም ክንሰርቆም እንደሊ ሰባት ነፈራረሖም ዝነበርና፣ ከምዚ ክንገብር ከሎና ኸኣ እቶም ሰባት ኣዚዮም ስለ ዝፈርሑ ዝበልናዮም ክገብሩ እንተ ዘይኰይኑ ምንም ናይ ባእሲ ምልክት ከይረኣዩ እዮም ንብረቶም ኣራጊፎም ዝኸዱ፣ ሰባት እንተ ደኣ ኣጸቢቖም ኣደንጊጾምኒ ቡዙሕ ኣይጎድኦምን እየ፣ ብፍላይ ንቖልዕቱን ንኣንስትን ይድንግጸሎም እየ፣ ምህራም እንተ ዘይኰይኑ ሰባት ቀቲለ ኣይፈልጥን እየ፣ ነቶም ሰባት ምስ ሃረምናዮምን ምስ ዘረፍናዮምን ኣነ ብጾተይን ከይንርከብ ኣብቲ ኸባቢ ነዊሒ ኣይንጸንሕን ኢና፣ ብዛዕባ ሃለዋት እቶም ሰባት ከኣ ንፈልጦ የብልናን ስለዚ ሃሪመዮም ዝሞቱ ሰባት ክህልዉ ይኽእሉ እዮም፣ ንሕና ኣብቲ ጎቦታት ጥቓቶም ቐናኣት ኣይሁድ ዝበሃሉ ንመንግስቲ ሮማ ኸኣ ከዓልዉ ዝጋደሉ ዝነበሩ ሰባት ኢና ንነብር ዝንበረና፣ ሓቂ ንምዝራብ እውን ንገለ ስርሒት ምስኦም ቁሩብ መዓልታት ተዋሲእና ኢና፣ንፈላማ ግዜ እየ ካብ ሓደ ዓርከይ ብዛዕባ የሱሱ ዝበሃል ከም ዘሎ ዝሰማዕኩ፣ ሓደ ካብቶም ምስቶም ቐናእት ኣይሁድ ዝቃለስ ቤን ራባህ ዝበሃል ንሓደ ስምኦን ውአዲ መዝሙር የሱስ ማለት እቲ ጴጥሮስ ዘይኮነ ስምኦን ይፈልጦ ነበረ፣ እዚ ስምኦን ዝበሃል ወዲ መዝሙር የሱሱ ሓደ ካብቶም ቀናእት ኣይሁድ እዩ ዝነበረ፣ የሱስ ናብ ያሪኮ መጺኡ ኣሎ ምስ ሰማዕና ኸኣ። ኣነን ንሱን ተተሓሒዝና ኸድና፣ ካብ መጠን ንላዕሊ ቡዙሕ ሰብ ስለ ዝነበረ ኸኣ። ነዚ ዕድል እዚ ከምልጠኒ ኣይደለኹን፣ ሰባት ኩላቶም ተመሲጦም ይሰምዑ ስለ ዝነበሩ ንዓይ ጹቡቕ ኣጋጣሚ ነበረ፣ ጁባ ቡዙሓት ከኣ ክፍትሽ ጀመርኩ፣ ኣብ ዓቢ ምምሳጥ ስለ ዝነበሩ ኸኣ ምንም እኳ እይተፈለጦምን፣ የሱስ ክርስቶስ ትምህርቲ ምስ ወደኣ ኸኣ ቤን ራሃብ ዓርከይ ንዓርኩ ስምኦን ቀናእ ክረኽቦ ምስኡ ወሰደኒ፣ ስምኦን ቀናእ ብዓዱ ኸኣ ምስቲ መምህር ኣፋለጠና፣ ሰላም ተበሃሃልና፣ የሱሱ ንነዊሒ እዋን ኣተኪሩ ጠመተኒ፣ ኣጠማምትኡ ኸኣ እቲ ዝገበርክዎ ኩሉ ዘፍለጠኒ መሰለኒ፣ “ትፈልጥ ዶ” በለኒ ” ኣብ መንግስተይ ንዓኻ ዝኸውን ምሕረት ኣሎ ኣንታይ ይመስለካ?” ምንም ርእይቶ ከይሃብኩ ኣዒንተይ ካብኡ መለስኩ፣ ንጽባሒቱ ድማ ኣብ ማእከል እቲ ጉባኤ ተጸንበርኩ፣ ኣብዚ እዋን እዚ ግና ኣብ ናይ ስርቂ ስራሕ ኣይተዋፈርኩን፣ የስሱ ከኣ ብዛዕባ መንግስቲ ኣምላኽ ምስ ፍረ ኣድሪ እናወዳደረ ይዛረብ ነበረ፣ ኣብዚ እዋን እዚ ናብኡ ከይደ ምሕረቱ ክቕበል ደለኹ ግና ከምኡ ክገብር ከኣ ፍቓደኛ ኣይነበርኩን፣ ነዊሕ ከይጸናሕና ኣነን እቲ ምሳይ ኣብ መስቀል ዝተሰቐለ ጃከ ዝበሃል ዓርከይ ብወተሃደራት ሮማውያን ብምሸት ተታሓዝና፣ እቶም ካልኦት ክህድሙ ከለዉ ኣነ ዓርከይን ጥራይ ተታሓዝና፣ ናብ የርሳሌም ከኣ ወሰዱና ኣብ ሓደ ኣዚዩ ሕማቕ ቤት ማሕቡስ ከኣ ኣእተውና፣ ደጊም መወዳእታና ኣኺሉ፣ ንጽባሒቱ የሱስ ክስቀል ተፈርደ፣ ንዓይን ንያእቆብ ዓርከይን ከኣ ምስኡ ክንስቀል ተፈረድና፣ ብየማንን ጸጋምን ከኣ ተሰቐልና፣ እዚ መዓልቲ እዚ ብሰንኪ ስቕለት የሱሱ ማእለያ ዘይብሉ ሰብ እዩ ነቲ ፍጻሜ ክዕዘቦ መጺዩ፣ ተራ መዓልቲ ኣይነበረን፣ እቶም ኣብ ጽድቂ ገዛእ ርእሶም ዝውከሉ ዝነበሩ ጨካናት ፈርሳውያን ኣብቲ ቦታ መጽዮም ንየሱሱ የባጭውሉን የሽካዕልልሉን ነበሩ፣ “እንተ ደኣ መሲሒ ኰይንካ እስከ ሕጂ ውረድ ንገዛእ ርእስኻ ኣድሕን እንበሉ ዘረበኦም ቀጸሉ፣እቲ ምሳይ ተሰቒሉ ዘሎ ያእቆብ እውን ናታቶም ቃላት ክደግሞ ጀመረ፣ “ኣንታ ሩኹስ ንኣምላኽ ኣይትፈርሕን ዲኻ? ንሕና እውን እኰ ሕጂ ምስኡ ክንመዉት ኢና? ቁርብ ዒብ ኣይትገብርን? ንሕና እቲ ዝግብኣና መቕጻዕቲ ኢና ረኺብና ንሱ ግና ምንም ኣይበደለን፣ ድሕሪ እዚ እቲ ምሳይ ተሰቂሉ ዘሎ ያእቆብ ስቕ በለ፣ እቶም ፈሳውያን ከኣ ዝነበሮም ተጋዳስነት ኩሉ ኣጥፍኡ.፣ ኣነ ግና ኣእምሮይ ካብ ያሪኮ ክወጽእ ኣይከኣለን፣ ንየዒንቲ የሱስ ክርስዐን ኣይከኣልኩን፣ እቲ ዝገበረለይ ናይ ምሕረት ጻዊዒት ክመላለሰኒ ጀመረ፣ ምንም እኳ ምስቲ ዝነበረኒ ቃንዛ ክጽውዖን ክዛረቦን ዓቕሚ እንተ ዘይሃለወኒ ብሓይሊ ግና የሱስ! ርእሱ ናባይ ገጹ ኣቕነዐ፣ “የሱስ ትዝክረኒ ዶ ስምኦን ቀናእ ብሃገሩ ኣብ ያሪኮ ኣፋሊጥና ኔሩ” ንቑሩብ ሰከንድታት ኣተኪሩ ጠመተኒ ከም ዝፈልጠኒ ኸኣ ርእሱ ነቓነቐለይ፣ “እቲ ሹዑ ዝተዛረብካኒ ፈጺመ ኣይርስዕን እየ ሓራይ እውን ክብለካ ደሊየ ኔረ ግና ኣይከኣልኩን ሕጂ ግና ረኣየኒ ንኹላትና ረኣየና!” ትርኢቱ ኹሉ ተደዊኑ እዩ፣ ብድኻም ተዘሪሩ እቲ ዝነበሮ ብዝሒ ቃንዛ ኸኣ ዓቢ ምንባሩ ግሁድ እዩ ዝነበረ፣ ኣካላቱ ኩሉ ተበሳሲዑ እዩ፣ ነዊሕ ከይጸንሐ ከም ዝመዉት ፉሉጥ ነበረ፣ ኣነ ግና ክንዮ እዚ እየ ዝርኢ ዝነበረኩ፣ ብዘየገድስ ካህናትን ፈርሳውያንን ሮማውያንን ይቕተልዎን ይስቀልዎን የሱስ ግና መሲሕ እዩ፣ ዋላ ይሙት እኳ ምስ ኣብኡ ኣብ ሰማይ ምስ ኣምላኽ ከም ዝኸውን ኣርጊጸ ይፈልጥ እየ በልኩ፣ ደሓን ድሕሪ ኩሩብ ግዜ ከምቲ ዝበለና ኣብ ግዝኣቱን ንግስነቱን ምስ ጨበጠ ሕነ ከም ዝፈዲ ኣይጠራጠርን እየ፣ “የሱስ” ኢለ ብትሑት ድምጺ ጸዋዕክዎ፣ ደጊሙ ሕጂ እውን ኣዒንቱ ቋሕ ኣቢሉ ረኣየኒ፣ ሕጂ እውን ናይ ፍቕሪን ቅንዕናን ቆላሕታ፣ “የሱስ” በልክዎ “ ኣብ መንግስትኻ ምስ እትመጽእ እባ በጃኻ ዘክረኒ” ቃላቱ ብሓይሊ እዩ ዝወጽእ ዝነበረ፣ ቀስ ኢሉ እዩ ተዛሪቡኒ ኣነ ግና ብንጹር እየ ሰሚዔዮ “ሎሚ ምሳይ ኣብ ገነት ከም እትኸውን ብሓቂ ብሓቂ እብለካ ኣለኹ” በለኒ፣ የዒንቱ ካባይ መለሰን ትንፋሱ ኸኣ ወጸት፣ ኣነ ግና ኣሚነዮ፣ ኣነ ናብቲ ንሱ ዝኸዱ ክኸይድ ቁሩብ ደቓይቕ ተረፋኒ፣ ሮማውያን መጽዮም ኣእጋረይ ሰበርኑ ቀተሉኒ እውን፣ ግና ነቲ መድሓኒ ኣዚየ ኣመንክዋ፣ ብድሕሪ እዚ ኸኣ ንነፍሰይ ኣብ መንግስቲ ኣምላኽ ረኸብክዋ፣ ኣብዚ በታ እዚ ክኸውን ኣይግብኣንን እዩ ግና ኣብዚ መንግስቲ ኣምላኽ ኣለኹ፣ እዚ ዝኸነ ኸኣ ናይቲ ንጉስ ምሕረት ስለ ዝተቐበለኩ ጥራይ እዩ፣
እቲ ሰራቒ ኣብቲ ሓደ መስቀል
Typography
- Font Size
- Default
- Reading Mode


text:
October 30, 2021
መሓመድ ኑር ያሕያ
ብዕስራን ሾሞንተን ጥቅምቲ 1886 ሕቡራት መንግስታት ኣሜሪካ እቲ ክሳብ ሕጂ ዝርአ ዘሎ ናጽነት ድሌት ኩላቶም ደቀ-ሰባት ምዃኑ ዝገልጽ ሓወልቲ ከም ዝኸፈተት ይፍለጥ።ቅድሚ ቁሩብ መዓልታት ድማ ውድብ ሕቡራት ሃገራት በቲ ምኽባር ዓለማዊ ሰላምን ጸጥታን ማዕርነታዊ መሰልን ግዴታ ናይ ኩለን ኣባላት ሃገራት ከምዝኾነ ዝኣምን ቻርተሩ ንመበል 76 ጌዜኡ ኣብዒሉ።ታሪኽ ወድብ ሕቡራት ሃገራት እንተደኣ ተዓዚብና ግን፡ ብምልኦም ውሳኔታቱ ብሕቡራት መንግስታት ኣሜሪካን ብደገፍ ድምጺ መሻርኽታ ዝኾና ሰብ ፍሉይ ረብሓ ርእሰ ሓያላን ሃገራት ዝዝውር ኢዩ።እዚ ማለት እተን ሓሓሊፈን ናይ ተቃውሞ ውሳነታት ዝወስዳ ከም በዓል ሶቬት ሕብረት ነበርን ድሒሩ ድማ ሩስያን ቻይናን ገዲፍካ ማለት ኢዩ።ካብዚ ብምብጋስ፡ ሚኒስትር ጉዳያት ወጻኢ ኤርትራ ኣቶ ዑስማን ሳለሕ ኣብቲ ንመበል 76 ዝተኻየደ ጽምብል መዓልቲ ውድብ ሕቡራት ሃገራት ተረኺቡ ኣብ ዘስምዖ መደረ፡ ብሰንኪ ረብሓታትን ጂኦ -ፖሊቲካውን ኣጀንዳታትን ናይ’ዚ ዘይሚዛናውን


text:
ኣብ`ቲ ኣብ ኒው ዮርክ ዝተኻየደ ዋዕላ ሕቡራት ሃገራት ንልኡኽ መንግስቲ ኤርትራ ወኪሎም ዝተረኽቡ ምንስተር ወጻኢ ዕስማን ሳልሕ ኣብ ዘረብኦም፡ ኣብ 2000 ዝኣተናዮ ቃል እንተዘየኽቢርና፡ ነቶም ሃንቀው እናበሉ ዝጽበዩና ዘለዉ ህዝብታት ክንከስሮም ኢና ድሕሪ ምባል፡ ተኣማንነትና`ውን ክጎድል`ዩ ኢሎም’። ብዛዕባ ኤርትራ ዝወሰደቶ ስጉምትታት ብፍላይ ክዛረቡ ኸለዉ ኤርትራ ንሸቶ ሚለንየም ንምዕዋት ኣብ ቕቡል ጉዕዞ ከምትርከም ገሊጾም።
“ጥምየት ነበረያ-ነበረ ንምግባር ኣብ ምርግጋጽ ውሕስነት መግብን ትሕተ-ቕርጽን ኣማኢት ሚልዮናት ዶላራት ኣፍሲስና ኢና” ዝበሉ ምንስተር ዕስማን ፡ ኤርትራ ብመዳይ ጾታዊ ማዕርነት፡ መባእታዊ ትምህርቲ ፡ጥዕና ቖልዑትን ኣዴታትን፡ ብመዳይ ምክልኻል ኤች ኣይ ቪ ዓሶን ኻልኦት ሕማማትን ኸምኡ`ውን ቐረብ ጽሩይ ማይ፡ ኣብ መስመር ኣላ ኢሎም። ኣብ መዳይ ጥዕና ኸምኡ ዝበለ ውጽኢት ክነምጽእ ዝኸኣልና፡ መንግስቲ ኣብ ምህናጽ ሓደሽቲ ትካላት ጥዕና፡ ምምሕያሽ ቐረባት መድሃኒታትን ካልኦት ቐረባትን ንምምላእ ገዚፍ ወጻኢ ስለዝመደበ`ዩ ዝበሉ ኣቶ ዖስማን፡ ኤርትራ ካብ ተታነስን ፖልዮን ናጻ ሃገር ምዃን ብሰርቲፊኬት ተረጋጊጹላ`ዩ ኢሎም።
ኣብ መዳይ ትምህርትን ኣብ ወገን ጾታዊ-ማዕርነት`ውን ኣድማዒ ግስጋሰ ተራእዩ ክብሉ ድማ ወሲኾም ሓቢሮም።
ንምሉእ ትሕዝቶ መደረ ምንስተር ዖስማን ኣብ ምልክት ድምጺ ብምጥዋቕ ምስማዕ ይክኣል


text:
ኣብዚ ኣብ ዋና ከተማ ኣሜርካ ዋሽንግተን ዲሲ ንሰለስተ መዓልታት ዝተኻየደ ዓለምለኸ ውድድር ሮቦት ትኹረት ብዙሓት ዝሰሓበ ካብ ኣፍጋኒስታን ዝመጻ ምሉእ አባላት እታ ጉጅለ ደቂ ኣንስትዮ ዝኾና ጉጅለ ኮይና፡ እዛ ጉጅለ ናብቲ ውድድር ንምስታፍ ክልተ ጊዜ ናብ ኣሜሪካ መእተዊ ቪዛ ምኽልኻለን ድሒሮም ብምትእትታው ፕረዝደንት ዶናልድ ትራምፕ ቪዛ ረኺበን ናብቲ ውድድር ምስታፈን ይፍለጥ።
ካልእ ኣብዚ ውድድር ንሃገሮም ወኪሎም ዝተሳተፉ ተወዳደርቲ ናይ ሃገሮም ባንዴራ፡ ባህላዊ አልባሳት ተኸዲኖም ከምኡ’ውን ናይ ሃገራቶም ሙዚቃ ሒዞም ኣብቲ ውድድር ክሳተፉ ቀንዮም።
ካብ ኢትዮጵያ ኣብዚ ውድድር ዝተሳተፉ ዘለው ሽዱሽተ አባላት ዘለዎ ጉጅለ ተማሃሮ ማይ ዘጻርይ ሮቦት ብምምሃዝ ናብቲ ውድድር ዝተሳተፉ ኽኮኑ ከለው አባል እታ ጉጅለ ዝኾነ ብዕድመ ዝነአሰ ወዲ 12 ዓመት ብሩክ አብዮት ብዛዕባ’ቲ ውድድር ከምዚ ይብል።
“ናብዚ ናይ ሳይንስን ቴክኖሎጂን ውድድር ንምእታው ዝደረኸኒ ኣብ ቴክኖሎጂ ብዘለኒ ልዑል ፍቕሪ ኮይኑ ነዚ ንምምሕያሽ እዩ። ናብዚ ውድድር ብዙሕ ዲዛይን ሰሪሕና ኔርና ናብ ናይ መወዳእታ ዙር ዝበጽሓ ግን እዚ እዩ። እዚ ድማ ንኹሉ ዝሰማማዕ ጌርና ስለዝሰራሕና’ዩ።”
እዚ ካብ ኢትዮጵያ ዝመጸ ጉጅለ ተማሃሮ ዝተፈላለየ ዕድመ፡ኽእለትን ደረጃ ትምህርቲ ዘለዎም አባላት ዝሓቖፈ’ዩ። ወሃቢ ቃልን አባል እታ ጉጅለ መለስ የኋላሸት እዞም አባላት እዛ ጉጅለ ካብ ዝተፈላለዩ ቤት ትምህርትታት ዝተዋጽኡ ቅድሚ ሕጂ ዘይፋለጡ ከምዝኮኑ ብምግላጽ ብኸመይ ኣብ ከምዚ ዓይነት ደረጃ ክበጽሑ ከምዝከአሉ ከምዚ ክብል የረድእ።
“ብሳይንስ፡ቴክኖሎጂን ዓውዲ ምህንድስና ኣብ ክሊ ዕድመ 9-18 ዓመት ዝርኸቡ ተማሃሮ ናይ ምምሃዝ ተበግሶ ዘለዎም ብምትእኽካብ ፈተና ድሕሪ ብምሃብ ነቲ ፈተና ዝሓለፉ ናብዚ ጉጅለ ተጸንቢሮም። ብተወሳኺ ናይ ምምሃዝ ክእለቶም ተጠቒሞን ንመጻኢ ጽቡቕ ስርሓት ክሰርሑን ንሃገሮም ክጠቕምኡን ከጸውዑን ዝኽእሉ ከምኡ’ውን ጸገማት ክብድሁ ዝክእሉ ተማሃሮ ንምፍራይ ዝዓለመ’ውን እዩ።”
ኣብዚ ውድድር ካብ ዝሳተፉ ዘለው ጉጅለታት 80 ሚእታዊት ብደቂ ኣንስትዮ ዝምራሕ ወይ ዝተመስረተ ጉጅለታት እዮም። ኣብቲ ውድድር ካብ ዝተሳተፉ 830 ተማሃሮ 209 ደቂ ኣንስትዮ እየን። ምሉእ አባላተን ደቂ ኣንስትዮ ዝኾነ ጉጅለታት ዘሳተፋ ሃገራት ኣፍጋኒስታን፡ኣሜሪካ፡ጋና፡ጆርዳን፡ካብ ግዝ ኣታት ፍልስጤምን ደሴታት ቫኑታን ዝመጻ ጉጅለታትን እየን።
ካብ ኢትዮጵያ ዝመጸ ጉጅለ ተማሃሮ ክልተ ደቂ ኣንስትዮ አባላት ዘለውዎ እዩ።
ብዘይካ ንሃገራቶም ወኪሎም ኣብቲ ውድድር ዝተሳተፉ ጉጅለታት ብጉጅለ ስደተኛታት ወይ ጉጅለ ተስፋ ዝጽውዑ ሰለስተ አባላት ዘለውዎም ሶርያዊያን ኣብቲ ውድድር ምስታፎም ተገሊጹ አሎ።


text:
ቀጻሊ ዘተ ፖለቲካውያን ሓይልታት ኤርትራ 22 ለካቲት 2020
ቀጻሊ ዘተ ፖለቲካውያን ሓይልታት ኤርትራ
ትማሊ ዕለት 22 ለካቲት 2020 ኣብ ስመር ንፍትሕን ዲሞክራስን ኣብ ማሕበራዊ መራኸቢ ብዙሓት ኤርትራውያን ዝተኻየደ ዘተ ፖለቲካውያን ሓይልታት ኤርትራ፡ ብልዑል ተገዳስነትን ዝተኻየደሉ ርክብ ኣድላይነት ሓድነት ህዝባዊ ፖለቲካዊ ሓይልታት ኤርትራ ኣመልኪቱ ብሰፊሑ ተዘሪብሉ። ኣብ’ቲ ዝተኻየደ ክትዕ ዝቀረበ ርእይቶን ሓሳብ ከኣ ንሓደ ዕላማ ሓድነት ኤርትራውያን ኣንጻር መላኺ ስርዓት ህግደፍ ዝተኮረ’ዩ።
ከም ግደነትን ሓላፍነትን ፖለቲካውያን ሓይልታት ኤርትራ ሎሚ ተበጺሑ ዘሎ ኩነታት መነባብሮ ሃለዋት ህዝብና ብፍጹም ዘየዳሉን ይጽንሓለይ ዘይብሃለሉን ቃልሲ፡ ኣብ ሓደ ሓባርዊ ኣሰራርሓ መስርሕ ቃልሲ ንፍትሕን ዲሞክራስን ጸሚድካ ምስ ኣብ ውሽጥን ወጻእን ዘሎ ህዝቢ ሓቢርካ ካብ ምቅላስ፡ ካልእ መተካእታ ዘይብሉ ሃገራዊ ጉዳይ ምስራሕ ሓሊፉ ክዝረብ ዝኽእል ካልእ መደብ ወይ ኣጀንዳ ከም ዘየልቦ ተዘሪብሉ።
ኣብ’ዚ እዋን ህዝብን ሃገርን ኤርትራ ኣብ ሓደጋ ዝርከበሉ ከኣ ብዘይካ ቀሪብካ ምዝርራብን ምርድዳእን ሓባራዊ መደብ ስርሓት ምትላምን ምስራዕን፡ ቀዳምነት ክወሃቦ ዘለዎ ጉዳይ ምኻኑ ኣብ’ቲ ካብ ዝተፈላለዩ ወከልቲ ውድባትን፡ ካብ ህዝቢ ዝቀርብ ዝነበረ ርእይቶን ሓሳብን ሕቶ ነቲ ጉዳይ ግሉጽን ብሩህን ገይርዎ።
ሎሚ እንታይ ንበር ዝብል ሕቶ ኣልዒሉ ኣብ ዝተፈላለየ ክፍለ ዓለማት ዝካየድ ዘሎ ኣኼባ ፖለቲካውያን ሓይልታት ኤርትራ ነዚ ኣብ ላዕሊ ዝተጠቕሰ ጉዳይ ኣልዒሉ ዝዝተየሉ ጉዳይ’ዩ። ምእንቲ’ዚ ከኣ ህዝቢ ንፖለቲካዊ ሕቶ ሃገር ክምለሰሉ ኣብ’ዚ ዝካየድ ዘሎ ቃልሲ ሓቢሩ ንመሰሉን ክብሩ ከምልስ ሎሚ’ውን ዋጋ ክኸፍለሉ ዘለዎ ጉዳይ ምዃኑ ኣነጺርዎ ኣሎ።
ደምበ ፖለቲካዊ ሓይልታት ካብ’ቲ ዝሓለፈ ኣድካሚ ጸለመታትን ክሲ ወጺኡ ንህዝባውን ሃገራውን ጉዳይ ቀዳምነት ሂቡ፡ ብሓድነት እንተዘይተኻኢሉ ኩሉ ኣብ ሓደ ጽላል ተጠርኒፉ ኣንጻር ምልካዊ ስርዓት ዝከኣሎ ክግበር ኣብ ቃልሲ ዝርከበሉ ዘሎ እዋን ቆላሕታ ህዝብን መራኸቢ ብዙሓት ተደማሚሩ ንረብሓ ህዝብን ሃገርን ክውዕለ ሓዲለ ብወገኑ ጻዊት የቕርብ።
ኣብ’ዚ ዘተ ዝተሳተፉ ፖለቲካውያን ሓይልታት
- ኤርትራዊ ሃገራዊ ባይቶ ንዲሞክራሲ ለውጢ
- ውድብ ሓድነት ንዲሞክራሲያዊ ለውጢ
- ሰልፊ ዲሞክራሲ ህዝቢ ኤርትራ
- ሓድነት ንዲሞክራሲን ፍትሕን ኤርትራ
ፍትሒ ይንገስ፡ ክንዕወት’ና
ዜናን ሓበሬታን ሓዲለ
23 ለካቲት 2020


text:
Radio Erena: 20 December 2019
ቀዳማይ ሚኒስተር ሶማል ሓሰን ዓሊ ኻይረ፣ ኣብ ውሽጢ ክልተ ኣዋርሕ ንመበል ካልኣይ ግዜኡ ናብ ቀጠር ምብጻሕ ኣካይዱ።
በቲ ቀዳማይ ሚኒስተር ዝረመርሐ ላዕለዋይ ልኡኽ ፈደራላዊ መንግስቲ ሶማል ዝሓለፈ ሰሙን ናብ ቀጠር ዝበጽሐ፣ ኣብቲ ካብ 14ን 15ን ታሕሳስ ዝተኻየደ ዋዕላ ዶሓ ንምስታፍ’ዩ።
ንሱ ኣብ ዝሓለፈ ወርሒ ናብ ቀጠር ኣብ ዝበጽሓሉ ኣብ ዝምድና ክልትኤን ሃገራት ብምትኳር ምስ ኣሚር እታ ሃገር ሸኽ ታሚም ቢን ሓማድ ኣልታኒን ካልኦት ሰበ ስልጣንን ከምዝተዘራረበ ይዝከር።
ኣብዚ ሰሙን’ዚ ኣብ ዝተኻየደ ዋዕላ ዶሓ ድማ፣ ብዛዕባ ምዕባለታት ሰላም ሃገሩ ብዝምልከት ምስ ዝተፈላለዩ ኣብቲ መድረኽ ዝተረኽቡ ሰበ ስልጣን መንግስታት ምምይያጡ ተገሊጹ።
ቀጠር ኣብ ሶማ፣ ስትራቴጅያዊ ጽርግያታት ንምህናጽ ዝውዕል 200 ሚልዮን ዶላር ሓገዝ ኣበርኪታ’ያ።
ምስ ቀጠር ዘለዋ ዝምድና ክትበትኽ ብስዑዲ ዓረብ ምድፍፋእ ዝግበረላ ሶማል፣ ኣብ ወሽመጥ ሃገራት ተፈጢሩ ዘሎ ምክፍፋል ዘይሻራዊ መርገጺ ሒዛ ከምዘላ ይፍለጥ።
==================


text:
ናይ ምዝርራብ ወይ ኰምኒኬሽን ጸገም ! ኣብ ሓደ ዙርያ ዝተኣከቡ ዓበይቲ ይኹኑ ንኣሽቱ ንሓድሕዶም ብሓሳብን ብቓልን ዘይምስምምዖም ሓደ ክፍታሕ ዘይክእል ሕንቅልቅሊተይ ይምሰለና እምበር ብጠበብቲ ናይ ስነ ፍልጠት ምሁራት ግና ሓደ ጸገም ከም ዘሎ ከስተብህሉሉ ጀሚሮም ኣለዉ። ናይዚ ጸገም ድማ ይብሉ ናይ ምዝርራብ ወይ ኰምኒኬሽን ጸገም እዩ ኢሎም ይጽውዕዎ። ናይ ምዝርራብ ወይ ናይ ኰምኒኬሽን ጸገም ማለት እንታይ ማለት እዩ።
ዝርርብ ወይ ኰሚኒኬሽን ማለት ሰባት ቃላት ተጠቂሞም ሓሳባቶም ዘተሓላልፉሉ ወይ ድማ ምስ ካልእ ሰብ ዝራኸብሉ መንገዲ ወይ ሜላ እዩ። እዚ ዓይነት ናይ ምርኻብ ወይ ሓሳብካ ናይ ምግላጽ ሜላ ወይ መንገዲ ድማ ምስማዕ ምርዳእ ወይ ከኣ ምስትውዓል የጠቓልል። ስለዚ ድማ ምዝርራብ ወይ ኰምኒኬሽን ሓሳብካን ስሚዒትካን ንምግላጽ ኰነ ንምርዳኣ ኣድላዪ መሳሪሒ ስለ ዝዀነ ኣብ ሓዳር ዝጻወቶ ተራ እምብዛ ዓቢ እዩ።
ኣብ መስርሕ እዚ ርክብ እዚ ናይቲ ተዛራቢ ቀንዲ ዓላማ ንሓሳቡ ብትኽክል ኣመሓላሊፉ ነቲ ሰማዒ ሓቀኛ ዝዀነ ርድኢት ከጨብጦ ክኸውን ክንዲ ዝግባእ ብዙሕ ጊዜ ከምዚ ምዃኑ ይተርፍ እሞ እቲ ሰማዒ ካብ ልቡ ኰይኑ ክሰሞዖ ስለ ዝጽግሞ ነቲ ዝባሃሎ መልእክቲ ድማ ከምዝግባኣ ክጭብጦ ስለ ዘይክእል ነቲ ነገር ድማ ብናቱ ኣእምሮ ስለ ዝትርግሞ ከምቲ ነው ነጀው ትብል ጤል ኰይኑ ይተርፍ በዚ ከምዚ ድማ ኣብ ጐነጽን ዘይምርድዳእን ይወድቁ። ብሰንኪ መልእኽትኻ ብዝግባኣ ዘይምምሕልላፍን ነቲ ዝተቐበልካዮ መልእክቲ ብዝግባኣ ሰሚዕካ ግብረ መልሲ ዘይምሃብን ኣብ ውሽጢ ሓዳር ዝፈጥሮ ኣምባጋሮን ህውከትን ኣዚዩ ብዙሕ እዩ፣፣ ካብቶም ምኽንያታት እቲ ቀንዲ ድማ እዚ ናይ ምዝርራብ ወይ ኰምኒከሺን ጸገም ዝዀነሉ እዋናት ዉሑድ ኣይኰነን።
ናይ ስነ ምዝርራብ ወይ ኰምኒኬስን ሙሁራት ከም ዝገልጽዎ ሰባት ሓሳባቶም ንምግላጽ ኣብ ዝገብርዎ ዝርርብ ብዉሑድ ካብ ሽዱሽተ ዘይንእሱ መልእኽታት የማሓላልፉ እዮም።
- 1.እቲ ተዛራቢ ኢለዮ እየ ኢሉ ዝሓሰቦ።
- 2.እቲ ተዛራቢ ብትኽክል ዝበሎ።
- 3.ሰማዒ ብትኽክል ዝሰምዖ።
- 4.እቲ ተዛራቢ ነቲ ሰማዒ ሰሚዕዎ እዩ ኢሉ ዝሓስቦ።
- 5.ተዛራባይ ንዝተዛረቦ እቲ ሰማዒ ዝህቦ መልሲ።
- 6.ሰማዒ ንዝሰምዖ ናይ ተዛራቢ ዘራብ ተዛራቢ ንሰማዒ ዝህቦ ግብረ መልሲ።
ካብዚ ከም እንርድኦ እምበኣር ዝርርብ ወይ ኰምኒኬሽን ኣዝዩ ዝተወሳሰበን ጥንቃቐ ዝሓትት ምዃኑ ክንርዳ ንኽእል። ከምቲ ናይ ቀደም ኣቦታትና ክምስሉ እንከለዉ "ክትዛረቦ ዝሓሰብካዮ ኩሉ ተዛረቦ ከም ዝሓሰብካዮ ከም ዝተዛረብካዮ ከኣ ኣርጋግጽ" ዝብሉ ናይቲ ተዛራባይ ድሌት ኩሉጊዜ ንዝበሎ ነገር ኩሉ ብዝግባኣ ከም ዝተዛርቦ ምርግጋጽ ክከውን ይግባእ።
እምበኣርሲኸ ብመሰረት እቶም ኣብ ላዕሊ ዝረኣናዮም ነጥብታት ንሕና ኸ ካበየኖት ወገን ምኻና ገዛኣ ርእስና ንምፍታሽ እስከ ሕጂ በዘም ኣስዒብና እንርእዮም ሕቶታት ገዛኣ ርእስና ንምዘን።
- 1.ምስ ናይ ሓዳር ብጻየይ ብጽቡቕ ሃዋህም ንምርድዳኣ ርክብ ንምፍጣርን እሽገር እየ?
- 2.ንናይ ሓዳር ብጻየይ/ብጸይተይ ዘቕርቦ ሓሳብ ክሳብ ክንደይ ትርድኣኒ ወይ ይርድኣኒ?
- 3.ናይ ሓዳር ብጻየይ/ብጸይተይ ብዛዕባ ናይ ምዝርራብ ክእለተይ እንታይ ሓሳብ ኣሎዎ ወይ ኣለዋ?
ምስ ናይ ሓዳር ብጻይና ብከመይ ንዘራረብ?
ምስ ናይ ሓዳር ብጻይና እንገብሮ ዝርርብ ኣብ መንጐና ጸገም ዝፈጥር እንድሕር ኰይኑ ነዚ ዝተፈጥረ ጸገም ደኣ እሞ ብኸመይ ንፍታሓዮ? እስከ ገለ ነገር ንርኤ።
ናይ ክልተ ሓደስቲ ተጻመድቲ ሕብረት ዋና መሰረቱ ፍቕሪ ስለ ዝዀነ እናዓበየ መታን ክኸይድን እቲ ምዝርራብን ጸዎታን ዕላልን ድማ ክዓቢ ኣብ መንጐ ክልቲእቶም ናይ ርክብ መስመር ብዝተኻእለ እኳ ኩፉት ክኸውን ይግባእ። እቲ ዘሕዝን ግና ኣብ ውሽጢ ሕብረተሰብና እቲ ኣብ መንጐ ተጻመድቲ ዘሎ ናይ ምዝርራብ ወይ ናይ ርክብ መስመር ብዙሕ ጊዜ ዝተባላሸወ ምዃኑ እዩ። ናይዚ ዝዀነሉ ቀንዲ ምኽንያት ድማ ኣብ መንጐ ሰብኣይን ሰበይትን ኣብ ውሽጦም ንዝተፈጥረ ገለ ቕር ዘብሎም ነገር ብኽፉት ልብን ብግልጽነትን ኰይኖም ክዘራረብሉ ፍቓደኛታት ስለ ዘይኰኑ ጥራይ እዩ። እዚ ድማ ኣብ መንጐኦም ዝረኣ ናይ ዘይጉሉጽነት ባህሪ እዩ፣፣ ኣብ ውሽጢ ሓዳር እዚ ዓይነት ጸገም ዘጋጥም እቲ ሓደ ንዘለዎ ጸገም ንምፍታሕ ክዛረብን ሓሳቡ ክገልጽን ኣብ ዝደልየሉ እዋን እቲ ሓደ ግና ብትዕግስቲ ክንዲ ምስማዕ ክትዕን ሓርቖት ዝተሓወሶ ዘርባ ስለ ዝዛረብ እቲ ካብ ሰናይ ዓላማን ካብ ጽኑዕ ሃቐናን ዝተበገሰ ወገን እሞ ድማ ሓሳቡ ክስማዓሉ ዘይከኣለ ወገን ካብ ክትዕን ቋይቅን ክሃድም ብምባል ስቕ ናይ ምባል ኣማራጺ ወሲዱ እቲ ርክብ ኣብ ዝቃረጸሉ ጊዚያት እዩ። እንተ ዀነ እዚ ዓይነት ምርጫ ንሓዳር ከፍርስን ሕንፍሽፍሽ ከእቱ ዝኽእል ቀንዲ ምኽንያት እዩ፣፣
እስከ ነፍሲ ወከፍና ንገዛእ ርእስና ንመርምርን ንፈትሽን? ንመጻምድትና ብጽሞና ክንሰሞዖ መዕረ ኽንደይ ኢና ፍቓደኛታት? ካብቲ ዝዛረበና ዘረባ ኸ ክንደይ እዩ ብትኽክል ናብ ልብና ዘሊቑ ዝኣቱ? ኣብ ናይ ምዝርራብ ወይ ኰምኒኬሽን ግዜ ኣብ ክንዲ ነቲ ዝዛረብ ዘሎ ዘረብኡ ከይወድኣ ሓሳቡ ምቁራጽን ንዘረብኡ ድማ እንታይ መልሲ ክህበሉ ይግባኣ ኢልካ ምስልሳልን ነቲ ፍረ ነገሩን ዘረብኡ ብጽሞናን ብምስትውዓል ምስማዕን ዓቢ ዝዀነ ፍረ ከም ዘለዎ ምርዳኣ ኣዚዩ ሰናይ እዩ። ኣብ ዓለም እቲ ቐንዲ ሰባት ዝሽገርሉ ነገር ጽቡቕ ሰማዒ ዘይምርካበም እዩ። ካብዚ ዝተላዕለ ድማ ብዙሓት ሰባት ናይ ልቢ ስብራት ይገጥሞም እሞ ኣብ ተስፋ ምቑራጽ ወዲቖም ንዝተፈላለየ ሽግር ይቃልዑ።
ንጽቡቕ ፍቕርን ንማሕበራዊ ርክብን ንምድልዳል ከም ምስማዕ ዝበለ ነገር የለን። ምስማዕ ማለት ድማ ስቕ ኢልካ ንቓላት ኣብ ኣእዛንካ ምድርዳር ማለት ኣይኰነን። ምስማዕ ማለት ንዝተሓላለፍ መልእኽቲ ምንም ከየትረፍና ከም ዘለዎ ምቕባልን እቲ ተዛራባይ ክብሎ ዝደለየ ብዝግባኣ ኣስትውዒልና እቲ ሓቀኛ ድሌቱ ድማ ተረዲኢና ነቲ ተዛራባይ ዘዕግቦ መልሲ ምሃብ እዩ።
ሓደ ሓደ ጊዜ ናይ ተፈጥሮ ነገር ግዲ ኰይኑ ገለ ገለ ሰባት ንምዝራብ ህውኻት ስለ ዝኾኑ ናይ ምስማዕ ዓቕሞም እምብዛ እዚዩ ንእሱ እዩ። ካብዚ ዝተላዕለ ኸኣ ናተይ ሓሳብ ጥራይ ይሰማዕ ዝብል መንፈስ ስለ ዝሓዙ ናይ ካልኦት ሓስብ ኰነ ምኽሪ ንምስማዕ ፍቓደኛታት ኣይኰኑን። እዚ ድማ ነቲ ናይ ርክብ መስመር ይብተኾ እሞ ናይ ፍቕሪን ናይ ዘይምርድዳእ መንፈስን ይዓስልን ይዕብልልን።
ንምሳሌ ሰብኣይ ካብ ስራሕ ዊዕሉ ገዛ ክመጽእ ከሎ ሰብይቱ ሎሚ ናይ ገዛ ስራሕ እምብዛ እዩ ኣድኪምኒ ዊዒሉ ኢላ ትዛረቦ፣፣ ሰብኣይ ድማ ክንዲ ነቲ ዝበለቶ ብዝግባኣ ዝርድኦ ብኣንጻሩ እሞ ምስኣ ድየ ኣብ ገዛ ተዀይጠ ክውዕል ደሊያትኒ? ኢሉ ይሓስብ። እዚ ግና ብፍጹም ኣብ ኣእምሮ ሰበይቱ ዘየለ ክነሱ እቲ ሰብኣይ ግና ከምዚ ማለታ እዩ ኢሉ ነቲ ዝበለቶ ባዕሉ ናቱ ግምታዊ ዝዀነ ትርጉም ይህቦ። ብኻልእ ወገን ድማ ካብ ዘረባ ሰበይቱ ተበጊሱ ቀደም እውን ተዀነ ንሰበይቱ ብዘይምሕጋዙ ኩሉ ጊዜ ናይ በዳሊ ስሚዒት እናተሰምዖ ንገዛእ ርእሱ እናዀነን ይነብር። ንነገራት ከም ዝመስለናን ከም ዝስምዓናን ምትርጓም ወይ ምርዳእ ንሓዳር ከም ዘባላሹ ተረድኢና ንዝብሃለና ነገር ካብ ልቢ ብምስማዕ ዘተኣማምን ናይ ርክብ መስመር ንምፍጠር ሰብ ሓዳር ወትሩ ጻዕሪ ካብ ምክያድ ክቕጠቡ የብሎምን።
ገዛእ ርእስኻ/ኺ ከመይ ዓይነት ሰማዒ ምዃንካ/ኪ ንምፍታሽ እስከ ነዞም ዝስዕቡ ሕቶታት መልስ/ሲ።
•1. ናይ ሓዳር ብጸይትኻ/ኪ ክትዛረባ/ክትዛረብዮ ከሎኻ/ኺ ኣእምሮካ/ኺ ብዝግባእ ብምድላው ብጽሞና ንምስማዕ ትጽገም ወይ ትጽገሚ ዶ?
ሀ እወ
ለ ኣይሽግረንን እዩ
ሐ ሓደ ሓደ ጊዜ ሽግር ኣሎኒ
2. ምስ ናይ ሓዳር መጻምድትኻ/ኺ ክትዘራረቡ እንከለኹም ነቲ ትዘራረብሉ ዘለኹም ኣርእስቲ ሓዲግካ/ኪ ብዛዕባ እቲ ጉዳይ እንታይ ይስምዓ ወይ ይስምዖ ኢልኩም ኣብ ምስልሳል ዶ ትኣትዉ?
ሀ እወ
ለ ኣይፋል
ሐ ሓደ ሓደ ጊዜ
3. ክትዘራረቡ እንከለኹም መጻምድትኹም ዝጥቀምሎም ሓደ ሓደ ቃላት ደስ ስለ ዘይብለካ ወይ ዘይብለኪ ካብ ልቢ ምስማዕ ኣብያትካ/ኣብዩኪ ንዝርርብኩም ኣቃሪጽኩምዎ ዶ ትፈልጡ?
ሀ እወ
ለ ተቓሪጹ ኣይፈልጥን እዩ
ሐ ሓደ ሓደ ጊዜ የጋጥም እዩ
- 4.ናይ ሓዳር ብጻይካ ወይ ብጻይኪ ዘቕርቦ ወይ ተቕርቦ ሓሳብ ወይ ሕቶ ንምዝርራብ ወይ ንዘተ ዘይምችእ ምስ ዝኸውን ብቕጽበት ነቲ ሕቶ ወይ ሓሳብ ናብ ካልእ ብምልዋጥን ብምስትኽካልን ነቲ ዘተ ትቕጽሎ/ዮ ዶ ወይስ ተቃርጾ/ጽዮ?
ሀ ነቲ ሕቶ ብምምዕርራይ ነቲ ዘተ ከም ዝቕጽል ይገብሮ
ለ ንጊዚኡ ብምቁራጽ ንካልእ ጊዜ የማሓላልፎ
ሐ ነቲ ጉዳይ ሓንሳብን ንሓዋሩን የቃርጾ
- 5.ናይ ሓዳር ብጻይካ/ኪ ንሓዳርኩም ዝጠቅም ሓሳብ ምስ ዘቕርብ ወይ ተቕርብ ንምዝርራብ ድማ ጊዜን ትዕግስትን ዝሓትት ምስ ዝኸውን
ሀ ሕራይ ኢልካ/ኪ ጊዜ ሂብካ/ኪ ንምዝርራብ ፍቓደኛ ትኸውን ወይ ትዀኒ?
ለ ኣድላይነቱ እናፈለጥካ/ኪ ጊዜ የብለይን ትብል ወይ ትብሊ?
ሓ ንሓዳርካ ምቅናዕ ኣድላዪ ኣይኰነን ኢልካ ትሓስብ/ቢ?
- 6.ናይ ሓዳር ብጻይካ/ኪ ብዛዕባ ሓደ ቁም ነገር እናዕለለኪ ወይ እናዕለለትካ ከላ ኣብ ካልኣ ሓሳብ እናሃለኻ/ኺ ክነስኻ/ኺ ትሰምዖ ወይ ትሰምዕዮ ከምዘለኻ/ኺ ኰይንካ/ኪ ዶ ትቐርባ/ቢ
ሀ እወ
ለ ኣየምስልን እየ
ሐ ሓደ ሓደ ጊዜ
- 7.ንብጻይካ/ኪ እናሰማዕካ/ኪ ከሎኻ/ኺ ናይ ከባቢኹም ድምጺ ንሓስብኩም ስለ ዝወስዶ ንምስማዕ ትሽገሩ ዶ?
ሀ እወ
ለ ምንም ኣየሸግረንን እዩ
ሐ ሐደ ሓደ ጊዜ
ናይ ቃላት ሓይሊ
ኣብ ምዝርራብ እንጥቀመሎም ቃላት ንምህናጽን ንምፍራስን ዓቢ ተራ ኣለዎም። "ስልጣን ሞትን ህይወትን ኣብ መልሓስ እዩ ዘሎ ዘፍቅርዋ ድማ ፍሬኣ ይበልዑ" ይብል ኣብ ምሳሌ 18፣21። " ኩላትና ብብዙሕ ነገር ንስሕት ኢና እሞ ሓደ ብቓል ዘይስሕት እንተሎ ንሱ ንብዘሎ ስጉኡ ዝለጉም ዝከኣሎ ብቑዕ ሰብኣይ እዩ" ያቆ 3፣2-10።
ያቆብ ካብ ኣፍና ንዝወጽእ ናይ ቃላት ሓይሊ ምስትን ዓበይቲ መራኽብን ኣፍራስን ዝቆጻጸር ልጓምን ስካንን ብምውድዳር ካብ ኣፍና ዝውጹ ቃላት ማዕረ ኽንደይ ንመንፈስናን ንሓሳብናን ንስጋናን ንምልዋጥን ንምትእስሳርን ሓይሊ ከምዘለዎም ብምግንዛብ ኣብ ኣዘራርባና ጥንቃቐ ክንገብር ከም ዝግባኣና ይምዕደናን ይምህረናን።
ብፍላይ ኣብ ያቆብ 3፣8 ማንም ንልሳን ክገዝኣ ከም ዘይከኣለ ይዛረበና። ዘይተገዝረ መልሓስ መዓረ ኽንደይ ሓደገኛ ምዃኑ ንምግላጽ "ልሳን ሓዊ እያ" ኢሉ ገሊጽዋ ኣሎ። ስለዚ ድማ ሓዳር መታን ከይባላሾን ካብ እግዚኣብሄር ዝተዋህበና ሰናይ ነገር ድማ መታን ከይዓኑ ሰብኣይን ሰበይትን ወትሩ መልሓሶም ክገዝሩ ሓላፍነት ከም ዘለዎም ክርድኡን ክፈልጡን ይግባእ።
ንገዛእ ርእስኹም እትፍትሹሉ መንገድታት
- 1.ኣብ ውሽጢ ሓዳርኩም ናይ ምዝርራብ ክእለት ደረጃኹም ብትኽክል ዝገልጽ ኣስምርሉ
ሀ ኣብ ጽቡቕ ደረጃ ስለ ዘሎ ምምሕያሽ ኣየድልዮን እዩ።
ለ ጽቡቕ እዩ ግና ብዙሕ ምምሕያሽ የድልዮ እዩ።
ሐ ካብቲ እንደልዮ ንታሕቲ እዩ።
መ ዝቕጽል ኣይመስለናን ተስፋ ዘቑርጽ እዩ።
- 2.ምስ ናይ ሓዳር መጻምድትኹም ዘሎኩም ናይ ምዝርራብ ወይ ናይ ኰምኒኬሽን መስርሕ ንምዕባይ ክጠቕሙኹም ዝኽእሉ ባኣታታ እንተለዉ ሓቢርኩም ንምዝታይ ድሕር ኣይትበሉ። ናይ ምዝርራብ ብቕዓትኩም ንምዕባይ ድማ ሓቢርኩም ተጋደሉ።
- 3.እቶም ናይ ምዝታይ መንፈስ ይሕጉዙ እዮም ዝበልክዎም ሓሳባት ካብ ሎሚ ጀሚርኩም ኣብ ግብሪ ንምውዓሎም ወስኑ።
- 4.ቆጸራ ብምሓዝ ድማ ምስ ናይ ሓዳር ብጻይኩም ኣብ ግብሪ ተውዕልሉ መዓልቲ ወስኑ። ነታ መዓልቲ ውሳኔ ድማ ኣብ መዝገብ ኣስፍርዋ።
- 5.ኣብታ ዝወሰንኩምላ መዓልቲ ምስ ናይ ሓዳር መጻምድትኹም ሓቢርኩም ብዛዕባ ዘለኩም ናይ ምዝርራብ ደርጃ ኣብይ ከም ዝበጽሐን እንታይን ከመይን ከምዚ መስል ብዑምቀት ተዛተዩ።
- 6.እቲ መፍቲሒ ይኸውን እዩ ዝብልኩሞ ሓሳብ ምስ ናይ ሓዳር መጻምድትኹም ተዛተይሉ።
- 7.እቲ ብዛዕባ ናይ ሓባር ናይ ምዝዝርራብ መንፈስ ከተማዕብሉሉ ዝኣትኹሞ ቃል ኣብ ግብሪ ንኸተውዕልዎ ሓቢርኩም ወስኑ።
- 8.ነቲ ዘርኣኽምዎ ዕቤትን ደረጃን ንምግምጋም እትኽእሉሉ መዓልቲ ቁረጹ ቀጻልነት ክህልዎ ድማ ተጋደሉ።
ንናይ ሓዳር መጻምድትኻ ንምድጋፍ ዝሕግዝ ሜላ
ንናይ ሰብኣይን ሰበይትን ሓዳር ሕብረት ዘባላሹውን ዘጠውልጉን ምኽንያታት ኣዚዮም ብዙሓት እዮም። ሓደ ሓደ ኣንስቲ ናይ ሰብኡተን ቁድስ ተግባር ብምትዕንቓፍን ብስሚዒት ድማ ናይ ላዕላዋይ ኢድ ሒዘን ክኸዳ ስለ ዝደልያ ኣብ ውሽጢ ሓዳረን ዓቢ ዕንቅፋት ይዀና እየን። እዚ ማለት ድማ ንዘለወን ጸገም ብዘተ ወይ ምዝርራብ ክፈትሕኦ ፍቓደኛታት ኣይኰናን ማለት እዩ። ሓደ ሓደ ድማ ድሕሪ ምምርዓወንን ቆልዓ ምውላደንን ገና እቲ ቐደም ኣብ ጊዜ ሕጸ ዝነበረን መንፈስ ስለ ዘይሓድገን ከም ቖልዓ ክሕንቅቓ ዝደልያን ኣቃባጥረለይ ኣናበላ ንሰብኡተን ዘጨንቓ ኣለዋ። ብዝዀነን ዘይኰነን ነገር ይሓርቃ ይኹርያ ይነጫነጫ። እዚ ድማ ነቲ ሓላፍነቱ ንምውጻእ ላዕልን ታሕትን ዝብል ሰብኣይ ዓቢ ዕንቅፋት ይዀኖ እሞ ኣብ ዓቢ ጭንቀት ክወድቕ ድማ ይገብሮ።
ከምኡ ድማ ሰብኡት ከምዚ ዓይነት ጌጋ ብምግባር ነንስቶም ዝጐድኡ ኣለዉ። ንምሳሌ ዝኣክል ኣንስቲ ካብ ባህሪኤን ዝተላዕለ ቁሩብ ዘሕጉሰንን ዘጉህየንን ምዃኑ ዘንጊዖም ኣብቲ ጥንቃቐ ክግበረሉ ዝግብኦም ሓደ ሓደ ጉዳያት ሸለል ብምባል ንሰሚዒት ኣንስቶም ይጐድኡ። እቲ ኣዚዩ ንእሱን ቀም ነገር ድማ ዘይብሉ ዝመስል ነገር ንኣንስቲ ግና ዓቢ ትርጉም ከም ዘሎዎ ብዙሓት ኣሰብኡት እዮም ዝዝንጐዑ። ናይ ብዙሓት ኣንስቲ ስሚዒት ዝጉዳኣ ሰብኡት ጊዜ ወሲዶም ምስ ኣንስቶም ዘዕልልሉን ዝዛናግዑሉን ጊዜ ስለ ዘይብሎምን ከምኡ ድማ ነንስቶም ክዛረባ ከለዋ ቁም ነገር ከም ዘይብለን ጌሮም ወሲዶም ስለ ዘይሰሞዕወንን እዩ። እዚ ግና ናይ ሰብኣይ ጸገም ጥራይ ዘይኰነስ ዋላ ኣብ ኣንስቲ እውን ዝንጸባርቕ ባህሪ እዩ።
ካልኣ ካብቲ ናይ ሰብ ሓዳር ርክብ ክዓግት ዝኽእል ምኽንያት ሓደ ኣብ መንጐ ዝርርብ ሓደ ነቲ ሓደ ብዝግባኣን ብጽሞናን ክንዲ ዝሰምዖ ክልቲኣቶም ናተይ ይብልጽ ናተይ እባ ይሓይሽ እናበሉ ኣብ ዘይረብሕ ናይ ሓሸውየ ውድድርን ከምኡ ድማ ሓደ ነቲ ሓደ ክስዕሮን ክስማዕን ስለ ዝደሊ እዩ። ክልቲኣቶም ብዙሕ ይዛረቡ እምበር እንታይ ከም ዝተዛረቡ ዘስተውዕል ኣካል የለን። ብዝግባኣ ዘይተዋደደን ዓላማ ድማ ዘይብሉ ምዝርራብ ናብ እስኺ እባ እስኻ እባ ናብ ዝብል መንፈስ ኣምሪሑ፣ ነቲ ሓንሳብ ዝተኸፍተ ናይ ምዝርራብ መንፈስ ምሉእ ብምሉእ ይርግጦ።
ኣብ ውሽጢ ሓዳር ኣዚ ዓይነት ኣበሃህላን ኣቀራርባን ኣዚዩ ኣዕናዊ እዩ፣፣ ናይ ሓዳር ጠቢባንን ኣማኸርትን እቲ ቐንዲ ናይ ሓዳር ምፍራስ ዋና ምኽንያትን ቀዳማይን መበገሲኡ ኣብ መንጐ ሰብኣይን ሰብይትን ዝግበር ዝርርብ ግልጽነትን ቅንዕናን ዘይምህላውን ናይ ምዝታይ መንፈስ ዕላማ ድማ ብዝግባእ ዘይምርዳኣን ምዃኑ እዮም ዝገልጹ። እቲ ኣብ መንጐ ክልተ ተጻይ ጾታ ንዘመን ዕድሜኦም ሙሉኣ ዝምስርትዎ ናይ ሓዳር ምሕዝነት መሰረቱ ሓደ ኣብቲ ሓደ ብዘለዎ እምነት ጥራይ እዩ። ምትእምማን ዝፍጠር ድማ ስቕ ኢልካ ብተኣምር ዘይኰነስ እንታይ ድአ ብግልጽነትን ብተኣኣማንነት እዩ። ናይ ሓደ ሰብ መንነት ዝፍለጥ ብዘረብኡን ብዝህቦ ሓሳባትን እዩ። እዚ ነንሓድሕዶም ሓሳቦም ንምግላጽ ዝጥቀምሉ ስልቲ ወይ ሜላ ድማ ኣዚዮም ዓቢ ትኩረት ክህብዎ ይግባእ።
ሰብኣይን ሰበይትን ሓደ ብዛዕባ እቲ ሓደ ሓፈሻዊ ፍልጠት ክህልዎ ይኽእል እዩ። እንተ ዀነ ሓደ ናይቲ ሓደ ህይወት ብዝግባእ ክፈልጦ እንተ ዀይኑ እቲ ዝዓበየ መቀራረቢ መንገዲ ወይ ድማ ድልድል ምዝርራብ ስለ ዝዀነ ሰብኣይን ሰበይትን ናይ ግድና ናይ ምዝታይ ወይ ምዝርራብ መንፈስ ከማዕብሉ ይግባእ።
ናይ ምዝርራብ ወይ ርክብ ዕንቅፋታት
ብዙሓት ሰብኣይን ሰበይትን ተቓራሪብካ ናይ ምዝራብ ሜላ ስለ ዘይብሎም ሓቢሮም ክኸዱን ኰፍ ክብሉን ብጣዕሚ እዩ ዘሽግሮም።
ስለምንታይ ኢና ምስ መጻምድትናን ናይ ሓዳር ብጻይናን ክንዛተን ክንዘራረብን ዘይንኽእል? ነዚ ብዙሕ ምኽንያታት ኣለዎ ንኣብነት ንምጥቃስ ጥራይ፣-
- 1.ሓደ ሓደ ሰባት ካብ ዘለዎም ናይ ኣተዓባብያ ጸገም ዝተላዕለ ሓሳባቶም ንምግላጽ ዘይክእሉ ሰባት ኣለዉ።
- 2.ሓደ ሓደ ድማ ሰብ ከ እንታይ ክብለኒ? እንታይ ከ ክግምተኒ? ስለ ዝብሉ ሓሳባትን ርእይቶን ክህቡ እናኸኣሉ ክነሶም ሰባት እንተ ዘይተቐበሉኒ ወይ ምሳይ እንተ ዘይተሰማምዑኸ ወይ ድማ ተቐየምክዎምከ ብዝብል መንፈስ ኩሉጊዜ ካብ ምዝራብ ስቕ ምባል ይመርጹ። እዚ ንገዛኣ ርእስካ ናይ ምክልካል ሜላ ይበሃል።ካብዚ ዝተላዕለ ድማ ናይ ሰብኣይን ሰበይትን ልቢ እናተረሓሓቐ ይኸይድ እሞ ንምቅርራብን ጸገሞም ንምፍታሕ ንዝነበሮም ተስፋን ድሌትን እንዛሕተለ ይኸይድ ኣብ መጨረሻ ድማ ምሉኡ ብምሉእ ይጠፍእ።
- 3.ካልኦት ድማ ብፍላይ ኢቲ ሓደ ወገን ናይ ምዝርራብ ወይ ኰምኒኬሽን መንፈስ ኣብ መንጐ ክልቲኦም ክምዕብል ብዙሕ ጺዒሩ ምስ ዘይሰልጦ ተዛሪበ ኣይተዛሪበ ለውጢ የለን ብማለት ገዛእ ርእሱ ካብቲ ናይ ምዝርራብ ወይ ናይ ርክብ መንፈስ ምሉእ ብምሉእ ይኣሊ።
- 4.ገለ ገለ ድማ ንገዛእ ርእሶም ኣነኣኢሶም ስለ ዝርእይዎ ንናይ ሓዳር መጻምድቶም ዝህብዎ ሓሳብ ትርጉም ወይ ጥቕሚ ዘለዎ ዀይኑ ኣይስምዖምን። ብስነኪ እቲ ኣብ ናይ ገዛእ ርእሶም ዘለዎም ጉጉይ ኣረኣእያ ዝተላዕለ እቲ ሓደ ክዛረብ እንከሎ ሓስብ ወይ ርኢቶ ክህቡ ብጣዕሚ እዮም ዝሽገሩ። ብሓፈሻ ብርእሶም ስለ ዘይተኣማመኑ ንመንነቶም ክቕበሉ ኣዚዮም እዮም ዝሽገሩ።
እዞም ኣብ ላዕሊ ዝተጠቕሱ ናይ ዝርርብ ወይ ኰምኒኬሽን ዕንቅፋታት ኣብ መንጐ ሰብኣይን ሰበይትን ዕዉት ዝዀነ ናይ ምዝርራብ መንፈስ ከይህሉ ዝዓግቱ ባእታት እዮም። እስከ ናብቲ ቀደም ዝሓለፍኩምዎ ናይ ሓዳር ህይወት ብዓይኒ ሕሊና ተመለሱ እሞ እቲ ኣብቲ እዋን እቲ ንናይ ምዝርራብ መንፈስኩም ከቋረጽ ዝገበርዎ ባእታትን ክትዝክሩ ፈትኑ። እቲ ቐንዲን ሓቐኛን ዝዀነ ንኸይትዘራረቡ ምኽንያት ዝኸነ እንታይ ምዃኑ እስከ ሕጂ ንሓድሕድኩም ተዘራረብሉ።
ገዛእ ርእስኻ ምርኣይ።
- 1.ካብዞም ኣብ ላዕሊ ዝርኣናዮም ነጥብታት ምስ ናይ ሓዳር ብጸይትኻ/ብጻይኪ ብምዃን ክትዘራረበሎም ወይ ክትዘራረብሎም ዝገብሩኻ ወይ ዝገብሩኺ ነገራት ኣየኖት እዮም?
- 2.ካብ ቁጽሪ 1 ክሳብ 4 ተጠቂሶም ብዘለዉ ነጥብታት መሰረት ናይ ሓዳር ብጸይትኻ ወይ ብጻይኪ ሽግር ኣብይ እዩ?
- 3.ኣብዚ ትምህርቲ እዚ ካልእ ተውሳኺ ናይ ዝርርብ ወይ ኰምኒኬሽን ጸገም ኣሎ ትብሉ እንተ ዀይንኩም ኣብ ወረቐት ጸሓፍዎ።
ኣርባዕተ ደረጃታት ናይ ምዝርራብ ወይ ኰምኒኬሽን
ሰብ ሓዳር ንፍቕሪ ክብሉ እንተ ተመርዕዮም ስለምንታይ እዮም ናይ ውሽጢ ስሚዒታቶምን ድሌታቶምን ንሓድሕዶም ዘይገላለጹ? ናይ ስነ ዝርርብ ወይ ድማ ናይ ኰምኒኬሽን ምሁራት ከም ዝነጉሩና ኣብ መንጐ ሰብኣይን ሰበይትን ዝግበር ናይ ምዝርራብ ወይ ናይ ምዝታይ ሃዋህው ኣርባዓተ ደረጃታት ከም ዘጠቓልል እዮም ዝዛረቡ። እዚ ናይ ምዝርራብ ወይ ድማ ኰምኒኬሽን ደረጃታት ድማ ካብ ሰላምታ ጀሚሩ ናብ ብእምነት ዝግበር ዕምቑ ዝበለ ምዝርራብ ከይዱ ክሳብ ናይ ውሽጢ ድሊትካን ስሚዒታትካን እትገልጸሉ ደረጃታት ኣለዎ።
ኣቕድም ኣቢልና ከም ዝረኣናዮም ኣብ መንጐ ሰብኣይን ሰበይትን ዑምቀት ዘለዎ ምዝርራብ ከይህሉ ዝዕንቁፉ ነገራት ከምእኒ ፍርሒ ከይብሉኒ እንታይ ገዲሱንን ናይ ትሕቱነት ስሚዒታትን እዮም። ካብዞም ንዕቤት ዝዕንቅፉ ንገራት ዝተላቐቑ ሰብ ሓዳር ሕብረቶምን ሓድነቶምን ናብ ዕቤትን ዕግበት ናብ ዝረክብሉ ፍቕሮም ናብ ዝልምልመሉ ናብቲ ልባዊ ዝዀነ መንገዲ ክጓዖዙ ይኽእሉ እዮም።
- 1.ልምዳዊ ወይ ክላሽ ዝዀነ ዝርርብ ወይ ዘተ፣- ኣብዚ ናይ መጀመርያ ደረጃ ዝርርብ እዚ ተዛተይቲ ሰብኣይን ሰበይትን ናይ ማንም ህይወት ከይተንከፉ ኣብ ነናቶም መጋረጃ ብምዃን ዝገብርዎ ዝርርብ ኰይኑ፣ ከምይ ሓዲርካ ከመይ ሓዲርኪ ደሓን ዲኻ ደሓን ዲኺ ኣበይ ደኣ ጸኒሕካ ኣብይ ደኣ ጸንሒኪ ካብ ምብህሃል ዘይሓለፍ ምዝታይ ወይ ዝርርብ እዩ።
- 2.ዝሰምዕዎን ዝረኣይዎን ነገር ሪፖርት ምግባር፣-
- 3.ግላዊ ዝዀነ ርእይቶ ዝዋሃበሉ ደረጃ፣- ሰብኣይን ሰበይትን ካብ ዘለውዎ መጋረጃ ወጺኦም ጥንቃቐ ብዝተመልኦ ኣገባብ ሓደ ነቲ ሓደ ግላዊ ርእይቶ ዝህበሉ መድረኽ እዩ። ኣብዚ ፈተነ እዚ እቲ ርእይቶ ዝህብ ሰብ እንተ ድኣ ተቐባልነት ዘይረከበ ወይ ድማ ዘይተሰምዐ ኰይኑ ኣንተ ተሰሚዕዎ እቲ ብቕጽበት ዝገብሮ ነገር ከምታ ድሙ ዝረኣየት ኣንጭዋ ቐልጢፋ ናብ ጉድጓድ እትኣቱ ንሱ ድማ እቲ ዝወስዶ ቕጽበታዊ ስጉምቲን ናይ መጨረሻ ውሳኔን ብቕልጡፍ ናብ ናይ ስቓት ዓለም እዩ ዝኣቱ። ኣብዚ ሃዋህው ድማ ነቲ ዝርርብ ወይ ዘተ ንምቕጻል ሓይሊ የብሉን።
- 4.ብምትእምማንን ብግልጽነትን ዝግበር ናይ ምዝርራብ ወይ ናይ ምዝታይ መድረኽ፣- እቲ ናይ መጨረሻ ናይ ምዝርራብ ወይ ኰምኒኬሽነ ደረጃ ድማ ሰብኣይን ሰበይትን ነቲ ዘተኣሳሰሮም ናይ ፍቕሪ ዓላማ ንምዕባይ ንሓድነቶምን ሕብረቶም ንምድንፋዕ ይጠቅም እዩ ዝበልዎ ኩሉ ናይ ውሽጢ ስሚዒታቶምን ድሊታቶምን ከይሓብኡ ብግልጽነት ዘካይድዎ ናይ ምዝርራብ ወይ ኰምኒኬሽን ደረጃ እዩ። ናብዚ ደረጃ ንምብጻሕ ምናልባት ሓደ ሓደ ጊዜ ነቲ ግልጽን እሙንን ዝዀነ ሰብ ገለ ዕንቅፋት ከጓጥሞ ይኽእል እዩ። እንተ ዀነ ኣብ ውሽጢ ሓዳር ግልጽነትን ሓቀኛ ዝዀነ ምትእምማን እንተ ዘየለ ከምቲ ጐይታና የሱስ ክርስቶስ ኣብ ማቲዎስ 19፣6 ዝበሎ "ደጊም ሓደ ስጋ እዮም እምበር ክልተ ኣይኰኑን" ዝብሎ ቃል ክውን ክኸውን ስለ ዘይክእል ብርቱዕ ጻዕሪ ክገብሩ ይግባእ።
ካብዞም ኣብ ላዕሊ ዝጠቐስናዮም ናይ ምዝርራብ ወይ ኰምኒኬሽን ደረጃታት ኣበየናይ ደረጃ ከም ዘለኹምሲ ትፈልጥ ዶ? ገና ኣብቲ ራብዓይ ደርጃ እንተ ዘይበጻሕኩምሲ ኣብኡ ንኽትበጽሑ እንታይ ክትገብሩ ይግባኣኩም?
እስከ ንምዝርራብ መታን ክጥዕመኩምሲ በዞም ኣብ ታሕቲ እንጠቕሶም ነጥብታት ተዛተዩ።
ሀ ኣብቲ ራብዓይ ደረጃ ምስ መጻምድትኹም ክትዛተዩሉ ዝደለኹም ነጥብታት ኣብ ወረቐት ጸሓፍዎ።
ለ ኣብቲ ራብዓይ ደረጃ ከይትዛተይሎም ዝደለኹም ኣርእስቲ እንድሕር ሃልዮም ኰይኖም እቶም ነዚኦም ከይትዛተይሎም ዝኽልክልኹም ባእታት እንታይ እዮም?
ሐ. ኣብቲ ራብዓይ ደረጃ በጺሕኩም ብግልጺ ክትዘራረብሎም ዘለኩም ነጥብታት ምስ ናይ ሓዳር መጻምድትኹም ሓቢርኩም ጸሓፍዎ።
መ. ነዚ ሽግር መፍቲሕኡ እንታይ እዩ ኢልኩም ትሓስቡ? ምስ ናይ ሓዳር ብጻይኩም ናብዚ ደረጃ ንምብጻሕን ብዕምቀት ንምዝርራብ ዘኽእሉኹም መፍቲሒታት ድሕሪ ምዝርዛርኩም ምስ ናይ ሓዳር ብጻይኩም ሓቢርኩም ተዛተይሉ።
ናብ ግልጽን ፍጹምን ዝዀነ ዝርርብን ወይ ኰምኒኬሽን ንምብጻሕ ዝሕጉዙና ናይ መፍቲሒ ሓሳባት
ንምዃኑ ሰበይቲ ንሰብኣያ ሰብኣይ ድማ ንሰበይቱ ብምሉእ ልቦም ዝፈትውዎን ናይ ልቦም ኩሉ ዝነጋገሩን እንታይ እንተዀይኖም እዩ?
ሓደ ሰብ ንኻልእ ሰብ ቅድሚ ምፍቃሩ ኣቐዲሙ ንገዛእ ርእሱ ፍቕሪ ዘለማመደ ክኸውን ኣለዎ። ቅድሚ ኣቐዲሙ ንኻልእ ምፍቃሩ ንገዛኣ ርእሱ ከም ዘፍቅር ኣቐዲሙ ርግጸኛ ክኸውን ይግባእ። ሓደ ሰብ እንተ ደኣ እቲ ሓቀኛን ኩነታዊ ዘይኰነ ፍቕሪ ክርስቶስ ከይተለማመደ ከመይ ጌሩ እዩ ንገዛእ ርእሱን ንናይ ሓዳር መጻምድቱን ከፍቅር ዝኽእል? እቲ ንገዛእ ሰበይቱ ዘፍቅር ንገዛእ ርእሱ ድማ የፍቅር። ኤፈ 5፣28 ኣምላኽ ፍቕሪ ስለ ዝዀነ እቲ ዘፍቅር ድማ ካብ ኣምላኽ ስለ ዝተወልደ ንኣምላኽ ይፈልጦ ንሓድሕድና ድማ ንፋቐር። 1ዮዉ 4፣7-8 " ፍርሃትሲ ስቓይ እያ እተምጽእ እቲ ዝፈርህ ኸኣ ብፍቕሪ ፍጹም ኣይኰነን እታ ፍጽምቲ ፍቕሪ ግና ንፍርሃት ተባርራ ደኣ እምበር ኣብታ ፍቕሪስ ፍርሃት ይልቦን" 1ዮው 4፣18።
ክርስትያናት ሰብኣይን ሰበይትን ዉሉድ ኣምላኽ ዝዀኑ ምሕረትን ይቕሬታን ድማ ዝተገብረሎም ጽቡቕ ግብሪ ሃልይዎም ዘይኰነስ እንታይ ድኣ በቲ እቲ ንሓጥያተኛ ዘፍቅር ወዱ የሱስ ክርስቶስ ዝተረኽበ ናይ ምሕረት ስራሕ እዩ። ሓጢያተኛ ሰብ ብኣምላኽ ዘፍቱን ምሕረት ዘግብርን ተግባር ምንም ነገር የብሉን። ንሱ ዝደሓነ ካብ ናይ ኣምላኽ ምሕረት ዝተላዕለ ጥራይ እዩ።
ብዙሓት ሰብኡትን ኣንስትን ግና ኣብ ነንሕድሕዶም ብዝሑ ባህ ዘብል ነገር ከለዎም ናኣሽቱን ዘይጠቕሙን ነገራት ንዘለዎም ፍቕሪ ስለ ዝሸፈኖ ንሓድሕዶም ምሽኽኻም ተሳኢንዎም ካብ ሰላምን ሓጐስን ሪሒቖም ይነብሩ።
ናይ ዝሓለፈ ክፋላት ንምክትታል ነዞም ኣብ ታሕቲ ዘለዉ ሊንክታት ጠውቑ
ብዳታን ወዳጁ
ትርጉም ብኣገልግሎት ኤሪ ወንጌል
ውሕስነት ሓዳር 3ይ ክፋል
Typography
- Font Size
- Default
- Reading Mode


text:
ዕጡቓት ኣል-ሸባብ ኣብ ደቡባዊ ሱማሊያ ንዝርከብ ወታደራዊ መደብር ሎማዕንቲ ዓርቢ ንሓፂር እዋን ተቖፃፂሮምዎ ከምዝነበሩ ተሓቢሩ።እዚ እቲ ጉጅለ ኣብዚ ወርሒ እዚ ይፍፅሞም ካብ ዘለው ሓያሎ ዓበይቲ መጥቓዕትታት ዳሕረዋይ እዩ።
ምኽትል ኣማሓዳሪ ዞባ ታሕታይ ሸበለ ዓሊ ኑር ንቪኦኤ ክፍሊ ሱማሊኛ ኣብዝሃብዎ ቃል ‘’እቶም ናዕበኛታት መጥቓዕቲ ብምፍፃም ብኣንፈት ደቡባዊ ምዕራብ ሞቓድሾ 120 ኪሎ ሜትር ሪሒቓ ንእትርከብ ወታደራዊ መደብር ያቅባሪወይን ኣጥቒዖም’’ኢሎም።
ወታደራት ሱማሊያ ምስቶም ናዕበኛታት ከቢድ ውግእ ድሕሪ ምክያዶም ነታ ከተማ መሊሶም ተቖፃፂሮምዋ እውን ኢሎም ብምስዓብ ምኽትል ኣማሓዳሪ ዓሊ።
ኣል-ሸባብ ኣብቲ ውግእ ን11 ወታደራት ቐቲለ ኣለኹ ክብል ከሎ መሰኻኽር ዓይኒ ግን እቲ ቁፅሪ ናብ ትሽዓተ የውርዱዎ።
ኣል-ሸባብ ትማሊ ሓሙስ እውን ካብ ከተማ ሞቓድሾ ብኣንፈት ደቡብ 60 ኪሎ ሜትር ሪሒቑ ንዝርከብ ወታደራዊ መደብር ጃናሌ ወታደራት ሕብረት ኣፍሪካ ብሃንደበት ገዲፎምዎ ምስወፁ ተቖፃፂሩዎ ኣለው።
ትማሊ ሓሙስ ድማ ኣል-ሸባብ ኣብ ወደባዊት ከተማ ኪስማዮ ኣብ ዝርከብ ወታደራዊ ካምፕ ብዝቐበሮ ቦምብ እንተወሓደ ሰለስተ ወታደራት ተቐቲሎም ኣለው።
ናይ ሱማሊያ ፕሬዝዳንት ሓሳን ሸኽ ማሕሙድ ንኣግልግሎት ዜና ሮይተርስ ኣብ ዝሃብዎ ቃል ኣል-ሸባብ ንገለ ናይ ገጠር ዓድታት ምሓዞም ብምእማን እንተኾነ ግን ስትራተጂያዊ ኣገዳስነት ዘይብሎም ቦታታት እዮም ክብሉ ገሊፆም።


text:
እቲ ንምርኻብ ኣባላት ስድራ ቤት ን3 ዓመታት ክደናጎይ ዘግድድን ንብረት ስደተኛታት ምህጋር ዘፍቕድ ሓድሽ ሕጊ፣ ብዳርጋ ሙሉእ ድምጺ ረኺቡ'ዩ ጸዲቑ።
እንተኾነ ግን ላዕለዋይ ጉዳይ ስደተኛታት ሕ/ሃን ካልኦት ዓለም-ለኻዊ ትካላትን፣ ነዚ ሓድሽ ሕጊ ዴንማርክ ኣውጊዞምዎ’ለው።
ወሃቢ-ቃል ትካል ስደተኛታት ሕ/ሃ ኣድሪያን ኢድወርድስ ‘እቲ ዴንማርክ ዘሕለፈቶ ሕጊ፣ ብደረጃ ኣውሮጳ ሓድነትን ስምረትን ኣብ ዘድልየሉ እዋን’ዩ’ ኢሉ።
ሸውዓተ ኣዋርሕ ዝዕድሚኡ መንግስቲ ዴንማርክ ነዚ ዳሕረዋይ ሕጊ ዘሕለፈ፣ ካብ ማእከላይ ምብራቅ፣ ኣፍሪቃን እስያን ካብ ኹናትን ድኽነትን ንዝሃድሙ ስደተኛታት ናብ ግዝኣታ ከይኣትው ንምትዕንቃፍ’ዩ።
ብመሰረት ሓድሽ ሕጊ ዴንማርክ፣ ስደተኛታት ዝውንንዎ ልዕሊ 1,450 ዶላር ዝዋግኡ ንብረት ክህገር’ዩ። እዚ ሕጊ ንውልቃዊ ንብረት ከም ናይ ቃል-ኪዳን ቀለበት ግና ኣየጠቃልልን።
ዴንማርክ ዝሓለፈ ዓመት 20 ሽሕ ስደተኛታት ምቅባላ ይዝከር።
ዴንማርክ ጥራሕ ኣይኮነትን ንንብረት ስደተኛታት ክትወርስ ወሲና ዘላ፡ ስዊዘርላድም ብወገና ስደተኛታት ንዝውንንዎ ልዕሊ 985 ዶላር ዝዋግኡ ንብረት፣ ጀርመን ድማ ልዕሊ 380 ዶላር ንዝዋግኡ ንብረት ክንህግር ኢና ኢለን ኣለዋ። ካልኦት ሃገራት ኣውሮጳ’ውን ተመሳሳሊ ስጉምቲ ክንወስድ ኢና ኢለን’የን።


text:
Radio Erena: 13 November 2017
ኣብ ኣስመራ ዝተኻየደ ተቓውሞ፣ ኣብ ሒደት ደቓይቕ’ዩ ኣብ ቁጽጽር ኣትዩ ክብል ጸሓፊ ህግደፍ ኣቶ ኣልኣሚን መሓመድ ስዒድ ምግላጹ ምንጭታት ሬድዮ ኤረና ካብ ሪያድ ሓቢሮም።
ኣቶ ኣልኣሚን፣ ኣብ ሪያድ ኣብ ዝተኻየደ ፌስቲቫል ኣብ ናይ መዛዘሚ መደብ ኣብ ዝሃቦ መግለጺ፣ እቲ ናይ ተማሃሮ ተቓውሞ ብድፍኢት ካልኦት ሰባት ከምዝተበገሰ ብምሕባር፣ መንግስቲ ኣብ ቁጽጽር ንኸእትዎ ደቓይቕ ከምዘይወሰደሉ’ዩ ጠቒሱ።
ኤርትራ፣ ካብ ሃይማኖት ናጻ ዝኾነ ስርዓተ መንግስቲ’ያ እትኽተል ዝበለ ጸሓፊ ህግደፍ፣ ኣብ ህዝባዊ ቦታታት ናይ ሃይማኖት ምልክታት ምልባስ ክልኩል ምዃኑ ገሊጹ።
ብዛዕባ ዝምድና ምስ ቀጠር ኣመልኪቱ ድማ፣ ቀጠር ንምንቅስቓስ ሕውነት ኣስላም ከምእትድግፍ ብምሕባር፣ ኤርትራ ምስታ ሃገር ዘለዋ ሕማቕ ከምዘሎ ኣነጺሩ።
እንተኾነ ምእንቲ’ቶም ኣብታ ሃገር ዝርከቡ ኤርትራውያን ሰራሕተኛታት ምስ ቀጠር ዘሎ ዲፕሎማሲ ጠቕሊሉ ክብተኽ ከምዘይተደልየ ኣረዲኡ።
ኣቶ ኣልኣማኒን ብዘይካ’ዚ፣ መንግስቲ ኤርትራ ጸጥታ ሶማል ንምርግጋእ ምስ ዝሰርሕ ዘሎ መንግስቲ ሶማልን ኩሉኦም ንዕኡ ዝድግፉ ወገናት እታ ሃገርን ክተሓባበር ድሉው ከምዘሎ ድሕሪ ምፍላጡ፣ ኣልሸባብ ግና ሽበራዊ ጉጅለ ስለዝኾነ ከምዝነጽጎ ኣመልኪቱ።
ኣብ መወዳእታ ድማ፣ ምስ ሕቡራት ኢማራት ዓረብ ተጀሚሩ ዘሎ ዝምድና ስትራቴጅያዊ ምዃኑ ብምጥቃስ፣ ንኢራንን ቱርኪን ግና ኣብ ኤርትራ ዝኾነ ባይታ ከምዘይህልወን ኣፍሊጡ።
ኣብቲ ካብ 9 ክሳብ 11 ሕዳር ኣብ ሪያድ ዝተኻየደ ፌስቲቫል ኤርትራውያን ነበርቲ ስዑዲ ዓረብ፣ ኤርትራውያን ብዛዕባ’ቲ ንመሓደስቲ ፓስፖርትን ካልእን ብመንግስቲ ዝሕተትዎ ብዝሒ ገንዘብ ምስቲ ኣብ ስዑዲ ዓረብ ዘሎ ሓዽ ናይ ናብራን ስራሕን ኩነታት ዘይቃዶ ምዃኑን ካልእን ዝብሉ ኣጀንዳታት ብዝልዓለ ክዝረበሉ ድልየት እኳ እንተነበሮም፣ ኣብቲ ፌስቲቫል ዝተረኽበ ጸሓፊ ጉዳያት ህግደፍ ግና ካብ ቤት ጽሕፈት ፕረዜንት ተጻሒፍዎ ንዝመጸ ኣርእስታት ጥራይ’ዩ ኣድሂቡ።
ኣብ ስዑዲ ዓረብ ዝነብሩ ኤርትራውያን፣ ብሰንኪ ዘሎ ኩነታት ስራሕን ሓድሽ ሕግታቱን ስድራቤታቶም ናብ ሱዳን፣ ግብጺን ካልኦት ሃገራትን ከሰጋግሩ ይጽዕሩ ምህላዎም ይፍለጥ።
በንጻር እዚ ድማ መንግስት ኤርትራ፣ ብዘይካቲ ኣብ ነፍሲ ወከል ክልተ ዓመት ዝኽፈል መሓደሲ ፓስፖርት ዝሕተትዎ ብዝሒ ገንዘብ፣ ክልተ ካብ ሚእቲ፣ ደበስ ስውኣት፣ ምሳሕ ጀጋኑን ካልእን ብዝሒ ዘለዎ ገንዘብ ክኸፍሉ ይግደዱ ምህላዎም ብተደጋጋሚ ከማርሩ’ዮም ዝስምዑ።
============================


text:
ፍሉይ ልኡኽ ኣሜርካ ናብ ኢትዮጵያ፡ ኤርትራ ካብ ጉዳይ ኢትዮጵያ ክትወጽእ2022-09-03 09:55:13 Written by ቤት ጽሕፈት ዜና ሰዲህኤ Published in EPDP News Read 188 times
- font size decrease font size increase font size
ፍሉይ ልኡኽ ቀርኒ ኣፍሪቃ ሕቡራት መንግስታት ኣሜሪካ ማይክ ሃመር ናብ ኢትዮጵያ ከም ዝመጹን ካብ 4 ክሳብ 15 መስከረም 2022 ኣብ ዞባ ቀርኒ ኣፍሪቃ ከም ዝጸንሑን ቤት ጽሕፈት ወጻኢ ጉዳያት ኣሜሪካ ሓቢሩ። ወሃቢት ቃል ዋይት ሃውስ ካሪን ጂን ፒየሪ ብወገነን ኣሜሪካ ንናይ ኤርትራ ኣብ ጉዳይ ኢትዮጵያ ኢድ ምእታው ከም እትኹንን ምግላጸን መርበብ ሓበሬታ ሰቲት ኣፍሊጣ።
ፍሉይ ልኡኽ ኣሜሪካ ኣብ ኢትዮጵያ ኣብ ዝጸንሕሉ ምስ ላዕለዎት ሓለፍቲ መንግስቲ ተራኺቦም እቲ ዝካየድ ዘሎ ውግእ ብህጹጽ ጠጠው ኢሉ ናይ ሰላም ዘተ ንክጅመር ዝጽውዕ መልእኽቲ ኣሜሪካ ከም ዘቕርቡ ተፈሊጡ።
እቲ ዜና ከም ዝሓበሮ፡ እቶም ፍሉይ ልኡኻ ኣብ ኢትዮጵያ ምስ ላዕለዎት ሓለፍቲ መግስትን ሕብረት ኣፍሪቃን ብዛዕባቲ ኣብ ኢትዮጵያ ዘሎ ዘሻቕል ኩነታት ክዘራረቡ እዮም። ብዘይካዚ ምስ ናይ ዝተፈላለያ ክልላት ኢትዮጵያ ሲቪላዊ ማሕበራትን ፖለቲካዊ ባእታታትን ተራኺቦም ኣብ ኢትዮጵያ ቀጻሊ ሰላም ክመጸሉ ብዛዕባ ዝኽእል መንግዲ ከም ዝዛራረቡ ተሓቢሩ። እቲ መግለጺ ኣሜሪካ ናይ ኢትዮጵያ ሓድነትን ልኡላውነትን ክሕለው ከም እትደሊ ተመልኪቱ።
እዚ ከምዚሉ እንከሎ፡ እተን ወሃቢት ቃል ኣተሓሒዘን ፈደራላዊ መንግስቲ ኢትዮጵያ ኣብ ትግራይ ዘካይዶ ዘሎ ደብዳብ ነፈርቲ ጠጠው ከብልን ሓይልታት ትግራይ ካብ ክልሎም ወጻኢ ዘካይድዎ ውግእ ከቋርጹን ጸዊዐን።
ብኻልእ ወገን ድማ ሚኒስተር ኣፍሪቃዊ ጉዳያት ዓባይ ብሪታንያ፡ ኤርትራ ካብ ትግራይ ክትወጽእ፡ ሓይልታት ትግራይ ድማ ካብ ትግራይ ወጻኢ ካብ ዘሎ ቦታታት ክስሕብን ኣብ ትግራይ ተጀሚሩ ዝነበረ ሰብኣዊ ረዲኤት ክቕጽልን ተማሕጺነን።


text:
ኡጓንዳ፡ ካባላጋላ 'ኣብ ሰሙን ሸውዓተ ቀዳም ዘለዎ' ቦታ
ከተማ ካምፓላ ኣብዚ ሕጂ እዋን፡ ንኣስመራ ገዲፍካ ካብ ኩለን ርኣሰ ከተማታት እታ ዝበዝሐ መንእሰይ ኤርትራ ዝነብራ ዘሎ ከተማ'ያ ክትብላ ተድፍር'ያ።
"ኣብ ባር ኣስመራ'ዶ ንራኽብ"
"ሕራይ ንሰምቤሊኖ ሓሊፈ ኣለኹ ኣብኡ ክጸንሓካ'የ"
"ከይርሕቐና'ምበር ፓራዲዞ'ባ ምሓሸና"
"ንክልቴና ክቀርበልናስ ኣብ ባር ፒኮሎ'ባ ምሓሸ"
እዝን ከምዚ ዝኣመሰለ ዘረባን ኣብ ኣስመራ ምስምዑ ኣይምገረመን፡ እዚ ግን ኣብ ካምፓላ'ዩ።
መብዛሕትኡ ኤርትራዊ ኣብ ዝተሰደዶ ከተማ፡ ኣብ ሓደ ከባቢ ወይ ገዛወቲ ምንባር የዘውትር።
ኣብ ሱዳን ኣብ ከም ብዓል ጅሬፍ ዴም ሰሓፋን ካልእን፡ ኣብ ናይሮቢ ኣብ ከባቢ ቻይሮድ፡ ካርያኮር ጃምሁሩን ይነብር፤ ኣብ ካምፓላ'ውን ኣብ ከባቢታት ካባላጋላ፣ ካሳንጋን፣ ቡንጋን ብጻዕቂ ይረአ።
ብፍላይ ካብላጋላ፡ ኣብ ሙየንጋ ሮድ ካብ ታሕቲ ከባቢ ማቢራ ጌስት ሃውስ ጀሚሩ ክሳብ ኣንጎሎ ታንክ ሂል ሮድ ( ኢታልያን ሱፐር ማርኬት) ኣብ ኣስታት 700 ሜትሮ፡ ማእለያ ዘይብሉ ብኤርትራውያን ዝወነን ትካላት ይርከቦ።
ኣስማት እዚ ኣብ ጎዶና ሙየንጋ ዝርከብ ባራት፡ ኣብያተ መግቢ፡ እንዳ ቡንን ቤት ቁርስን መብዛሕትኡ ብሽም ወነንቱ ዝጽዋዕ ኮይኑ፡ እቲ ዝተረፈ ካብ ናይ ኣስመራ ባራት ዝርዓመ ኣስማት'ዩ ዝጽዋዕ።
እንዳ መኣዛ፡ እንዳ ሩታ፡ እንዳ ሞጎስ፡ እንዳ ፊሊ፡ እንዳ ሞኬን ካልኦት ብዙሓት ብኣስማት ወነንተን ክጽወዓ እንከለዋ፡ ባር ኣስመራ፡ ሰምበሊኖ፡ ሞሎበር፡ ሳቫናን እልእን ክኣ ኣብ ኣስመራ ካብ ዝርከባ ባራት ኣስማተን ዘርዓማ ባራትን መዛናግዒ ማእከላትን እየን።
"ኣስማተንን እቲ ኣብ ዝውላዕ ሙዚቃን ናብ ኣስመራ'ዩ ዝመልሰካ፡ ሰብ ከኣ መውጽኢ ናፍቆቱ'ዩ ዝጥቐመሉ" ዝበለ ብርሃነ፡ ኣብ ስዓታት ረፋድ ኣብ ከባቢ ካባላጋላ ዘወር ምስ እትብል፡ ነጸላ ዝገበራ ኣንስቲ ርኢኻ ኣብ ሓደ ክፋል ናይ ኣስመራ ዘለኻ ኮይኑ'ዩ ዝስምዓካ ይብል።
ኣብ ካማፓላ ዝበጽሐ ሰብ ወይ ኣብ ካማፓላ ዝነብር ሰብ ንካባላጋላ ዘይፈልጥ የለን።
ካባላጋላ ብእትውንኖም ለይታዊ ትልሂታት ባራትን ኣብያተ መግብን ፍልጥቲ'ያ፤ ብፋላይ ካኣ በተን ኣብ ጽርግያን ኣንጎሎታትን ኮይንነ ዓማዉል ዝጽበያ ፋይቶት።
'ኣረቂ ኣስመራኸ ተሰዲዱ ድዩ ብሰደድ'ዩ መጽዩ?'
ኣብ ካባላጋላ ዝርከብ ካፒታል ፓብ ዝብሃል መዘናግዒ ማእከል፡ ካብ 80ታት ጅሚሩ እንትርፎ ንኽሕደስ ኣብ 2001 ንወርሒ ዝተዓጸዎ እንተዘይኮይኑ፡ ንዕስራን ኣርባዕተን ሰዓታት ማዓጽኡ ተዓጽዩ ከም ዘይፈልጥ መራሒ ታክስን ተቀማጢ ካባላጋላን ሳሚር ሳሚ ይዛረብ።
"ካፒታል ፓብ መአከቢ ኩሉ'ዩ፡ እዚ ክብለካ እንከለኹ ብጽቡቕ ከይትርድኦ" ዝበለ ሳሚር፡ ትሕቲ ዕድመ'ውን ከይተረፈ ኣብዚ ቦታ'ዚ ከም ዝመጽኣ ብምሕባር፡ ልዕሊ'ቶም ክዘናግዑ፡ ነዘን ፋይቶት ደልዮም ዝመጽኡ ከም ዝበዝሑ የረድእ።
ብዙሓት ካብተን ብኤርትራውያን ዝውነና ባራት'ውን ኣሰር እቲ ከባቢ ብዓል ካፒታል ፓብ ብምስዓብ 24 ሰዓታት ኣይዕጾን'ዩ።
ለይቲ ቢራ ብዝሰትዩ መንእሰያት ዓቕለን ጸቢብውን ዝሓደረ ባራት ኣብ ቀትሪ ቡን ከአንግዳ ይውዕላ፤ ቢራ ክሰቲ ንዝደሊ'ውን ፍርጀን ርሑው'ዩ።
ዓይነታት መስተ ኣስመራ ኣሰር ሰተይቱ ተኸቲሉ ናብ ስደት ዘምረሐ ክመስል፡ ኣብ ዝኣተኻዮ ባር፡ ኣረቂ ጂንን ኮኛክን ናይ ኣስመራ ኣብ ከብሒ ተሰቂሉን ብዓማዊል ክጥለብን ምርኣይ ንቡር'ዩ።
እዚ ድማ፡ 'ኣረቂ ኣስመራኸ ተሰዲዱ ድዩ ብሰደድ'ዩ መጽዩ?' ዘብል'ዩ።
ባራት ካባላጋላ ብኣጸዋውዓ ኤርትራውያን ናይ ሓበሻን ናይ 'ጸለምትን' (ብደቂ ኡጓንዳ ዝውነኑ ንምባል'ዩ) ተባሂሎም ኣብ ክልተ ዝተመቐሉ'ዮም።
ካብ ታሕተዋይ ሸነኽ ካባላጋላ ንላዕሊ ገጽካ ኣብ እትኸደሉ፡ ንጸጋምካ እቲ ካብ ኡጓንዳ ዝዓበየ ሻወል'ዩ ዝርከብ። ናቱ መጸውዒ'ውን ካባላጋላ ኮይኑ ውሑድ ኣታዊታት ዘለዎም ኡጓንዳውያን ዝነብርዎ ቦታ'ዩ።
ትርኢት ናይቲ ካባቢ ወትሩ ጻዕቂ ተሽከርከረትን ኣጋርን ዘለዎ ኮይኑ፡ ብፍላይ ድሕሪ ሰዓት ዓሰርተ ናይ ለይቲ ክሳብ ወጋሕታ፤ እቲ መንገዲ ኣጋር፡ ዝተጠበሰ ድንሽ፡ ዝበሰላ ደርሆን ዝተቐለዉ ኣንበጣን ካልእን ብዝሸጡ ሸቃጦ ስለ ዝመልእ ዝያዳ ጸቕጥቕጥ ዝርኣየሉ ስዓታት'ዩ።
"እዚ ቦታ ምስዚ ኩሉ ጻዕቂ ዘይ ከምሽሙ ኣዝዩ ውሑስ ቦታ'ዩ። ክትራን ይኹን ካልእ ዘይርኣዮ ቦታ'ዩ" ዝበለ ኣቤል፡ ከም መርኣያ ውሕስነቱ ዕስራን ኣርባዕተን ሰዓታት ዝሰርሓ ባንክታትን ኣሽረፍቲ ትካላትን ከም ዘለዋ የብርህ።
ካብቲ ጥቓ ንጥቓ ዝተዶኮነ ባራት ካባላጋላ፡ ብፍላይ ኣብ ለይቲ፡ ሙዚቃታት ትግርኛን ኣምሓርኛን ብዓብላሊ ይስማዕ።
"24 ሰዓታት ምንቕስቓስ ሰባት ዘይፍለዮ ጎዶና ኮይኑ ብፍላይ ለይቲ ክኣ ዝገደደ'ዩ" ይብል ኣቤል።
መንግስቲ ኡጓንዳ፡ ንኤርትራውያን ቪዛ ስለ ዘይሓትት ብዙሓት ኤርትራውያን፡ ካብ ደገ'ውን ከይተረፈ፡ ንመርዓ፣ ንምዝዋር፣ ምስ ስድርኦም ንምርኻብ ዝመርጽዋ ሃገር ብምኳና፡ ንብዝሒ ኤርትራውያን ነበርቲ ካማፓላ ካብ ዘዛይዶ ሮቋሒ'ዩ፡ ናብ ካባላጋላ ምብጻሕ ከኣ ኣካል ዕማሞ'ዩ።
ናብ ካማፓላ ኣብ ዝገሽክሉ፡ ሓደ መማህርተይ ዝነበረ ኣብ ካምፓላ ምህላዉ ይፈልጥ ስለ ዝነበርኩ፡ ክንራኸብ ብኣጋይ ወጢነዮ ዝነበርኩ መደብ'ዩ።
ቁጽሪ ሞባይሉ ስለ ዘይነበረኒ ግን ኣብ ካልእ ንክልቴና ዝፈልጥ ሰብ ክሙርኮስ ነይሩኒ፡ ኮነ ክኣ ኣብ ስዓታት ዓሰርተ ናይ ንግሆ ድሕሪ ክንደይ ጻውዒት ናይ ተሌፎን ሓፊስ ድምጹ ክሰምዕ ክኢለ።
ድሕሪ ድሃይ ሓድሕድ ምትሕትታት ብአኻል ክንራኽብ ስለ ዝነበረና፡ ስዓት ዓሰርተ ሓደ ክንራኸብ ተረዳዲእና።
እቲ ክንራኸበሉ ዝሓበረኒ ቦታ ስለ ዘይፈለጥክዎ ነቲ ንኽልቴና ዝፈልጥ ሰብ እታ ተሌፎን ሂበ ቦታ ቆጸራ ክረዳድኡ ሓደግክዎም፤ ቦታ ቆጸራና ርሑቕ እንተኾይኑ ከይድንጉዮ ብምስጋእ ንምብጋስ ነበሰይ ኣዳለኹ።
"ናበይ ድኣ? ሕጂ ዝበለካ ድዩ መሲልካ፡ ሰዓት ዓሰርተ ሓደ ናይ ምሸትኮ'ዩ ኢልካ፡ ኣብዚ ዓዲ ስዓት ሓደ ናይ ለይቲ ዝቖጽረካ እንተረኸብካ'ውን ኣይትገረም፡ ኣብዚ ዓዲ ጽሓይ ኣይትዓርብን'ያ" መልሲ ዓርከይ'ዩ ነይሩ።
'ዋላ ንዓይ'ዩ ዝገርመኒ'
ኣብ ካምፓላ ብዙሓት ኤርትራውያን ወፍሪ ብምግባር ኣብ ጽቡቕ ደረጃ ዝነብሩ ክህልዉ እንከለዉ፡ ዝበዝሑ ግን ካብ ደገ ብዝግበረሎም ሓገዝ (ሓዋላ) እዮም ዝናበሩ።
እተን ዕስራን ኣርባዕተን ሰዓታት ስራሕ ዘየቋርጻ ባራት ርኢኻ፡ 'ካበይ ኣምጺኦም ይሰትዩ ኣለዉ?' ዘብል ሕቶ ኣብ ርእስኻ ከቓጭል ክኣ ንቡር'ዩ።
መራሒ ታክሲ ሳሚር ሳሚ ንሕቶይ ብሕቶ'ዩ መሊስለይ "ዋላ ንዓይ'ዩ ዝገርመኒ" በለኒ።
ናብ ሓደ ኣብ ማዕዶና ኮይኑ 'ናይል' ቢራ እናሰተየ በቲ ዓው ኢሉ ዝተወለዐ ደረፊ ቃልኣብ ተወልደመድህን 'ዘይማልሰይ' ዝቆጻጸ ዝነበረ መንእሰይ ብምምልካት" "እዚ ትርእዮ ዘለኻ መንእሰይ ካብ ሰኑይ ክሳብ ሰንበት ምሸት ምሸት ኣብዛ ባር ኣሎ" ብምባል ምግራሙ ኣብርሃለይ።
"እዚ ከም ኣብነት ኣብሪሀልካ'ምበር ኤርትራውያን ትገርሙ ፍጥረት ኢኹም፡ ተግባርኩምን እቲ ፖሎቲካዊ ኩነታትኩምን ምግጣም'ዩ ዝኣብየካ" በለኒ።
"ኣብ ዓድኹም መስተ ኣይፍቀድን ድዩ?" ሳሚር ሳሚ ሃንደበት ሓተተኒ....
"ይፍቀድ'ባ"
"እዞም ኣብዚ ባራት ዝርእዮም ደቂ ዓድኻ ግን ከምኡ ኣይመስሉን'ዮም። ዝኸፍአ ባእሲ ኣለካ፡ ኣባና ባእሲ ነውሪ'ዩ" በለኒ።
ምስ ርኢቶ ሳሚር ሳሚ ብኸፊል ተሰማሚዐ፡ ነቶም ትካላት ዝኸፈቱ እናንኣድኹ፡ ንዝተረፉ ከምኦም ክኾኑ ተመንየሎም 'ኣታ ብርሃን ኮይኑ በቃ ውልዕ ውልዕ' ትብል ደርፊ ወዲ ትካቦ ተወሊዓ እንከላ ናብ መዕረፍየይ ኣበልኩ።


text:
Yrkesnorsk
ምንባብን መጽሓፍን ተማሃር።
ኣንብብ ከምኡውን ስማዕ
ስዋስውን ኣደማምጻን
ቃላት (ማህደረ-ቓላት)
መሳለጥያ ምህሮን ትምህርቲ ኖስክን
Yrkesnorsk
Arbeidsliv
Helsenorsk
ሀልሰ ኖስክ- ኣብ ኢንተርነት ዝመሰረቱ ናይ ጥዕና ትምህርቲ ኣብ ኖርወይ። ነቶም ምስ ጥዕና ድተኣሳሰር ናይ ትምህርቲ ድሕረ ባይታ ደለዎም ዓበይቲ ስደተኛታት ወይ ነቶም ብዓውዲ ጥዕና ብቑዓት ኮይኖም ኣብ ቤት ጽሕፈታት ጥዕና ኣብ ኖርወይ ክሰርሑ ትምኒት ደለዎም መንእሰያትን። ደረጃ A1+/A2 ከምኡውን B1/B2።
Learn NoW 2 – helsenorsk
ሀልሰ ኖስክ – (helsenorsk) ብኢንተርነት ድወሃብ ደረጃ B1 ኣስተምህሮ ሀልሰ ኖስክ። ጽሑፋት ናይ ዝርርብን ሓቅታትን ፣ ሰዋስው ፣ ኣደማምጻ ፣ ምስማዕን ዕዮታትን ደጠቓለለ።
Mitt yrke
ሚት ዪርከ- (ስረሐይ) ብዛዕባ ድተፈላለየ ስራሓት ድነግር ሓጸርቲ ፊልምታት ካብ NRK።
Norsk på jobben
ኖስክ ፖ ዮበን- (ኖስክ ኣብ ስራሕ) ብናይ ስራሕ ሓሳብ ፣ ቁጠባን ሂወት ስድራቤትን ኣብ ኖርወይ ሓደ ንጡፍ ሂወት ንኽህልወካ ዘዳሉ ዲጂታላዊ ትምህርቲ ኖስክ ከም ካላኣይ ቋንቋ ኢዩ።
Veien fram – yrkesfag
ቨየን ፍራም ኢርከስፋግ- እዚ’ውን ብኢንተርነት ድወሃብ ኮይኑ ነቶም ናብ ስራሕ ዓለም ንምእታው ድውሰድ መደባት ትምህርቲ VG1/VG2 (ህንጻ ፣ ሲቪል መሃንድስነት ፣ ቅዲን ኢደ ስርሓትን ፣ ኤለክትሪክ ፣ ጥዕናን ማሕበራዊ ትምህርትን ፣ መራኸቢ ብዙሃን ፣ ኣጠቓቕማ ባህርያዊ ሃብቲ ፣ ቤት መግቢን ዓይነት ትምህርቲ መግብን ፣ መጓዓዝያን ኣገልግሎትን ፣ ቴክኖሎጂን ኢንዱስትርያዊ ፍርያትን)።
Yrkesnorsk
ብዛዕባ ስራሕ ፣ ናይ ስራሕ ሂወት ፣ ንስራሕ ምምልካትን ካልእ ብዙሕን ተማሃር።
ምንባብን መጽሓፍን ተማሃር።
NorskPluss Alfa
Lær bokstavene. Gjør lese-, lytte- og skriveøvelser til hver bokstav.
Ord1
ቃል 1 ተምሃራይ ሒዝዎ ዘሎ ዕቁር ብልሓት እናኣንቀሳቀስካ ምስታፍ፣ ንኽላለ ምስ ኣደማምጻ፣ ፊደላት ከምኡ ድማ ሓሳባት ብ ነርወጂያን ቋንቋ።
ኣንብብ ከምኡውን ስማዕ
Bøkenes verden
ንምንባቡ ቀለልቲ መጻሕፍቲ።
Klar tale
ብዛዕባ እዋናዊ ዜናታት ኣንብብ፣ ቀሊል ኖሽክን ፍሩይ (ዓቢ) ጽሕፈትን።
Kort forklart
ስነፍልጠትን ማሕበራዊ ትምህርትን ክትመሃረሉ ትኽእል 31 ኤለክትሮኒካዊ መጻሕፍቲ። ን 25 ቋንቋታት ዝድግፍ መዝገበ ቃላት።
Les norsk!
ለስ ኖስክ- ኣብዚ ድተፈላለዩ ጽሑፋት ናይ በበይኑ ደረጃታትን ብዛዕባ ድተፈላለየ ኣርእስታትን ከተንብብ ይከኣል።
Les norsk! Youtube
ለስ ኖስክ ኣብ ዩ ትዩብ- ንፈተና ቋንቋ ኖስክ ተለማመድ። ኣብ ድተፈላለዩ ደረጃታት ጽሑፋት ስማዕን ኣንብብን።
Min norsk Smart øving
ካብ መዓልታዊ ሂወትካ ቃላትን መግለጺታትን ተማሃር፣ ኣብ ድተፈላለየ ደረጃታት ኣንብብ፣ ስእልታት ተጠቐም፣ ኣብ ናይ ዘረባ ክእለትካ ተለማመድን ስማዕን።
Norskprøven
ኖስክ ፕሮቨ- (ፈተና ኖስክ) ንደረጃታት A1-A2 ፣ A2-B1 ከምኡውን B1-B2 ፈተና ኖስክ ተለማመድ። ኣብ መርበብ ኮምፐታንሰ ኖርገ ናይ ሰሚዕካ ምርዳእ ፣ ጺሒፍካ ምርዳእን ምጽሓፍን ዕዮታት ኣለዉ። ድኾነ ሰብ ክንደይ ዕዮታት ብቅኑዕ ከምድመለሰ ይፈልጥ።
ዕዮታት ክትመርጽ እንከለኻ ቡክሞል ወይ ኒኖስክ ምረጽ።
Norskprøven C1
ንናይ ኖስክ ፈተና C1 ተለማመድ።
Øve til norskprøve – Norsklab
ንናይ ኖስክ ፈተናታት A1-A2 ፣ A2-B1 ከምኡውን B1-B2 መዳለዊ ድኾነካ ተለማመድ።
Øve til norskprøve – Yrkesnorsk
ንፈተናታት A1-A2 ወይ A2-B1 መዳለዊ ተለማመድ።
Salto
ምልምማድ ኣብ ሕጽር ሕጽር ዝበሉ ኣልፋቤታት። ምስማዕ፣ ምንባብ ከምኡ ድማ ምጽሓፍ።
Tospråklig norskopplæring
ኣብቲ ናይ ኖስክ ገጻት ናይ ተማሃሮ መስመር መደብ ትምህርቲ ንዓበይቲ ብዙሕ ተንቀሳቓሲ ስእልታት ክትርኢ ትኽእል ከምኡውን ኣገደስቲ ኣርእስታት ኖስክን ኣፍልጦ ሕብረተሰብን ክትማሃር ትኽእል።
Vi snakker
ኣብዚ መደብ እዚ ልምምድ ቋንቋ ነርወጂያን ብምዝርራብ ከምኡ ድማ ዝተፋላለዩ ኣርእስትታት ብምልዓል ምልምማድ። ዝተፈላለዩ ምዓልታዊ ኣርእስትታት ንዝተፈላለየ ዕድመ ዘለዎም ዝሰማማዕ።
ስዋስውን ኣደማምጻን
CALST
ምስማዕን ኣደማምጻን ተለማመድ፣ ካብ ቋንቋ ኣደኻ መበገሲ ድገበረ ምሳኻ ድሳነ ልምምድ ርኸብ።
Exploring Norwegian Grammar
ብብዙሓት ኣብነታትን ስእልታትን ደተሰነየ ሕግታት ሰዋስው ተማሃር።
grammatikk.com
ግራማቲክ- (ሰዋስው) ብቋንቋ እንግሊዝን ኖስክን ሰዋስው ኖስክ ኣንቢብካ ተማሃር።
Håndbok i grammatikk
ኣብ ኣጠቓቕማ ቋንቋን ሰዋስውን ዘተኮሩ ድተፈላለዩ ኣርእስታትን ዕዮታትን ደለዎ መርበብ ኢንተርነት።
Interaktiv nettnorsk
ኣሳታፊ መርበብ ኖሽክ ክንደይ ድኣክልን እንታይን ክትመሃር ከምትደሊ ባዕልኻ ምረጽ፣ ኣብ ሰዋስው ተለማመድ።
Interaktive grammatikkoppgaver
ደረጃን ኣየናይ ዓይነት ኦዮታት ሰዋስው ክትሰርሕ ትደልን ምረጽ።
Lesetrener
ሰጋእ ከይበልካ ምንባብ ከምኡውን ብርቱዓት ቃላት ምንባብን ተለማመድ።
Norsk grammatikk
ዕዮታት ሰዋስው ነቶም ኣብ ድለዓለ ደረጃ ቋንቋ ኖሽክ ድበጻሕኩም።
Norsksidene
ብዛዕባ ሰዋስው ፣ ምጽሓፍን ቋንቋን ብምንባብ ፣ ምስማዕን ዕዮታት ብምስራሕን ተማሃር።
Ordtrener
ብምስማዕን ፣ ምርኣይን ምድማጽን ድተፈላለዩ ድምጽታት ተለማመድ።
På nivå
ሰዋስው ኖስክ።
ተማሃር ከምኡውን ሓፈሻዊ መግለጺ ብዛዕባ ሰዋስው ኖስክ ርኸብ።
Praktisk norsk 1
ዕዮታት ስራሕ ከምኡውን ኣብ ሰዋስውን ቃላትን ተለማመድ።
Praktisk norsk 2
ልምምዳት ኣብ ሰዋስው፣ ከምተወሳኺ’ውን ንመጽሓፍ ፕራክቲስክ ኖሽክ 2 ክትጥቀመሉ ይከኣል።
Uttale.no
ናይ ኣደማምጻ ቪድዮታት ብምርኣይ ኣደማምጻ ተለማመድ ፣ ብዛዕባ ፊደላትን ኣናበብትን ከኣ ዕዮታት ስራሕ።
Uttrykk
ብዛዕባ ጥቕሲ ወይ ኣገላልጻ ተማሃር ነቶም ኣገላልጻ ከኣ ኣብራሃዮም ዕዮታት’ውን ስራሕ። መብርሂ ብኖስክ።
Vi snakker
ኣብዚ መደብ እዚ ልምምድ ቋንቋ ነርወጂያን ብምዝርራብ ከምኡ ድማ ዝተፋላለዩ ኣርእስትታት ብምልዓል ምልምማድ። ዝተፈላለዩ ምዓልታዊ ኣርእስትታት ንዝተፈላለየ ዕድመ ዘለዎም ዝሰማማዕ።
ቃላት (ማህደረ-ቓላት)
Hverdagsnorsk
Lydbok til boka «Hverdagsnorsk». Øv på å kommunisere i presentasjon, arbeidsliv og lokalmiljø. Lydstøtte finnes på flere språk.
Min norsk Smart øving
ካብ መዓልታዊ ሂወትካ ቃላትን መግለጺታትን ተማሃር፣ ኣብ ድተፈላለየ ደረጃታት ኣንብብ፣ ስእልታት ተጠቐም፣ ኣብ ናይ ዘረባ ክእለትካ ተለማመድን ስማዕን።
Vokabular
ሓደስቲ ቃላት ተማሃር። ካብ መንጎ ድተፈላለዩ ቋንቋን ኣርእስትን ምረጽ። ኣብ ቋንቋ ምምራጽ ትግርኛ ኣይትግበር ፣ ስእልን ቃላትን ግን ብቡክሞል ግበር።
መሳለጥያ ምህሮን ትምህርቲ ኖስክን
God i norsk 1
ክፋላት መጽሓፍ ጉ ኢ ኖስክ። ብዘይ መጽሓፍ ክትጥቀመሉ ይከኣል። ቪድዮታት ፣ ዕዮታት ፣ መላመዲታት። ነጻ መእተዊ። ክልተ ደረጃታት።
God i norsk 2
ክፋላት መጽሓፍ ጉ ኢ ኖስክ። ብዘይ መጽሓፍ ክትጥቀመሉ ይከኣል። ቪድዮታት ፣ ዕዮታት ፣ መላመዲታት። ነጻ መእተዊ። ክልተ ደረጃታት።
Her på berget
ኣብዚ ሀር ፖ በርገት ድብል ጽሑፍ ኣብ ኢንተርነት ዕዮታት ስራሕ ከምኡ’ውን ድምጺ ስማዕ። ደረጃ B1-B2
Hugin og Munin
ኖስክ ተማሃር።
ምስ መንእሰያት ድሳነ ጽሑፋት ፊልምታትን ዕዮታትን።
ሓገዝ ቋንቋ ኣደ ብድተፈላለየ ቋንቋታት።
Hverdagsnorsk
Lydbok til boka «Hverdagsnorsk». Øv på å kommunisere i presentasjon, arbeidsliv og lokalmiljø. Lydstøtte finnes på flere språk.
Learn now
ብናይ ቋንቋ ኣደ ሓገዝ ድተሰነየ ትምህርቲ ቋንቋ ኖሽክ ንጀመርቲ ኣብ ኢንተርነት ብብዙሕ ቋንቋታት።
Learn NoW 2
ደረጃ B1 ናይ ኖስክ ትምህርቲ ብኢንተርነት። ጽሑፋት ፣ ሰዋስው ፣ ዕዮታትን ሓበሬታን ብዛዕባ ቋንቋን ሕብረተሰብን ኖርወይ።
Mer norsk
ዕዮታት ናይ መምሃሪ ጽሑፍ መር ኖሽክ ከምኡውን ኣተሓሓዚ ምስቲ ኣሃዛዊ መጽሓፍ።ደረጃ B1
Min norsk Smart øving
ካብ መዓልታዊ ሂወትካ ቃላትን መግለጺታትን ተማሃር፣ ኣብ ድተፈላለየ ደረጃታት ኣንብብ፣ ስእልታት ተጠቐም፣ ኣብ ናይ ዘረባ ክእለትካ ተለማመድን ስማዕን።
Norsk nå!
ዕዮታት ን “ኖስክ ኖ”። ብዘይ እቲ መጽሓፍውን ክትጥቀመሉ ይከኣል።
A1 ወይከኣ A2 ምረጽ።
Ny i Norge
ኣንብብ፣ ጽሓፍ ከምኡውን ኣብ ሰዋስውን ኣደማምጻን ተለማመድ። ደረጃ A1 ን A2
På vei – gammel
ንሓደሽቲ ጀመርቲ ድተዳለወ መምሃሪ ጽሑፍ ኖሽክ። ኣብቶም ብዛዕባ መዓልታዊ ሂወትካ ድኾኑ ኣርእስታት ተለማመድ።
Stein på stein – gammel utgave
መእተዊ ናብ ዝያዳ ዕዮታትን ትሕዝቶ መጽሓፍ ስተይን ፖ ስተይን ደረጃ B1።
Veien fram
ቨየን ፍራም- ቨየንፍራም ብኢንተርነት ድወሃብ ስልጠና ቋንቋ ኖስክ ኢዩ። ነቶም ናብ’ቲ ድመረጽዎ ዓውደ ትምህርቲ ድወስድ መደባት ትምህርቲ ኣብ ማእከላይ ደረጃ ድመሃሩ መንእሰያትን ዓበይትን ድማ ይሰማማዕ። እዚ ብቡክሞልን ብኒኖስክን ይርከብ።
Creaza samfunn
ብመልክዕ ቴማዊ ካርታ ፡ ዕዮታትን ኣምራዊ ካርታን ኣብ ስነፍልጠት ስራሕ። እቲ ኣምራት ናብ ፡ ዳሪ ፡ ፓሽቶ ፡ ትግርኛ ፡ ኩርማንጂ ፡ ዓረብን ሶማልን ድተተርጎመ ኢዩ።
De forente nasjoner
ዲ ፎረንተ ናሹነር- (ውድብ ሕቡራት ሃገራት) መእተዊ ጽሑፍ ምስ ዕዮታት ብዛዕባ ውድብ ሕቡራት ሃገራት። እዚ ጽሑፍ ናብ ድተፈላለየ ቋንቋታት ተተርጒሙ ይርከብ።
Demokrati og diktatur
ደሞክራቲ ኦግ ዲክታቱር- መእተዊ ጽሑፍ ብዛዕባ ዲሞክራሲን ጨቋኒን። እዚ ጽሑፍ ናብ ድተፈላለየ ቋንቋታት ተተርጒሙ ይርከብ።
Grip
ዕዮታት ማሕበራዊ ትምህርቲ ፣ ስነፍልጠት ፣ ቁጽርን እንግሊዝን። ነቲ መጽሓፍ ብዘይምሓዝ (ምውሳድ) ክትጥቀመሉ ይከኣል።
Grip Fagnettsted
ግሪፕ መርበብ ዓይነታት ትምህርቲ- ምንጪ ንመጽሓፍቲ ግሪፕ ኣብ ስነፍልጠት ፣ ጂኦግራፊን ቁጽርን ብሓንሳብ ኣብ ሓደ ቦታ።
Historie VGO
ኣብቲ ናይ ታሪኽ ገጻት ናይ ተማሃሮ መስመር ብዛዕባ ድተፈላለዩ ፍጻሜታት ካብቶም ቀዳሞት ሰባት ክሳብ እዚ ሎሚ ኣብዛ ዓለም ደሎ ግጭታት ክትመሃር ትኽእል። ተንቀሳቓሲ ስእልታት ክትርእን ጽሑፋት ከተንብብን ድማ ትኽእል።
Kart i skolen
ካርታ ናይ ኖርወይ። ኣስማት ናይ ቦታ ተዓዘብ። ርሕቀታት ዓቅን ከምኡውን ተወሳኺ ካልእ። ደገፍቲ ቋንቋታት ቡክሞል ፡ ኒኖስክን እንግሊዝን።
Kart og geografiske navn
ዞባታት ናይ ኖርወይ ወይ ኩለን ሃገራት ኣፍሪቃ ክትጠቅስ ትኽእልዶ? ውድድር ትፈቱ እንተኾንካ ፡ ኣብ ግዚኡ ክትገብሮ ትኽእል ኢኻ።
Landsdeler og fylker i Norge
ላንድስ ደለር ኢ ኖርገ- (ዞባታት ኖርወይ) መእተዊ ጽሑፍ ብዛዕባ ክፋላትን ዞባታትን ኖርወይ። እዚ ጽሑፍ ናብ ድተፈላለየ ቋንቋታት ተተርጒሙ ይርከብ።
Ny i Norge – nyheter på flere språk
ዜናታትን ጸብጻባትን ብዓረብ ፣ ዳሪ ፣ ኩርማንድጂ ፣ ሶማልን ትግርኛን ካብ ሙሉእ ኖርወይ።
Samfunnsfag VGO
ኣብቲ ናይ ማሕበራዊ ትምህርቲ ገጻት ናይ ተማሃሮ መስመር ተንቀሳቓሲ ስእልታት ክትርኢ ከምኡውን ብዛዕባ ውልቀሰብ ፣ ባሕልን ሕብረተሰብን ፣ ፖለቲካን ዲሞክራሲን ፣ ስራሕን ዋኒንን ከምኡውን ዓለምለኻዊ ርክባትን ክትመሃር ትኽእል።
Samfunnskunnskap
ቋንቋ መሪጽካ ኣገደስቲ ነጥብታት ብዛዕባ ሕብረተሰብ ኣብ ኖርዌይ ኣንብብ።
Samfunnskunnskapsprøven
ኣፍልጦ ሕብረተሰብ- ንፈተና ኣፍልጦ ሕብረተሰብ ተለማመድ። ኣብ መርበብ ናይ ኮምፐታንሰ ኖርገ ናይ ኣብነት ፈተናታት ኣለዉ። ቅድሚ ነቲ ናይ ኣብነት ወይ መላመዲ ፈተና ምጅማርካ ካብቶም ብዙሓት ቋንቋታት ምረጽ።
Tospråklig norskopplæring
ኣብቲ ናይ ኖስክ ገጻት ናይ ተማሃሮ መስመር መደብ ትምህርቲ ንዓበይቲ ብዙሕ ተንቀሳቓሲ ስእልታት ክትርኢ ትኽእል ከምኡውን ኣገደስቲ ኣርእስታት ኖስክን ኣፍልጦ ሕብረተሰብን ክትማሃር ትኽእል።
Zmekk
መሳለጥያ ምህሮታት ስነፍልጠት ንመሰጋገሪ ክላሳት ኣብ ማእከላይ ደረጃ።
Algebra
ብዛዕባ ኣልጀብራ ፊልምታት ረአ፣ ካብ ፕሮጀክት ተዓጻጻፊ መስርሕ ምምሃር።
Brøk
ብዛዕባ ጉዚ ፊልምታት ረአ፣ ካብ ፕሮጀክት ተዓጻጻፊ መስርሕ ምምሃር።
Desimaltall
ብዛዕባ ደሲማል ቁጽርታት ፊልምታት ረአ፣ ካብ ፕሮጀክት ተዓጻጻፊ መስርሕ ምምሃር።
FBU
ኤፍ ቢ ዩ- ኣብዚ ሓፈሻዊ መግለጺ ብዛዕባ ቃላትን ኣምራትን ኣብ ቁጽሪ ምስ ገለጽቲ ስእልታት ብኖስክን ብቋንቋኻን ክትረክብ ትኽእል።
Funksjoner
ብዛዕባ ዕማማት ፊልም ረአ፣ ካብ ፕሮጀክት ተዓጻጻፊ ምስርሕ ምምሃር።
Geometri
ብዛዕባ ጂኦሜትሪ ፊልምታት ረአ፣ ካብ ፕሮጀክት ተዓጻጻፊ መስርሕ ምምሃር።
Grip Fagnettsted
ግሪፕ መርበብ ዓይነታት ትምህርቲ- ምንጪ ንመጽሓፍቲ ግሪፕ ኣብ ስነፍልጠት ፣ ጂኦግራፊን ቁጽርን ብሓንሳብ ኣብ ሓደ ቦታ።
Heltall
ብዛዕባ ምሉእ ቁጽርታት ፊልም ረአ፣ ካብ ፕሮጀክት ተዓጻጻፊ መስርሕ ምምሃር።
Likninger
ብዛዕባ ምዕሪት ፊልምታት ረአ፣ ካብ ፕሮጀክት ተዓጻጻፊ መስርሕ ምምሃር።
Matematikk 1P-2P
ኣብቲ ናይ ሕሳብ ወይ ቁጽሪ ገጻት ናይ ተማሃሮ መስመር ብዙሓት ተንቀሳቓሲ ስእልታት ክትርኢ ትኽእል። ብዛዕባ ኣሃዛትን ኣልጀብራን ፣ ጂኦሜትሪ ፣ ፋንክሽን ወይ ተዛምዶ ፣ ስታትስቲክ ወይ ኣሃዛዊ ገምጋም ፣ ቁጠባን ተኽእሎታትን ክትመሃር ትኽእል። መታን ክሳብ ክንደይ ከምድኸኣልካን ከምትዝክርን ተፍተነሉ ከኣ ኣብ ነብሲ ወከፍ ኣርእስቲ ከኣ ካሁት ኣለዎ።
Matematikkbegreper
ኣብ ቁጽሪ ደማእከለ መዝገበ ቃላት ብኖስክን ብቋንቋ ኣደኻን፣ ኣብቲ ሰንጠረጅ ቋንቋ ምረጽ።
Matematiske begreper
ምስ ንዕዮታት ንኽትርዳእ ድሕግዙ ናይ ትንታነ ቃላትን ኣምራትን ተላለ።
Prosent
ብዛዕባ ሚእታዊት ፊልም ረአ፣ ካብ ፕሮጀክት ተዓጻጻፊ ምስርሕ ምምሃር።
Sandefjordskolen
ምልምማድ ንዕስሪታዊ ስርዓት እዞም ዝስዕቡ ኣሃዛት ብምምራጽ፡ 1,10,100,1000.
Statistikk
ብዛዕባ ስታትስቲክስ ፊልምታት ረአ፣ ካብ ፕሮጀክት ተዓጻጻፊ መስርሕ ምምሃር።
Tospråklig matematikk 8-10
ኣብቲ ድርብ ልሳናዊ ናይ ቁጽሪ ገጻት ናይ ተማሃሮ መስመር ብዙሓት ተንቀሳቓሲ ስእልታት ክትርኢ ትኽእል። ብዛዕባ ኣሃዛት ፣ ጉዚ ፣ ሚእታዊት ፣ ኣልጅብራ ፣ ተመሳሳልነትን ፎርሙላታትን ፣ ዓቐን ፣ ጂኦሜትሪ ፣ ግራፍን ተዛምዶን ፣ ፣ስታትስቲክ ፣ ተኽእሎታትን ቁጠባን ክትመሃር ትኽእል። ኣብቲ ዝርዝር ምርጫ ካብ መንጎ ኖስክ (ቡክሞል) ፣ ዓረብ ፣ ዳሪ ፣ ፓሽቶ ፣ ኩርማንድጂን ትግርኛን ክትመርጽ ትኽእል።
Atomer og molekyler
መእተዊ ጽሑፍ ብዛዕባ ኣቶማትን ሞልክዩላትን።
እቲ ጽሑፍ ተተርጒሙ ኢዩ።
Filmer om klima
ሓጸርቲ ፊልምታት ብዛዕባ ክሊማ ብኖስክን ብቋንቋ ኣደኻን ተዓዘብ፣ ዕዮታት ስራሕ።
Førstehjelp 1-4
ፈርስት የልፕ- (ቀዳማይ ረዲኤት) ብኸመይ ሂወት ከተድሕን ከምትኽእልን ቀዳማይ ረዲኤትን ተማሃር።
Førstehjelp 5-10
ፈርስት የልፕ- (ቀዳማይ ረዲኤት) ብኸመይ ሂወት ከተድሕን ከምትኽእልን ቀዳማይ ረዲኤትን ተማሃር።
Grip Fagnettsted
ግሪፕ መርበብ ዓይነታት ትምህርቲ- ምንጪ ንመጽሓፍቲ ግሪፕ ኣብ ስነፍልጠት ፣ ጂኦግራፊን ቁጽርን ብሓንሳብ ኣብ ሓደ ቦታ።
Lumbrikus
ኤለክትሮኒካዊ መምሃሪ ምንጪ ጆግራፊ። ብሶማል፣ ትግርኛ፣ ዓረብን ኖስክን ዛንታታት ስማዕን ኣንብብን።
Naturfag
ብዛዕባ ድተፈላለዩ ኣርእስታት ጆግራፍ ብመልክዕ ጽሑፍን ንዕኡ ድገልጹ ቀለልቲ ሕየዋን ተማሃር። እቲ ጽሑፍ ብቡክሞልን ኒኖስክን ጥራይ ኢዩ።
Naturfag VGO
ኣብ ናይ ተማሃሮ መስመር ወይ ቻነል ፊልምታት ፣ ጽሑፋት ከምኡውን ናይ ስነፍልጠት ዕዮታትን ትረክብ።
Naturområder
ናቱር ኦምሮደ- መእተዊ ጽሑፍ ብዛዕባ ኣብ ምድሪ ድርከቡ ድተፈላለዩ ባህርያዊ ከባቢታት። እዚ ጽሑፍ ናብ ድተፈላለየ ቋንቋታት ተተርጒሙ ይርከብ።
Periodesystemet og grunnstoffer
መእተዊ ጽሑፍ ንፐርዮዲክ ሲስተምን መሰረታዊ ግዛዓትን።
እቲ ጽሑፍ ተተርጒሙ ኢዩ።
Prismeeffekter og brytning av lys
En innføringstekst om prismeeffekter og brytning av lys. Teksten er oversatt til forskjellige språk.
Skyatlas
ስካይ ኣትላስ ብትግርኛ
Zanzu
ብዛዕባ ኣካላት ተማሃር፣ ምስ ሓደስቲ ቃላት ተላለ ስእልታት ድማ ተጠቐም።
BBC
ኣብዚ መደብ እዚ፣ 30 መደባት ብቪድዮ ዝተሰላሰሉ፣ ቃላትን ከምኡ ድማ ሰዋሱን ንታሕተዋይ ማእከላይ ደረጃ ዝተዳለዉ ይርከብ።
Engelsk 8-10
ኣብቲ ናይ ቋንቋ እንግሊዝ ገጻት ናይ ተማሃሮ መስመር ተንቀሳቓሲ ስእልታት ክትርኢ ከምኡውን ብዛዕባ ዲሞክራሲ ፣ ደቂ ሰባት ፣ ጥዕናን ነገራት ብኸመይ ከምድሰርሑን ክትመሃር ትኽእል።
Engelsk grammatikk
ዕዮታት ሰዋስው እንግሊዝ ምስ መልሱ፣ ብ PDF መልክዕ’ውን ክወርድ ይከኣል።
Engelsk på elevkanalen
ምስ ቋንቋ እንግሊዝን መራኸብን ፡ ዓለማዊ ብድሆታትን ትምህርትን ስራሕን ድኣመሰሉ ኣርእስታት ድተእሳሰሩ ጽሑፋት ብእንግሊዘኛ ኣንብብ።
Exploring English
ጽሑፋት ጸሓፍ፣ ዕዮታት ሰዋስው ከኣ ስራሕ። ኣብ ጠቐምቲ ቃላትን ኣገላልጻን ትዕዝብቲ ውሰድ።
First Contact
መሰርታዊ ቋንቋ እንግሊዝ፣ ኣፕ (app) ን ኣፕል ላፕቶፕ ምስ ፊልምታት፣ ናይ ድምጺ ፋይላትን ዕዮታትን።
First Contact
መሰረታዊ ቋንቋ እንግሊዝ፣ ንሞባይልን ኮምፒተራትን ድኸውን ኣፕ ምስ ፊልምታት፣ ናይ ድምጺ ፋይልን ዕዮታትን።
Global digital library engelsk
ካብ መላእ ዓለም ፣ ብቋንቋ እንግሊዝ ድተጻሕፉ ዛንታታት ደለዎም መጻሕፍቲ ኣንብብ። ደረጃ ምረጽ።
Grip 1 engelsk- gratis tilgang
ግሪፕ 1 ቋንቋ እንግሊዝ ንግዚኡ ንኹሉ ክፉት ኢዩ።


text:
1 ኣብርሃም ድማ መሊሱ ቄጡራ ዝስማ ሰበይቲ ኣእተወ።
2 ንሳ ኸኣ ንዚምራንን ዮቅሻንን ሜዳንን ሚድያንን ይሽባቅን ሹኣሕን ወለደትሉ።
3 ዮቅሻን ድማ ንሸባን ዴዳንን ወለደ። ደቂ ዴዳን ከኣ ኣሹሪምን ለጡሺምን ለኡሚምን እዮም።
4 ደቂ ሚድያን ድማ ኤፋን ኤፌርን ሓኖክን ኣቢዳዕን ኤልዳዕን እዮም። እዚኣቶም ኵሎም ደቂ ቄጡራ እዮም።
5 ኣብርሃም ድማ ኵሉ ዘለዎ ንይስሃቅ ሀቦ።
6 ነቶም ውሉድ ኣንስቲ ወሰኑ ንኣብርሃም ግና ኣብርሃም ህያባት ሂቡ፡ ገና ብህይወቱ ኸሎ፡ ካብ ወዱ ይስሃቅ ንሸነኽ ምብራቕ ኣቢሉ ናብ ምድሪ ምብራቕ ሰደዶም።
7 ኣብርሃም ዝነበሮ ዘመን ዓመታት ህይወቱ ኸኣ እዚ እዩ፡ ሚእትን ሰብዓን ሓሙሽተን ዓመት።
8 ኣብርሃም ድማ ጽቡቕ እርግና ኣሪጉ ዕድመ ጸጊቡ ትንፋሱ ወጸት ሞተውን፡ ናብ ህዝቡ ኸኣ ተአከበ።
9 ደቁ ይስሃቅን እስማኤልን ድማ ኣብታ ኣብ ግራት ኤፍሮን ወዲ ጾሓር ሔታዊ፡ ኣብ መንጽር መምሬ ዘላ በዓቲ ማኽጴላ ቐበርዎ።
10 ኣብታ ኣብርሃም ካብ ደቂ ሔት እተሻየጣ ግራት፡ ኣብርሃምን ሰበይቱ ሳራን ኣብኣ ተቐብሩ።
11 ኰነ ድማ፡ ድሕሪ ሞት ኣብርሃም ንወዱ ይስሃቅ ኣምላኽ ባረኾ። ይስሃቅ ከኣ ኣብ ብኤር-ሓላይ-ሮይ ይቕመጥ ነበረ።
12 ውለዶ እስማኤል ወዲ ኣብርሃም፡ ኣጋር፡ እታ ግብጻዊት ግዝእቲ ሳራ፡ ንኣብርሃም ዝወለደትሉ፡ እዚ እዩ፡
13 ስማት ደቂ እስማኤል በብስሞም ኣብ ወወለዶኦም እዚ እዩ፡ በዅሪ ወዲ እስማኤል ነባዮት፡ ድማ ቄዳርን ኣድብኤልን ሚብሳምን፡
14 ሚሽማዕን ዱማን ማሳን፡
15 ሓዳርን ቴማን፡ የጡር፡ ናፊሽ፡ ቄድማ ኸኣ።
16 እዚኣቶም ደቂ እስማኤል እዮም፡ እዚ ድማ እዩ ስሞም በብዓዶም፡ በብሰፈሮም፡ ዓሰርተው ክልተ መሳፍንቲ ነንህዝቦም።
17 ዓመታት ህይወት እስማኤል ድማ ሚእትን ሰላሳን ሾብዓተን ዓመት ኰነ። ትንፋሱ ወጸት እሞ ሞተ፡ ናብ ህዝቡ ኸኣ ተአከበ።
18 ካብ ሓዊላ ኽሳዕ እታ ኣብ መንጽር ግብጺ ዘሎ ሹር፡ በታ ንኣሶር እተእቱ፡ ሰፊሮም ነበሩ። ኣብ መንጽር ኵሎም ኣሕዋቱ ሰፈረ።
19 ወለዶ ይስሃቅ፡ ወዲ ኣብርሃም፡ ድማ እዚ እዩ፡ ኣብርሃም ንይስሃቅ ወለደ፡
20 ይስሃቅ ድማ ንርብቃ፡ ጓል ቤቱኤል እቲ ሶርያዊ በዓል ጳዳን-ኣራም፡ ሓብቲ ላባን እቲ ሶርያዊ፡ ንሰበይቱ ኼእትዋ ኸሎ፡ ወዲ ኣርብዓ ዓመት ኰይኑ ነበረ።
21 ይስሃቅ ድማ፡ ሰበይቱ ርብቃ መኻን ነበረት እሞ፡ ምእንትኣ ንእግዚኣብሄር ለመነ። እግዚኣብሄር ከኣ ተለመኖ፡ ሰበይቱ ርብቃ ድማ ጠነሰት።
22 እቶም ቈልዑ ኸኣ ኣብ ማሕጸና ይዳፋፍኡ ነበሩ። ሽዑ ንሳ፡ ከምዚ ኻብ ኰነ ደኣ፡ ንምንታይ እነብር አሎኹ፧ በለት። ንእግዚኣብሄር ክትሓትት ድማ ኸደት።
23 እግዚኣብሄር ከኣ በላ፡ ኣብ ማሕጸንኪ ኽልተ ህዝቢ አለዉ፡ ካብ ከርስኺውን ክልተ ህዝቢ ኺፋላለዩ እዮም። እቲ ሓደ ህዝቢ ኻብቲ ኻልኣይ ህዝቢ ኺብርትዕ እዩ። እቲ ዓብዪ ነቲ ንእሽቶ ኺግዛእ እዩ።
24 ክትወልድ ኣዋርሓ ምስ በጽሔ ድማ፡ እንሆ፡ ኣብ ማሕጸና ማንታ ነበሩ።
25 እቲ ቕድም ዝወጸ ቐይሕ፡ ኵለንትናኡ ኸኣ ጸጕሪ ማቕ ዚመስል ነበረ። ስሙ ኸኣ ኤሳው ኣውጽኡሉ።
26 ድሕርዚ ድማ ሓዉ ወጸ፡ ኢዱ ኸኣ ኵርዅረ ኤሳው ሒዛ ነበረት፡ ስሙ ድማ ያእቆብ ተባህለ። ንሳ ኽትወልዶም ከላ ኸኣ፡ ይስሃቅ ወዲ ስሳ ዓመት ኰይኑ ነበረ።
27 እቶም ቈልዑ ድማ ዐበዩ። ኤሳው ሃድን ዚፈልጥ ሰብኣይ መሮር ኰነ። ያእቆብ ከኣ ኣብ ድንኳን ዚነብር ህዱእ ሰብኣይ ኰነ።
28 ይስሃቅ፡ ስጋ ሃድን መቂርዎ ነበረ እሞ፡ ንኤሳው ይፈቱ ነበረ። ርብቃ ግና ንያእቆብ ትፈቱ ነበረት።
29 ያእቆብ ጸብሒ ኺሰርሕ ከሎ፡ ኤሳው ደኺሙ ኻብ መሮር አተወ።
30 ሽዑ ኤሳው ንያእቆብ፡ ደኺመ እየ እሞ፡ በጃኻ ካብዚ ቐይሕ ጸብሒ ኣብልዓኒ፡ በሎ። ስለዚ ስሙ ኤዶም ተባህለ።
31 ያእቆብ ከኣ፡ ሎሚ ብዅርናኻ ሽጠለይ፡ በሎ።
32 ኤሳው ድማ፡ እንሆ፡ ኣነ ኽመውት ኢለ አሎኹ፡ እዛ ብዅርናኸ ንምንታይ እያ፧ በለ።
33 ያእቆብ ከኣ፡ ሎሚ ምሓለለይ፡ በለ እሞ መሐለሉ፡ ብዅርናኡውን ንያቆብ ሸጠሉ።
34 ያእቆብ ድማ ንኤሳው እንጌራን ጸብሒ ብርስንን ገይሩ ሀቦ። ንሱ ድማ በሊዑን ሰትዩን ተንስኤ ከደውን። ኤሳው ንብዅርናኡ ኸምዚ ገይሩ ነዐቓ።
Result not found!
No valid results were found for your search. Try refining your search using the above form.
Search again using the above filed or click blow button to see Bible book name list...


text:
ኩባንያ መጓዓዝያ ሓራት፡ ኣገልግሎቱ ንምስፋሕ ብዕቱብ ይሰርሕ ከምዘሎን፡ ኣብ ንጡፍ ስራሕ ብዘለዋ 370 ኣውቶቡሳት – ን75 ሚእታዊት ካብ ዓድታት ሃገርና ኣገልግሎት ኣብ ዝህበሉ ደረጃ ከምእተበጽሐን፡ ሓላፊ’ቲ ኩባንያ ብሪጋደር ጀነራል ብርሃነ ጸሃየ ገሊጹ።
ኣገልግሎት መጓዓዝያ፡ ሓደ ካብ’ቶም መንግስቲ ቀዳምነት ሂቡ ገዚፍ ወፍሪ ዝገብረሎም ዘሎ ጽላታት ምዃኑ ዝጠቐሰ ብሪጋደር ጀነራል ብርሃነ፡ ኩባንያ ሓራት፡ ኣብ ዞባ ማእከል 51፡ ደቡብ 56፡ ዓንሰባ 11፡ ጋሽ-ባርካ 15፡ ሰሜናዊ ቀይሕ ባሕሪ 12፡ ኣብ ደቡባዊ ቀይሕ ባሕሪ ድማ 2፡ ብጠቕላላ 147 መስመራት ብምኽፋት ኣገልግሎት ይህብ ከምዘሎ ሓቢሩ።
ካብ ኣስመራ ጥራይ ዝብገስ ዝነበረ ኣገልግሎት መጓዓዝያ ሓራት፡ ኣብ’ዚ እዋን’ዚ ኣብ 6 ዞባታት ሃገርና ብዝዝርጋሕ 19 መዋፈሪ መደበራትን 14 ንኡሳን መደበራትን – መዓልታዊ ንኣስታት 18 ሽሕ ህዝቢ ኣገልግሎት ከምዝህብ፡ ብሃገር ደረጃ ተሪፈን ንዘለዋ ዓድታት ንምብጻሕ ድማ ብካርታ ተሳኢሉ ይስራሓሉ ከምዘሎ ብምሕባር፡ ህዝቢ ጀሚርዎ ንዘሎ ምጽራግ ጽርግያታት ክደፍኣሉ ኣዘኻኺሩ።
ንክፍሊት ብዝምልከት፡ እቲ ብሚኒስትሪ መጓዓዝያን መራኸቢታትን ብዝወጸ ኣዋጅ መሰረት ዝተሰልዐ ዋጋታት ኩሉ – ርትዓዊ ምዃኑ ብምሕባር፡ ተገልገልቲ ነተን ኣውቶቡሳት ብጽፈትን ጽሬትን ክሕዙወን ተላብዩ።
“ቲኬታት ሓራት ኢድ እናበዝሖ፡ ብተዓጻጻፊ ዋጋ ይሽየጥ ኣሎ” ንዝብል ቅሬታ ህዝቢ – ብሪጋደር ጀነራል ብርሃነ፡ ከምተርእዮ ከምዝነበረ፡ ኣብ’ዚ እዋን’ዚ ግን ብዝካየድ ዘሎ ጥቡቕ ምቊጽጻርን ምክትታልን ከምእተገትአ ገሊጹ።


text:
Mönsterås
ናይ መጠረሽታ ዝተሓደሰሉ፡ 27 11 2020
መንስተሮስ ኣብ ገምገም ባሕሪ ዚርከብ ኣርኪፐላጎ ዘለዎ ኮምዩን እዩ።ኣልስተሮንን አማንን ብማእከል እቲ ኮምዩን ብምሕላፉ ነቲ ከባቢ የጸብቖ።
ሓበሬታ ብዛዕባ ምምሕዳር ከተማ
ብዝሒ-ህዝቢ13,488
ስፍሓት መሬት941 ኪሜ²
ርሕቐት ካብ ዓበይቲ ከተማታት
- Kalmar 46 ኪሜ
- Växjö 125 ኪሜ
- Karlskrona 130 ኪሜ
ብመሰረት ናይ ሽወደን ናይ ቍጠባ ጸብጻብ ሞስተሮስ ኮምዩን ኣብቲ ቦታ ዝበለጸ ናይ ንግድን ኢንዱስትርን ሃዋህው ይርከቦ። ኣብቲ ኮምዩን ሓምሽተ ከተማታት ኣለዋ፡ ኣብአን ድማ ንድሌታት ህጽናት ዘማልእ ናይ ህጻናት ክንክንን ቤትትምህርትን ኣሎ። ኣብ ሞንስተሮስ ኣብ ክንክን ህጻናት ብዙሕ ምጽባይ የለን ከምኡውን ኣብ ምርካብ መንበሪ ኣባይቲ። ናብ ካልማን ኦስካርስሃምን ጽቡቕ ናይ ኣውቶቡስ ኣገልግሎት ኣሎ ናብ ስቶክሆልምውን ቀጥታ ኣውቶቡስ ኣሎ።
መንበሪ-ገዛ
እቲ ናይ ሞስተሮስ ትካል ክራይ ኣባይቲ እቲ ዝዓበየ ናይ ገዛውቲ ኣከፋፋሊ እዩ።ንሱ 1350 ገዛውቲ የካሪ። እቲ ገዛውቲ ኣብ ፍሊስየርድ፡ ኦለ፡ ሞንስተሮስ፡ ቲመርናበን ብሉምሰተርሞላ ይርከብ።
መታን ንኤስኤፍኢን ክንክን ህጻናትን ቤትጽሕፈት ዕዮን ኪቐርቦም፡ ንስደተኛታት ኣብ ማእከል ከተማ ኢና ገዛ እንደልየሎም።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ዓረብ፡ ካረን (በርማ)፡ ዳሪ፡ ሶራኒ፡ ኣልባንያ፡ ሶማሊ
ማሕበራትን ምትእኻባትን
ኣብ ሞንስተሮስ ሓያሎ ናይ ክርስትያን ማሕበራት ከምኡውን ሽወደናዊት ቤትክርስትያን ኣሎ። ናይ እስላም ማሕበርው ኣሎ።
ኣብ ሞስተሮስ ብዙሓት እተፈላለያ ማሕበራት ኣለዋ።
ኣብቲ ከባቢ ብቐረባ እንታይ ይርከብ
ኣብኡ እተፈላለየ ናይ መግቢ ድኳናት፡ ኔቶ፡ ኩፕ/ኮንሱምን ኢካን ኣሎ። ከምኡውን ኣብቲ ኮምዩን ናይ ዘገልገለ ኣቕሑ ድኳን ኣሎ። ኣብኡ ናይ ስደተኛታት መቐበሊ ዝኾነ ናይ ሕብረተሰብ ቤትጽሕፈት፡ ቤትጽሕፈት ዕዮን ክልተ ባንክን ኣሎ። ኣብ ኩለን እተን ሓሙሽተ ከተማታት ቤትንባብ ኣሎ። እቲ ናይ ሞስተሮስ ግን ሓዲስ እዩ። ኣብ ሞስተሮስ ብዙሕ ናይ ክዳውንቲ ድኳናት ኣሎ። ኣብ ካልማር ኢከያ ኣሎ። ካልማር ካብ ሞስተሮስ ኣስታት 45 ኪሎመተር ንደቡብ እዩ።
ኣገልጎት ክንክን ወይ ሕብሐባ ቆልዑ
ኣብተን ሓሙሽተ ከተማታት ናይቲ ኮምዩን ክንክን ህጻናት ኣሎ። እቶም ህጻናት ቅድሚ ትምህርቲ ኮነ ድሕሪኡ ወለዶም ኪሰርሑ ከለዉ ዚዘናግዑሉ ቦታ ኣለዎም። ናብ ክንክን ህጻናትን ናብ ቤትትምህርቲ ህጻናትን ንምእታው ብዙሕ ምጽባይ የለን።
መባእታ ኣብያተ ትምህርትን ካልኣይ ደረጃ ኣብያተ ትምህርትን
ናይ ሞንስትሮስ ኮምዩን ነቶም ህጻናት ብውሕስነት ዘለዎ መገድን ብሩህ ተስፋን ከምኡውን ኣብ ደሞክራስያዊ ሃውህው ብድሆታ ንኺምክቱን ይጽዕር።
ራኢና ከምዚ ዚስዕብ እዩ፣
- እቶም ህጻናትን ተመሃሮን ብድሌቶምን ዝሓለፈ ተመክሮኦምን ምኻድ
- ኩሉ ህጻንን ተመሃራይን ዕላማኡ ኪወቅዕ፡ ንትምህቱ ኪጸልዎን ሓላፍነት ኪወስደሉን
- እቶም ህጻናትን ተመሃሮን በቲ ድሌታቶም ኪምዕብሉ ብማለት ብቑዓት መምህራን ብቑዕ ናይ ትምህርቲ ሃውህውን ምፍጣር
መባእታ ኣብያተትምህርቲ ኣብ ኦለም፡ ቲመርናበን፡ ፍሊሰሪድ፡ ብሉምስተርሞላን ሞስተሮስን ይርከብ። ላዕለዋይ ደረጃ ኣብ ብሉምስተርሞላን ሞንስተሮስን ይርከብ፡ ዪምናስዩም ድማ ኣብ ሞስተሮስ።
ዕድላት ትምህርቲ
ኣብቲ ኮምዩን ውልቃዊ ናይ ትምህርቲ መደባት እተውጽኣሉ ኮምቩክስ ኣሎ። ኣብኡ ኤስኤፍኢ ከምኡውን ኣብቲ ናይ ሞስተሮስ ላዕለዋይ ቤትትምህርቲ ናይ ርሑቕ ትምህርቲ ኣሎ። ኣብቲ ኮምዩን፡ ሰርቩክስ እውን ኣሎ።
ኣብ ካልማር ካብ ሞስትሮስ በጺሕካ እትምለሰሉ ሊነ ዩኒቨርሲቲ ኣሎ።
ኣገልጎት ጥዕና
ኣብ ሞስተሮስን ብሉምስተርሞላን ማእከል ጥዕና ኣሎ። ኣብ ሞስተሮስ ድማ ናይ ኣደታት ክሊኒክ፡ ናይ ናይ ህጻናት ክሊኒክ ከምኡውን ህዝባዊ ናይ ስኒ ሕክምና ኣሎ። ኣብ ኦስካርሃምንን ካልማርን ሆስፒታል ኣሎ።
ናይ ቋንቋ ድግፍ-ተርጓሚ ምርካብ
ምስ ሰበስልጣናትን ክንክን ህጻናትን ኣብያተትምህርትን ኣብ እትራኸበሉ ግዜ ተርጓማይ ናይ ምርካብ ተኽእሎ ኣሎ።
ኣገልግሎት መጎዓዝያ
ኣብ መንጎ ካልማርን ብሉምስተርሞላን መደበኛ ናይ ባቡር ኣገልግሎት ኣሎ። ካብ ካልማርን ኦስካርሃምንን ናብተን ሓሙሽተ ከተማታት ዝኸዳ ኣውቶቡሳት ኣለዋ። ካብ ሞንስተሮስ ናብ ስቶክሆልም ቀጥታ ናይ ኣውቶቡስ ኣገልግሎት ኣሎ። ካብ ናይ ካልማር ሰንትራል ስተሽን ናብ ማልመ፡ የተቦርይን ካልእ ዓበይቲ ከተማታትን ናይ ባቡር ኣገልግሎት ኣሎ።
ስራሕን ትካላት ናይ ምምስራት ተኽእሎታትን
ብመሰረት ናይ ሽወደን ቁጠባዊ ጸብጻብ ሞስትሮስ ኮምዩን ብሉጽ ናይ ዋኒናት ሃዋህው ኣለዋ።
ነዚ ድማ እቲ ኣብ መንጎ ኮምዩንን ቁጠባዊ ህይወትን፡ ከምኡውን ኣብ መንጎ እተን ዋኒናት ዘሎ ምትሕብባር እዩ። ናይ ዋኒን ዓወት ናይ ምዕባለን ብልጽግናን ቅድመኩነት እዩ።
ናይ ዋኒን ሃዋህው ኪብሃል ከሎ እቲ በዓል ዋኒንን እቲ ተበሓላታይን ኣብቲ ሕብረተሰ ዚጓነፎ ናይ ኣመለኻኽታን መምርሕን ትካልን ፍልጠትን ድምር እዩ።
ኣብቲ ኮምዩን ቁጠባዊ ህይወት ንምድንፋዕ ንጽዕር።
ራኢና፤ ሞንስተሮስ ብትካላትን ውልቀ ሰባትን፡ ንጥፈታት ንኸተካይደላን ንኽትነብራን ከም ኣዚያ ሰሓቢት ኮሙን ኮይና ክትርዳእ ኣለዋ። ናይዚ ከባቢ ዓበይቲ ወሃብቲ ስራሕ፡ ኣብ ካልማርን ኦስካርሃምን ሆስፒታልን ማእከል ጥዕናን ዘለዎ ናይ ካልማር ዞባ እዩ። ኣብ ኦስካሽሃምን ዝርከብ ስካኒያ (ፋብሪካ ማኪና) ዓቢ ወሃብ ስራሕ እዩ፣ ከምኡ'ውን ሶድራ ሰል ኣበ (ናይ ዱርን ውጽኢት ዕንጸይትን ፋብሪካ)። ሞስተሮስ ኮምዩን ኵሉ ካብ ምስ ክንክን ጥዕናን ሓልዮትን ክሳብ ናይ ህጻናት ሓልዮትንን ቤት ትምህርትን እቲ ዝዓበየ ወሃብ ስራሕ እዩ።
ናይ ውልቅኻ ትካል ምኽፋት
ናይ ሞስተሮስ ኮምዩን ኣብቲ እትገብሮ ጻዕሪ ኪሕግዘካ እዩ። ብዛዕባ ቁጠባ፡ ዕዳጋ፡ ኣውዲትን ቀረጽን ኣድላዪ ሓበሬታ ኪህበካ እዩ። እቲ ኮምዩን ምስ ኣልሚ ፎረታግ ፓርትነር ALMI Företagspartner AB ኮይኑ እዩ ዝተሓባበረካ።
ናይ ሞስተሮስ ኡትቨክሊን፡ ሙኣብ፡ Mönsterås Utvecklings AB, Muab ጽኑዕን ሓያልን ዋኒን ንምፍጣር ዝተሓባበሩ ናይቲ ኮምዩን ትካላት እዮም።


text:
ቋንቋ ፈረንሳ (ደረጃ A2) ምጽናዕ
ምስ ፎርማስዮን A2 ኦፊ OFII
እንታይ ኢዩ?
እዚ ነጻ ዝኾነ ናይ 100 ሰዓታት ናይ ትምህርቲ ሰልጠና ናይ ደረጃ A2 du CECRL (ናይ ኣኤውሮጳ ደረጃ ዝሓለወ ብቕዓት ዘለዎ ) ናይ ኦራልን ጽሑፍን ዝህብ እዩ። ዕላምኡ ድማ ኣብ መዓልታዊን ሞያዊን ናብራኹም ርእስኹም መታን ክትክእሉ እዩ።
i ኣገዳሲ ሓበሬታ! እዚ ሃገራዊ ኮንትራት እዚ ንምሕላፍ ፣ ክትምዝገቡ እንከለኹም (እቲ ዝወሃብኩም ነይ ስልጠና ሰዓታት ቁጽሪ ክንገረኩም እዩ).
ንመን ኢዩ ፧
ዞባ\ ዴባርትሞ
ናይ 100 ሰዓታት ስልጠና
ዞባ\ ዴባርትሞ
ናይ 100 ሰዓታት ስልጠና
ስለምንታይ እዩ እዚ ጉዳይ ኣገዳሲ ኾይኑ፧
ብነጻ ተመሃሩ
እዚ ስልተና እዚ ፣ ናይ ደረጃ ክእለት ብ ዝወሃብ እዩ CECRL.
ኣብ ውልቃዊ ይህወት ዝጠቕም
ምስ ዝተፈላለዩ ኣገባባት ናይ ኣመሃህራ ዝሰማማዕ
ምእንቲ ምጽሓፍን ንባብ ክትእሉ
እዚ ስልጠና እዚ ምእንቲ ናይ ምጽሓፍን ምዝራብን ብቕዓትኩም ንኽዓቢ ይሰርሕ።
ብ ኸመይ ኣብርክቶይ ይሳተፍ
ብ ቴለፎን
እዚ እዩ ቁጽርና 03.81.82.21.75
ኢመይል
ኣድራሻና
contact@frateformation.net


text:
ወፈራ ኣብ ስፖርት ኖርወይ ልዑል ኣገዳስነት ዘለዎ ባእታ እዩ፡ ብዘይ ወፈራን ወለንታዊ ስራሕን ጋንታታት ስፖርት ክነካይደን ኣጸጋሚ ምኾነ ኔሩ። ወለድን ካልኦት ብወለንትኦም ዝነጥፉ ሰባትን ኣብ ናይ ከባቢኦም ክለባት ክሳተፉ ልሙድ ተርእዮ እዩ፡ እዚ ድማ ብዝተኻእለ መጠን ብዙሓት ቆልዑ ኣብ ዝፈትዉዎ ንጥፈታት ክሳተፉ እጃሙ የበርክት እዩ። ከም ወለንታዊ ተሳታፋይ ምምዝጋብ ብዙሕ ኣወንታዊ ሸነኻት እዩ ዘለዎ፡ ሰለዚ ክትሓስበሉ ይግበኣካ።
ሰውነት ስፖርት ኖርወይ ብዙሕ ኣካላት ዘጠቓላለ እዩ፡ ይኹን ደኣ እምበር ወፈራ ልቢ ናይዚ ሰውነት ከምዝኾነ ዘማትእ ኣይኮነን። ጋንታታት ስፖርት ብወለድን ካልኦት ብወለንትኦም ዝሳተፉ ግዱሳትን እየን ዝካየዳ። ገሊኦም ኣሰልጠንቲ ክኾኑ ይደልዩ፡ገሊኦም ከኣ መራሕቲ ጋንታ ወይ ተወካሲ ኣካል ወለዲ ክኾኑ ይደልዩ። ወለዲ ኣብ ኖርወይ ከም ወለንታዊ ተሳተፍቲ ክነጥፉ ልሙድ ተርእዮ ኮይኑ ኣብ ክለብ ደቆም እጃሞም ከበርክቱሉ ዘኽእሎም ጽቡቕ ዕድል እዩ ድማ። ዝበለጸ ሸነኽ ወፈራ ዝበዝሑ ቆልዑን መንእሰያትን ኣብ ውዱብ ስፖርት ክሳተፉ ዘኽእሎም ምዃኑ እዩ።
ማዕረ እዚ ኣገዳስነት ዘለዎ ድማ እዚ ወፈራ ንቆልዑ ጥራሕ ኣይኮነን ዝጠቕሞም። ካልእ ኣወንታዊ ሸነኹ ምስ ካልኦት ክትላለ ዘኽእለካ ምዃኑ እዩ፡ ከምኡውን ሓባራዊ ዕላማ ንምውቃዕ ብሓባር ምስራሕ ትርጉም ሓዘል ኮይኑ ክስመዓካ ይኽእል ብምዃኑ። ገሊኦም ሓደስቲ ሰባት ብምልላዮም ናይ ስራሕ ዕድላት ክኸፍተሎም ይኽእል እዩ። ኣብዚ ሃገር ሓደስቲ ንዝኾኑ ሰባት ማሕበራዊ መርበቦም ከስፍሑ ከለዉ ቋንቋ ክለማመዱን ምስ ባህልን ልምድትታትን ኖርወይ ክላለዩን ዕድል ይረኽቡ። ወፈራ ምስራሕ መብዛሕትኡ ግዜ ምስ ካልኦት ሰባት ከምትሕወስ ስለዝገብር ኣብቲ ክለብ ዘለካ ስምዒታትን ናተይ ትብሎ ቦታ ክኾነልካን ኣብ ምብርታዕ እጃሙ የበርክት እዩ። ክሳብ ክንደይ እጃምካ ከተበርክት ትኽእል፡ እንታይ ክግበር ኣለዎ ንዝብል ካብ ስፖርት ናብ ስፖርት ከምኡውን ካብ ክለብ ናብ ክለብ ይፈላለ እዩ።
ወፈራ ወለንታዊ ስራሕ ኮይኑ ወለዲ ነታ ጋንታን ክለብን ንምሕጋዝ ክሳተፉዎ ኣሎዎም። ብዙሓት ክለባት ናይ ገዛእ ርእሰን መለማመዲ ሜዳን ኣዳራሻት ክለብን ኣለወን፡ እዚ ድማ ክጽገንን ክካየድን ገንዘብ ይሓትት እዩ። ኣበርክቶ ወፈራ ወለዲ ንደቆም ክኸፍሉዎ ዘለዎም ርእሰ-ብጽሒት ኣብ ምቕናስ ውን ተራ ይጻወት እዩ። ንኣብነት ሓንቲ ጋንታ ኣብ ካልእ ክፋል ናይዚ ሃገር ኣብ ውድድር ወይ እንግዶት ክትሳተፍ ኣጸቢቑ ዝሓሰረ ንክኸውን እጃሙ የበርክት እዩ።
መገሻ ብዙሕ ገንዘብ እዩ ዝሓትት፡ ንሕና ድማ ኩሉ ሰብ ገንዘቡ ይብዛሕ ይውሓድ ብዘየገድስ ክሳተፍ ኢና ንደሊ። ገንዘብ ትእክበሉ ዝተፈላለዩ ኣገባባት ክህልዉ ይኽእሉ እዮም። ሓደ ጭቡጥ ኣብነት ዝልወጥ ጠራሙዝ ምእካብ እዩ። እዚ ክግበር እንተደኣ ኮይኑ ጠራሙዝ ክእከብ ከምዝኾነ ጽሑፋዊ ሓበሬታ ዝጽሕፍ የድልየና፡ ከምኡውን እዚ ሓበሬታ ኣብቲ ጠራሙዝ ዝእከበሉ ቦታ ኣብ ሳጹናት ፖስጣ ክኣቱ ኣሎዎ። ድሕሪኡ ድማ ገሊኦም ምስቶም ቆልዑ ካብ ገዛ ናብ ገዛ እንዳኸዱ ኣብ መዓጹ ጭር ከብሉ ኣሎዎም፡ ኣብ መወዳእታ ድማ እቶም ጠራሙዝ ናብ ድኳናት ብመኪና ኣብጺሑ ዝልውጦምን ገንዘብ ዘውጽእን ሰብ የድሊ።
ምቑጻር ኣቕሓን ንብረትን ንባዕሉ ሓደ ካልእ ኣብነት እዩ። ድኳናት ኣብ ውሽጢ ሓደ ዓመት ኣቕሑተን ብዙሕ ግዜ ክቖጽሮኦ ኣለወን። ወለድን ዕድሚኦም ዝኣኸለ ቆልዑን ኣብ ድኳን ንገለ ሰዓታት ይሰርሑ፡ሽዑ እቲ ዝኽፈሎም ደሞዝ ናብታ ዝምልከታ ጋንታ ይኸይድ። ወፈራታት ኣብ ውሽጢ ክለባት እዩ ዝካየድ። ኣብ እንግዶታት ክሰርሑ፡ ቫፍለር፡ለስላሳ፡ቡን ዝሸጡ፡ ዝሽየጥ ምቁር ሕብስቲ ዝሰርሑ፡ ከም ጸሓፍቲ ዘገልግሉ፡ ዲፕሎማን መዳልያታትን ዝዕድሉን ካልእ ዕማማት ዝገብሩን የድልዩ እዮም። ብዙሕ ግዜ እቲ እንግዶት ቅድሚ ምጅማሩን ድሕሪ ምውድኡን ብዙሓት ክሳለጡ ዘለዎም ነገራት ውን ኣሎዉ።
ንጥፈታት ስፖርት ከም ወለንታዊ ማሕበር ኮይኑ ክቕጽል እንተኾይኑ ኩሉ ሰብ ብዝተፈላለዩ መገድታት ነታ ጋንታ ስፖርት ወለንታዊ እጃሙ ግድን እዩ ከበርክት ዘለዎ። ኣብ ልሙዳት ወፈራታት ምስታፍ ዘይጥዕመካ እንተኾይኑ ምስታ ጋንታ ስፖርት ብምዝርራብ ካልእ ክትገብሮ ትኽእል ነገራት እንተደኣ ሃልዩ ክትሓቶም ትኽእል ኢኻ። መግቢ ብምስራሕ፡መኪና ብምዝዋር፡ጉልበታዊ ስራሕ ብምስራሕ፡ ሕሳብ ብምግባር፡ ዕማማት ኣሰልጣኒ ብምዕማም ወዘተ ከ እጃምካ ከተበርክት ትኽእል ዶ፧ ክትሳተፍ ዘይትኽእል እንተኾይንካ ክትሳተፍ ከምዘይትኽእል ምሕባርን ካልእ ክትሕግዘሉ ትኽእል ግዜ መዓስ ከምዝኾነ ምሕባርን ኣገዳሲ እዩ። ምናልባሽ ገለ ጽቡቕ ሓሳባት ይህልወካ ይኸውን፡ ከምኡ እንተዳ ኮይኑ ምስ ኣሰልጣኒ ወይ ተወካሲ ኣካል ወለዲ ክትዘራረበሉ ኣገዳሲ እዩ።
ኣብ ወፈራ እጃምካ ኣበርኪትካ ምስ ወዳእካ ክትገልጾ ዘይትኽእል ጽቡቕ ስምዒት ከሕድረልካ እዩ። ንውላድካ ወይ ደቅኻ ጽዒርካሎም ጥራሕ ከይኣክል ነቲ ሕብረት ውን እጃምካ ኣበርኪትካ ኣለኻ ማለት እዩ።


text:
ቀ/ሚ መለስ ዜናዊ ኣብ ሞንጎ ህዝቢ ውጥረት ዘናኽሱን ኣብያተ ክርስቲያናት ዘባርዑን ብዙሕ ዘይፍለጡ ኣኽረርቲ ሙስሊማት’ዮ ክብሉ ከሲሶም።ኣቶ መለስ ብዛዕባ ዞባዊ ዘይምርግጋእ ሻቐለቶም ክገልፁ ከለው ከምቲ ኣብ ሰሜን ኣፍሪካ ዘጋጠመ ዓመፅ ኣብ ኢትዮጵያ ኣይልዓልን ይብሉ።
ቀዳማይ ሚንስቴር መለስ ዜናዊ ንከባቢ 20 ዓመታት ኣብ ስልጣን ዝፀንሐ ዘበነ ስልጣን ኢህወደግ ንኸብቅዕ ካብ ደገን ካብ ውሽጥን ፈተነታት ምህላዎም ከምዝርድኡ ይገልፁ።እንተኾነ ግን ይብሉ ምስ ሪፖርተራት ኣብዘካይድዎ ቃለ መጠይቕ ውልቀ መለኽቲ መንግስታት ሰሜን ኣፍሪካን ማእኸላይ ምብራቕን ኣጋጢምዎም ከምዘሎ ህዝባዊ ዓመፅ ኣብ ኢትዮጵያ ክልዓል ይኽእል እዩ ንዝብል ሪኢቶ ነፂግምዎ።
“ፈፂሙ ዘይክኣል እዩ።ከምኦም ዝበሉ ኩነታት ኣባና የለውን።እዚ ማለት ግን ኣይፍተንን ማለት ኣይኮነን” ኣቶ መለስ ዜናዊ።
እቶም ቀዳማይ ምንስቴር ተኸተልቲ ምስልምና ኣብዝበዝሕሉ ከባቢ ክልል ኦሮምያ ኣብ ቀረባ ንዝተፈፀመ ዓሰርተታት ኣብያተ ክርስቲያን ናይምንዳድ ስጉምቲ ሻቐሎቶም ገሊፆም።
ኣቶ መለስ ዜናዊ ነቲ ህውከት ብምልዓል ንኣኽራሪ ጉጅለ ክዋርጅ ኸሲሶም።
ብጠንቂ'ቲ ኣብ የመን ይካየድ ዘሎ ናይ ተቓውሞ ሰልፊ፣ሕግን ስርዓትን የመን ናይ ምፍራስ ሓደጋ እንተጋጢሙዎ ኣብታ ሃገር መደብሩ ዝገበረ ኣልቃይዳ ንኽስፋሕፋሕ ጥጡሕ ባይታ ክፈጥረሉን ኣልሸባብ ደገፍ ዝረኽበሉ ክኸውንን እዩ ኢሎም።
እቶም ቀዳማይ ምንስቴር ኣብ ሶማልያ ዝንቀሳቀስን ምስ ኣልቃይዳ ምትእስሳር ዘለዎን ጉጅለ ናዕበኛታት፣ብወታደራት መንግስትን ዓቀብቲ ሰላም ሕብረት ኣፍሪካን ይካየድ ኣብዘሎ መጥቓዕቲ፣ሰራዊት ኢትዮጵያ ናብ ሶማሊያ ተላኢኾም ንዝብል ኣበሃህላ ይነፅጉ።ኣብ ዶብ ምስ ሶማሊያ ይካየድ ኣብዘሎ ግጭት ኢትዮጵያ ምስታፋ ንዝሕብሩ ፀብፃባት ግን ኣወንታ ሂቦምሉ።


text:
ሓጻር መገሻ ተርኽቦ ሓደጋ ባርዕ ሓዊ ከተማ ዮቶቦሪ ሽወደን ወርሒ ጥቅምቲ 1998! 2ይ መወዳእታ ክፋል
ሓጻር መገሻ ተርኽቦ ሓደጋ ባርዕ ሓዊ ከተማ ዮቶቦሪ ሽወደን ወርሒ ጥቅምቲ 1998
ካልኣይ መወዳእታ ክፋል
”ሓድነት ህዝቢ ሰናይ ጥዑም መቐረት ሂወት ዘለዎ’ዩ”
ኣብ’ቲ መጀመሪያ ጉዕዞ ክንብገስ ከለና ዝሓተትክዎ ሕቶ ክምለሰለይ ምኳኑ ዝነገረኒ መኻይደይ ኤርትራዊ፡ ቁርሱ እንዳበልዐ፡ እዘን 13 ኣውቶቡሳት ብማሕበረ ኮም ኢራናውያን ኣብ ሽወደን ከም ዝተዳለዋን፡ እቲ ኩሉ ንገያሾ ዝተቀረበ መግቢ ከኣ፡ በቶም ንቀብሪ ክገሹ ግዜ ዘይረኸቡ ኢራናውያን ዝተወፈየ ምንባሩ ክገልጸለይ ጀመረ። ገረመኒ፡ ኣመስገንኩን።
ኣብ’ቲ ቦታ ካብ ንመጽእ ኣብ ውሽጢ 20 ደቓይቕ ዘይመልእ ቁጽሩ ኣስታት 1300 ዝኸውን ገያሻይ ቦትኡ ሒዙ ክብገስ ዝተገብረ መደብ ጥርኑፍን ውሕልሉን ምንባሩ ተዓዘብኩ።እዚ 63 መንእሰያት ግዳያት ሓደጋ ባርዕ ሓዊ ግዳያት ዝኾኑ ቀብሪ ዘዳለወ ማሕበር ኢራናውያን ኣብ ሽወደን ምንባሩ ኣጸቢቐ ፈለጥኩን ተረዳእኩን።
ኣብ ጉዕዞ መደባት ሓደብ ብሓደ ክገልጹ እንከለዉ፡ ኣብ’ዚ ጉዕዞ ሓሙሽተ ሰዓታት፡ ንዕርፈሉ ቦታታት ክህልወና ዝኽእል ግዜ ዕረፍቲ ነፍሲ ወከፍ ሓላፍነት ወሲዱ ንዝተዋህቦ ግዜ ብግቡእ ክጥቀመሉ፡ ልዕሊ ኩሉ ነቲ ዝተበገስናሉ መደብ ከነዕውት ኣብ ግዜ ክንበጽሕ ዝሕብር ነበረ። እዚ ሓበሬታ ንኩሉ ኣብ ዝግለጸሉ ዝነበረ ግዜ፡ ካብ’ቲ ብልግስና ኢራናውያን ዝተዋህበ ኣብ ኣውቶቡስ ዝነበረ ጽዕነት መግቢ ዕረፍቲ ዘይብሉ ይዕደል ነበረ። ድሕሪ ጉዕዞ ክልተ ሰዓት ኩለን ኣውቶቡሳት ኣብ ሓደ ቦታ ክዕርፋ ተገብረ’ሞ፡ ንገለ 30 ደቓይቕ ዕረፍቲ ከምኡ ከኣ ውዑይ ነገር ቡን ሻሂን ዝስተየሉ ቦታ በጻሕና። ካብ ኣብ’ቲ ብለይቲ ዝተበገስናሉ ጸልማት ግዜ ከኣ፡ ኣብ ወጋሕታ ቁም ነገር ዕብየት መደብ’ቲ ጉዕዞ ክርእዮ ከኣልኩ።
ድሕሪ ነዊሕ ጉዕዞ ሰዓት 530 ኣቢሉ ይኸውንኣጋወጋሕታ ከተማ ዮቶቦሪ ኣቶና። ኣብ’ቲ ተዳልዩልና ዝነበረ ኣዳራሽ ሃማር-ኩለ ክንኣቱ ከለና ልክዕ ሰዓት 600 am ቅድሚ ቀትሪ ነበረ።ነዘን 13 ኣውቶቡሳት ብሓልፍነት ዝተመዘዙ ሰባት ድኻሞም ከይጸብጸቡ፡ ካብ ከተማ ስቶክሆልም ተጻዒኑ ኣብ ኣውቶቡሳት ዝመጸ ተወሳኺ ፍሉይ ነቲ ሓዘን መቀበሊ ኣጋይሽ ዝተባህለ ባኮቶታት ናብ’ቲ ኣዳራሽ ክጓረትዎ ጀመሩ። ብቅልጥፉን ስልጡን ከኣ ብምትሕብባር ኩሎም ገያሾ ተሳለጠ።ክሳብ ቁርሲ ዝዳሎ ኣብ’ቲ ኣደራሻት መጉልሒ ድምጺ ተዳልዩ ነበረ’ሞ ንስድራ ቤታት መጸናንዒ መደረ ቀረበ። ነቶም ኤርትራውያን ብፍላይ ተተመላሊሶም ኩነታትና ክፈልጡብዝገብርዎ ጻዕሪ ክብረት ተሰመዓና። ካብ’ቶም ማሕበር ኢራናውያን ንላዕሊ ከኣ ብኣና ተሻቀሉ ተሸገሩን።
ካብ’ቲ ኣብ ከትማ ዮቶቦሪ ዝበጸናሕሉ ግዜ ማለት ሰዓት 600 ዝትወሃብና ሓበሬታ፡ ድሕሪ ቀብሪ ሰዓት 900 ኣብ ቦታ መዕረፊ ኣውቶቡሳት ክንርከብ’ዩ። ነዚ ከኣ ደጋጊምም ይሕብሩ ነበሩ። እንተኾነ ምስ’ቲ ዝነበረ ኩነታት ስምዒታት ገንፊሉ ሓዘን ተወሲኽዎ ኩሉ ከም’ቲ ዝተመደበ ኣይከደን። እቶም ሽማገለታት ከኣ ሙሉእ ለይቲ ንገያሾ ክኣልዩ ከብልዑ ክስትዩ ከም ዘይሓደሩ ደጊም ሕጂ ከኣ ከጸናንዑ ንዝተበገስናሉ መገሻ ፋሕፋሕ ከይብል ብርቱዕ ጻዕሪ ኣካየዱ።
ኣብ’ዚ እዋን ሓደ ሕቶ ተላዕለ፡ እቶም ኣብ ኣውቶቡስ ቁ 9, ዝነበሩ ትሽዓተ ኣብ ቁ3 ዝነበረ ሓደ ኤርትራውያን፡ ንደቆም ክቀብሩ ንቤተ ሰብ ከጸናንዑ ግድነት እዩ ኢሎም ስለ ዝሓሰቡ፡ ኣውቶቡስ ቁ9 ንባይና ተፈሊያ ኣብ’ቲ ፍትሓት ዝግበረሉ ዝነበረ ቤተ ክርስትያን ንኤርትራውያን ከተብጽሖም ግደነት ኮነ። ኩሎም ዜጋታት ኢራን ከኣ ምሳና ተበግሱ’ሞ ኣዕጂቦምና ኣብቲ ቤተ ክርስትያን ኣተዉ ፍትሓት ቅዳሴ ምሳና ተኻፈሉን፡ካብ’ቲ ኣብ ኣውቶቡስ ዝነበረ ብፍሉ ዝተኣዘዘ ዕምበታታት ንኤርሚያስን ንራሄልን ኣንበርሎም። ነቢዖም ኣንብዑና ክመ ሕሱም ከኣ በኸና ሓዘናን።ዝገርም’ዩ። ንኤርትራውያን ስድራ ቤታቶም ከኣ ጽንዓት ይሃብኩም በልዎም። ብፍላይ እተን ደቂ ኣንስትዮ ከኣ ካብ ኣሓተይ ፈልየ ዘርእየሉ ግዜ ነበረ።
ኢራናውያን ንቀብሪ መንእሰያቶም ከርክቡ ንስለ ዝተገደዱ ንዓና ኣብ ቤተ ክርስትያን ገዲፎምና ስቕ’ሎም ኣይከዱን። እንታይ ደኣ ንሓደ ሰብ ካባና ጸዊዖም ቁጽሪ ስልኪ፡ ቦታን ኣድራሻን ገዲፎም ንግዜኡ ተፋነውና። ከም’ቲ ኣብ ሓዘና ፍትሓትና ዝተረኽብሉ፡ ዕምበባ ዘውደቁሉናን ንሕና ከኣ ኣብ’ቲ ንመንእሰያት ኢራን ዝተገብረ ስነ ስርዓት ቀብሪ ፍትሓት ክንኸይድ ድሌት’ኳ እንተነበረ ግዜ ኣይፈቐደን። ብዝኾነ ግዜ ሓጺሩ ምስ’ቲ ዝነበረ ክቱር ኣስሓይታን ቁርን ብሓልዮቶምን ብተስፋታቶምን ማሞቕና። ንጉዕዞና ዝምልከት እንተተኻኢሉ’ውን ኣብ ዘለናዮ ቦታ መጽዮም ክወስዱና ምዃኖም ከይንሽገር ተወሳኺ ቃል ኣተውልና።
ይኹን’ምበር ኣብ’ቲ ግዜ’ቲ ፓትሪያርክ ኦርቶዶክስ ኤርትራ ኣብ ኤውሮጳ ዑደት ኣብ ዝገብርሉ ዝነበሩ ግዜ ኣብ’ታ ከተማ ብምንባሩ ንሳቶም ምሳና ኣብ’ቲ ፍትሓት ተሳቲፎም ብምንባሮም ፍሉይ ክብሪ ኣንጸባረቀሉ። ምስኡ ብዝተተሓዘ እቲ ቅዳሴ ፍትሓት ቅሩብ ስለ ዝነውሐ ምስ’ቲ መደባት መገሻና ኣይተቃደወን። ንሕናው’ን ነቶም ኢራውናውያን ጽንዓት ይሃብኩም ክንብሎም ዝግብኣና እንተነበረ፡ግዜ ብኡ ንብኡ ድሌትና ክማላእ ኣይከኣለን።
ድሕሪ ቀብሪ ኣብ’ቲ ኣደራሽ ተመለስና፡ ምስጋና ይብጻሓዮም ብማሕበረ ኮም ኤርትራውያን ዮቶቦሪ፡ ብዘዳለዉዎ ንኩሉ ካብ ርሑቕን ቀረባን ዝመጸ ቀባራይ ተዓንገለ፡ ከምኡ’ውን በቶም ካብ ሃገር ኤርትራ ዝመጹ መራሕቲ ሃይማኖት ኣጋጣሚ ሓጺር ስብክተን ባርኾት፡ ተገብረ።
ግዜ ሓሊፉ ንቅሎ ንስቶክሆልም ኣኸለ፡ ኣውቶቡስ ቁ.9 ቁ3 ተበገሳ። እንተኾነ ናብ’ቲ ዝነበርናዮ ቦታ ክመጻ ምስ’ቲ ዝነበረ ዋሕዚ ማካይን ግዜ ክወስደለን ግምት ስለ ዝተገብረ፡ እቶም ካብ ስቶክሆልም ዘይ ገለ ክፍሊት ጸይሮም ንዮቶቦሪ ዘምጽኡና ማሕበር ደጊም ሕጂ’ውን ዝክፈላ ታክሲ ሰዲዶም ከካብ ዝነበርናዮ ኣደራሻት ኣኻኸቡና። ኣይገርምን ዶ ?
ብታክሲ ከኣ ኣብ’ቲ ዝተባህለና ቦታ በጻሕና። ኣውቶቡስ ቁ9 ከም ቀደማ ኣብ ቅድሚት ጸንሓትና። ተሰቒልና ቦታ ሓዝና። ብሰላም ከኣ ንብ’ቲ ዝተብገስናሉ ከተማ ስቶክሆልም በጻሕና። እዞም ብቁጽርና 10 ንበጽሕ ኤርትራውያን ዝኽፈልናዮ ሓንቲ ቀያሕ ሳንቲም ኣይነበረን። ግን ከኣ ዕዉታት ተዓዊቶም ኣዕዊቶምና። በዚ ኣጋጣሚ ከኣ ንማሕበረ ኮም ኢራናውያን ሽወደን ዘርሳዕ ምስጋና ክበጽሖም እፈቱ።
ሞት ንኤርትራውያን ሓድሽ ኣይኮነን። ካብኡ ብዝኸፍአ ጭከነ ዝምልኦ፡ ኣሰቃቒ ነፍስኻ ዘጽልእ ሞት ርኢና ንኸውን። ሽዑ ኣይነባዕናን፡ ሽዑ ግን ኣብ ልዕሊ ሬሳታት መንእሰያት ጓኖት ክነብዑ ምስ ረኣና ሓቢርና ንብዓትና፡ ክንዲ ኩሉ ዝሓለፈ ስቕያትን ሞትን ወሲኽና ነባዕና። ህዝብና ግን ርህሩህ ለጋስ ተደናጋጺ’ዩ።
ሞት ኣይትምንዮን ኢኻ። ግን ደሊኻዮ ኣይደሊኻዮ ኩሉ ግዜ ምሳኻ’ዩ። እዚ ስለ ዝኾነ ከኣ ንሕማቑን ጽቡቑን ምስ’ቶም ሙሉእ ዘይጉዱል ክብሪ ዝሃቡና ዜጋታት ኢራናውያን፡ ምስ ኤርትራውያን ጥራሕ ነይሩ እንተዝኸውን ብዝያዳ ክብርን መዓርግን ምሃለዎ ኢለ ከም’ቲ ኣብ መእተዊ ዝጠቐስክዎ ባህጊ ድሌት ሃረርታ ደቂ ዓደይ’ዩ።
ኣብ ህልም ዝበለ ጸልማት ንጣር ቁልዒ ሓዊ ከም ጸሓይ ከም ተብርህ መጠን። ኣብ ሓዘን ከኣ ዋላ ሓደ ይኹን ረዳኢ ዝኾነ ሓውኻ መጸናንዕን ተስፋን ካብ ኮነ፡ ኩሉ ኤርትራዊ ማሕበራዊ ኮማት ነዚ ዝመስል ስርሓት ከካይድ ይግባእ።
ብፍልይ ዝበለ ነዚ ተምሳል ዘለዎ ኣብ ዝሓለፈ ካልኣይ ዓመቱ ቀሪቡ፡ ብሃንደበት ሞት ንኡስ ሓወይ ኣብ ሃገር ካናዳ ከተማ ቶረንቶ ኤርትራውያን ዝገበርዎ ዘይርሳዕ ሓገዝን ደግፋትን ከይዘከርክዎ ክሓልፍ ኣይደልን። ኣብ ከተማ ቶሮንቶ ንዘጓንፍ ሞት ሓዘን ከኣ ከም ልምዲ ተወሲዱ ብዘይወገን ዓሌት ሃይማኖት ብኩሉም ነበርቲ ዝግበርን ዝካየድ ሓገዝ ምዃኑ ፈሊጠ።
ሓድነት ህዝብና ይደልድል
20 ግንቦት 2020


text:
እቶም ሰልጠንቲ ዝልዓለ ብቅዓትን ኣተሓሳስባን ሒዞም ዕድመ ፀላእቲ ህዝቢ ትግራይ አብ ዝሓፀረ እዋን ንምድምሳስ ከምዘኽእሎም እቶም ተወሳኺ ስልጠና ክወስዱ ዝፀንሑ ተመረቕቲ 1ይ ዙር አመራርሓ ኣሰልጠንቲ ሰራዊት ትግራይ ኣረጋጊፆም፡፡
ከምኡ እውን ኩሉ ናብ ታዕሊም ወሪዱ ዕድመ ፀላእቲ ህዝቢ ትግራይ አብ ምሕፃር እጃሙ ክፍፅም ከምዝግባእ ንቴሌቭዥን ትግራይ ሓቢሮም፡፡
ብምዃኑ እውን ዕድመ ፀላእቲ ህዝብ ትግራይ ንምሕፃር ተወሳኺ ሞያን አተሓሳስባን ንክህልዎም ክስልጥኑ ዝፀንሑ አመራርሓ ኣሰልጠንቲ ሰራዊት ትግራይ 19 ሕዳር 2014 ዓ/ም ምረቓ 1ይ ዙር ከምዝተሳለጠ ተገሊፁ፡፡
ኣብ ፃንሒቶም ድማ እኹል ሞያን ክእለትን ከምዝሓዙ እቶም ተመረቕቲ አመራርሓ “ሓንቲ ጥይት ንሓደ ፀላኢ” ብዝብል መርሕ ሓሳብ ብኽእለቶም ብቑዕ ዝኾነ ሰራዊት ብምህናፅ ዕድመ ፀላእቲ ንምሕፃር እጃሞም ከምዝፍፅሙ ኣረጋጊፆም፡፡
ሰራዊት ትግራይ ሓቦኛ፣ ፅኑዕ ብዕላማ ዝጓዓዝን ብምኻኑ ዕድመ ፋሽሽታውያን ወረርቲ ኣብ ዝሓፀረ እዋን ብምድምሳስ ብዓወት ከምዝዛዝሞ ምስ ቴሌቪዥን ትግራይ ኣብ ዝነበሮም ፃንሒት ኣረጋጊፆም፡፡
እቶም ተመረቕቲ አብ ፃንሕቶም ብዘኻዕበትዎ ወታደራዊ ሞያን አተሓሳስባን ብቑዕ ሰራዊት አብ ምህናፅ ወታደራዊ ሓላፍነቶም ክፍፅሙ ከምዝግባእ ኣብቲ ስነ-ስርዓት ምረቓ ዝተረኸቡ ኣመራርሓ ክፍሊ ታዕሊም አተሓሳስቦም፡፡
Aximute mediahttp://axumite media


text:
ኣብ ከባቢ ቀርኒ ኣፍሪቃ ብዘጋጠመ ሕፅረት ማይ ቀረብ ዝተቀመጠ ምግቢ ምስ ምውሓዱ ተደሚሩ ኣብ ኢትዮጵያ ህፁፅ ረድኤት ንዘድልዮም ሰባት ዝወሃብ ራሽን ምግቢ ንክንኪ ጌሩ'ሎ።
ኣብ ዝሓለፈ 6-ኣዋርሕ ብዘጋጠመ ሕፅረት ማይ ኩነታት ብዘይተሓሰበ ፍጥነት ስለዝተጋደደ ንናይ ኢትዮጵያ ናይ ህፁፅ ጊዜ አገልግሎት ረዴትን ዓለም-ለኸ ጉጅለታት ረድኤትን ዘይተፀበይዎ'ዩ ኾይንዎም።
ኢትዮጵያ ኣብ ዝሓለፈ ወርሒ ን'2.8 ሚልዮን ሰባት'ያ ሓገዝ ሓቲታ። እዚ ካብ ዝሓለፈ ዓመታት'ቲ ዝወሓደ'ዩ። ይኹን'ምበር ክሳብ ሚያዝያ ኣብ መብዛሕትኡ ምብራቅ ኣፍሪቃ መሬት ስለዝነቀፀ ኣብ ኢትዮጵያ ተወሰኽቲ 400-ሽሕ ሰባት ረድኤት ከምዘድልዮም ተገሊፁ'ዩ።
እዚ ዘጋጥም ዘሎ ኣብ ዓለም ብሓፈሻ ዋጋ ምግቢ ኣብ ዝነሃረሉ እዋን'ዩ።
እዚ ኸምዚሉ ኸሎ ድኻ ሃገራት ብዝምልከት ኣብ ኢስታንቡል ኣብ ዝተኻየደ ጉባኤ ሕቡራት መንግስታት ዝተአከቡ ሰበ-ስልጣንን ልኡኻትን ብሰንኪ ናህሪ ዋጋ ምግቢ ድኽነትን ጥምየትን ኣዝዩ ከምዝገድድ'ዮም ዝገልፁ ዘለው።
ብኻልእ ወገን ኸአ ኣብ ዝሓለፈ ሰሙን ሚኒስተር ጉዳያት ወፃኢ ኣሜሪካ ሂለሪ ክሊንተን ኣብ ሮማ ጣልያን ምስ መራሕቲ ትካላት ምግብን ሕርሻን ሕሑቡራት መንግስታት ኣብ ዝተራኸባሉ እዋን ኣብ ሙሉእ ዓለም ዝርአ ናህሪ ዋጋ ምግብን ሕፅረት ምግብን ዘይምርግጋእ ኣብ ምግፋሕ ምኽንያት ክኸውን ከም ዝኽእል አጠንቂቀን'ለዋ